
KAZIMIERAS BERULIS 


Atsimink, jog tautos ateitis ant mokyk- 
los suolo, jog šykštumas jos gerovei — Dra 
sižengimas. M. Gustaitis 


TRYS KUN. M. GUSTAIČIO DARBUOTĖS ETAPAI 


Kun. Motiejui Gustaičiui teko dirbti mokyklose sunkiais laikais ir ne- 
normaliose sąlygose. Prieš karą (nuo 1904—1914 m.) mokytojavo rusų 
gimnazijoje, kuri turėjo tikslą lietuvius nutautinti bei supravoslavinti. Jisai 
su tais rusų tikslais kovojo įvairiais būdais. Pačioje Marijampolės vyrų gim- 
nazijoje, kur tikybą dėstė, šalia tiesioginio darbo, mokinius auklėjo lietuvių 
tautinėje dvasioje. Jiems tikybos pamokose aiškino, kiek galėjo, lietuvių 1i- 
teratūrą, iš Lietuvos istorijos kai ką papasakodavo, duodavo mokiniams lie- 
tuviškus laikraščius ir knygas skaityti. Visomis pajėgomis stengėsi jaunuo- 
menės širdyse sukurti tautinę ugnelę, kuri žėruotų visą gyvenimą. Šis dar- 
bas buvo daug sunkesnis, negu tai dabar galima mums įsivaizduoti ar su- 
prasti. Bažnyčioje sakyklą ne tik Dievo žodžiui naudojo, bet iš jos ir gra- 
žių mūsų krašto dalykų papasakodavo, kad mokiniams įskiepytų gilią tėvy- 
nės meilę. 

Tuo pat metu, šalia rusų gimnazijos darbo, dirbo labai plačiai mūsų 
tautiniam švietimui kelti. Nuo 1907 iki 1918 metų Gustaitis buvo „Žiburio“ 
draugijos pirmininkas. Ši draugija turėjo tikslą: „labdarybės ir liaudies švie- 
timas tarp Suvalkų gubernijos lietuvių“ ir tikslui siekti turėjo teisę:1) 

1. a) kurti prieglaudas, ligonbučius, namus vaikams, seniams, pa- 
vargėliams ir k.; 

b) rengti loterijas, vakarus, koncertus, balius, vaidinimus ir k.; 

2. a) laikyti pradedamąsias mokyklas, vakarinius kursus augusiems, 
sekmadienių mokyklas, ūkio mokyklas ir vidurines mokslo įstaigas; 

b) daryti knygynus, skaityklas, paskaitas, pasikalbėjimus ir kit 

Kiek galėjo išnaudojo visas priemones, kad tik daugiau įkurtų mo- 
kyklų, kursų, knygynų, skaityklų ir vidurinių mokslo įstaigų, bet, deja, Sto- 

1) Iš „Žiburio“ draugijos įstatų, kuriuos užtvirtino vidaus reikalų ministerija 
1912 m. birželio 9 d. (,,„Žiburys“ 1913 m. 4 nr. 6 pusl.). 


4 Kazimieras Berulis 


lypinui atsistojus valdžios priešakyje visos pastangos sudužo ir labiau pra- 
dėta viskas varžyti ir kolonizuoti mūsų kraštas.?) Ir draugija rasta ne pagal 
įstatymus įregistruota ir pirmoji lietuvių mergaičių progimnazija neteisėtai 
veikianti ir daug kitų priekabių. Kiek vargo reikėjo kentėti, kol vėl visa iš- 
kovojo! 

Antras jo darbuotės etapas, tai nuo karo pradžios ligi karo pa- 
baigos ištrėmime (1914 iki 1918 metų): pirmiausiai Trakuose, o paskui Ru- 
sijoje Jaroslavlyje ir kitur. Čia teko tremtinių vaikus, karo viesulos išblaš- 
kytus būrius lietuvių jaunimo globoti ir kurti jiems švietimo įstaigas, ap- 
rūpinti juos pastoge, maistu, drabužiais. Tokiame dėl karo pakrikime va- 
dovavimo ir organizavimo darbas buvo nepaprastai sunkus, atsakingas, o čia 
dar nebežinai ko ryt poryt sulauksi. Ir šitame darbe ištvermingai dirbo, nors 
teko nukentėti bei daug nemalonumų perkęsti. 

Trečias jo darbuotės tarpsnis nepriklausomoje Lietuvoje, dėl 
kurios idėjos visą gyvenimą sielojosi. Šiuo atžvilgiu laimingas, kad jam teko 
laisvoje Lietuvoje dar dirbti ir pagaliau mirti. Nuo 1918 iki 1927 metų (ligi 
mirties) buvo Seinų „Žiburio“ gimnazijos direktorius. Pradžioje Seinuose, 
o kai lenkai tą miestą okupavo, tai persikėlė į Lazdijus. Beveik dešimtmetį 
savo gyvenimo paaukojo Dzūkijai besidarbuodamas. Čia taip pat daug vargų 
teko pergyventi, o kai visa buvo sutvarkyta ir darbas jau ėjo normalia vaga, 
mirtis pakirto gyvenimo siūlą. 

Nors visi šie trys Gustaičio pedagoginio darbo laikotarpiai skirtingi, 
tačiau visi nenormalūs. Rusų japonų karo metu ir po jo visoje Rusijos im- 
perijoje buvo suirutė ir revoliucinis judėjimas. Po jo atėjo reakcija, kuri 
vėl atsiliepė į darbą gimnazijoje ir už jos. Karo metu ar ištrėmime koks ga- 
lėjo būti jo nusiteikimas, kad nėra tam darbui sąlygų?! Grįžus Lietuvon ir 
dirbant Seinuose lenkai puolė tą miestą, išvaikė mokinius, vyresniuosius su 
kai kuriais mokytojais areštavo, išdraskė įstaigos turtą ir du mokinius nu- 
kankino. Persikėlusi įstaiga Lazdijuose vėl iš naujo turėjo įsikurti ir inven- 
torių įsigyti. O paskui, kai lenkai puldinėjo pafrontę, mokiniai dieną mokės, 
o naktimis ginkluoti ėjo sargybas ir ekspedicijosna važinėjo ginti kaimų, 
kuriuos lenkai puolė. Šitokiais laikais Gustaičiui teko dirbti ir tokiose 
aplinkybėsė gyventi. O vistik jisai ir audroje sėjo gerą sėklą. 

Kol dar nėra bent kiek plačiau nušviesta jo pedagoginis darbas atski- 
rose vietose ir švietimo organizavimas įvairiais laikotarpiais, tai negalima 
apibūdinti viso jo švietimo darbo. To ir nedarome, bet stengiamės iškelti 
bent dalį jo tos veiklos, kuri jau dabar paaiškėjus. Reikia manyti, kad netoli- 


2) M. Šalčius savo knygoje ,„Dešimts Metų Tautiniai - Kultūrinio Darbo Lietu- 
voje“ 20 pusl. sako dėl šio dalyko: „atėjusi reakcija, kad ir nugniuždė daug ką, kas 
buvo iškovota, bet į senąsias vėžes gyvenimo nebeįstengė sugrąžinti“. 

moje ateityje šis vyras, kuris padėjo mūsų tautai skinti kelią laisvėn, bus 
tinkamai pagerbtas. 


GUSTAIČIO PEDAGOGINĖS SAVYBĖS 


Iš kiekvieno pedagogo reikalautina bene keturių pagrindinių savybių: 
1. išvidinio nusiteikimo, 2. tinkamo pasirengimo, 3. sugebėjimo tą darbą me- 
niškai dirbti ir 4. autoriteto. Gustaitis tuos privalumus turėjo. 
| Kuo pasireiškia išvidinis nusiteikimas? Pirmiausia, be abejo, dideliu 
linkimu prie to darbo, kuris kyla iš žmogaus širdies ir sielos gelmių. Iš to išvi- 
dinio nusiteikimo kyla didelis pasiryžimas dirbti toje srityje su karšta meile 
ir nenuilstamu pasiaukojimu. Švelnus jo būdas, visiems atleidžianti ir visus 
užjaučianti širdis ir dar prie viso šito kilni siela — šitą išvidinį jo nusitei- 
kimą išreiškė. 

Čia tenka pasakyti, kad jisai jau šeimoje, dar mažas būdamas, išsiskyrė 
iš kitų brolių lėtumu ir nepaprastu švelnumu. Jis pats tada sakydavęs bū- 
siąs kunigas, žmonių auklėtojas. Kas jį gerai pažino, tiems labai aišku, kad 
jisai nebūtų galėjęs būti nei kariškiu, nei advokatu, nei gydytoju, nei kitu 
kuo, — tai auklėtojas iš Dievo malonės. Išvidinis nusiteikimas nuolat stūmė 
ji šioje dirvoje veikti ir šiam pedagoginiam darbui jisai pašventė vaisin- 
giausius savo gyvenimo 23 metus. 

Savo nusistatymą jisai taip suformulavo: „Stačiai negalimas daiktas ką 
nors auklėti be meilės; tikras auklėtojas būtinai privalo motiniško instinkto 
ir motiniškai elgtis su auklėtiniais“.3) Tačiau žinome, kad kartais motinos dėl 
perdidelės meilės savo vaiką išlepina. Pasitaiko ir auklėtojų, kurie per nelyg 
daug pataikauja auklėtiniams. Gustaitis šiuo atžvilgiu ėjo su didele meile, 
bet ir drausminimas buvo jos nuolatinis palydovas. Pagaliau nejučiomis nu- 
kreipdavo mokinių energiją į gerą linkmę, kuri auklėjimą papildė ar turėjo 
kitos reikiamos įtakos jų mokslui. 

Tinkamiau pasirengti pedagoginiam darbui, kaip jam pasirengė Gustai- 
tis, vargu ar buvo galima. Baigęs penkias gimnazijos klases įstoja Seinų dva- 
sinėn seminarijon. Šioje mokykloje taip pat penkerius metus mokosi ir auk- 
lėjasi. Įšventintas kunigu vikarauja Marijampolėje ketverius metus. Čia ne 
tik dirba tiesioginį kunigo darbą, bet visą atliekamą laiką skaito knygas ir 
savo proto akiratį didina naujomis žiniomis, vengdamas vaišių ir pramogų, 
kurios jį atitrauktų nuo šio darbo. Tuo nesitenkina, o išvyksta Vokietijon, 
kur Ratisbonoje (Regensburge) baigia bažnytinės muzikos ir giedojimo mo- 
kyklą. Ją baigęs studijuoja Romoje jėzuitų ir šv. Apolinaro universitetuose 
viešąją ir kanoniškąją teisę. Matyti, jo negalėjo patenkinti šie dalykai, kad 
jisai vyksta Šveicarijon ir Friburge studijuoja filosofiją. Šias studijas vai- 


3) Amerikos Mokykla 93 ir 94 pusl. 

nikuoja daktaro laipsniu (1903 m.) parašęs disertaciją ,,„Orientalizmas 
Adomo Mickevičiaus kūryboje“. 

Po dešimties metų pedagoginio darbo 1914 metais jisai išvyko Jungti- 
nėsna Amerikos Valstybėsna rinkti aukų Lietuvos švietimo reikalams ir čia 
studijavo Amerikos mokyklas ir apie jas parašė savo įspūdžius. 

Taip atrodo paviršutiniai Gustaičio pasiruošimas pedagoginiam darbui. 


šitam labai sunkiam, bet veik visuomet nedėkingam darbui. 

Knygas jis mėgo skaityti nuo pat jaunų dienų. Taigi visą gyvenimą 
naudojosi amžių sukrautu turtu, kuris taip reikalingas pedagogikos darbe. 
Reikia žinoti dar, kad Gustaitis mokėjo daug kalbų. Gerai mokėjo lietuvių, 
lenkų, rusų, vokiečių ir lotynų kalbas. Naudojosi, be to, prancūzų, italų 
ir iš dalies anglų literatūra. Toliau turėjo labai didelę biblioteką, tik karas, 
gyvenimas Rusijoje kaip karo tremtinio, Seinuose lenkų okupacijoje labai 
sunaikino šį jo turtą, bet vis tik savo knygomis jisai sudarė Seinų „Žiburio“ 
gimnazijos mokinių ir mokytojų bibliotekas, kurios paskui buvo kasmet di- 
dinamos. Taigi, Gustaitis nepasitenkino tomis žiniomis, kurias gavo bestudi- 
juodamas. Jis nuolat gilinosi į mokslo gelmes. Be to, Gustaitis stropiai ruo- 
šėsi pamokoms, stropiau net, negu geriausias ir pavyzdingiausias jo moki- 
nys. Kartais po pietų parėjęs jau pasiėmęs vadovėlį studijavo kitos dienos 
pamoką, kurią jisai turės aiškinti. Ją studijavo ir vakare. Rytojaus dieną 
grįžęs iš bažnyčios ir papusryčiavęs vėl rengdavosi, nors kaip direktorius 
nedaug pamokų turėdavo. 

Už tat nereikėjo per jo pamokas nuobodžiauti. Teisingai Tumas jį taip 
apibūdino:4) ,„Mokės ir mokė per visą amželį“. 

Visa būtų niekai, jei pedagogas, turėdamas labai gausingą žinių lobį, bet 
jų nesugebėtų pertiekti savo auklėtiniams. Gustaitis puikiai mokėjo dalyką 
išaiškinti ir pertiekti, o taip pat sugebėjo pertiektas žinias išreikalauti iš 
mokinių. 

Žinome, kad mokiniams labai sunku kartais atsiminti sunkesnes tai- 
sykles. Gustaitis tokiais atvejais griebdavosi įvairių priemonių, kad tą da- 
lyką mokiniams į atmintį įstrigdytų. Lotynų kalbos išimtis ar net taisykles 
sueiliuodavo į eilėraštį ir bendrai su klase garsiai išdeklamuodavo ir tuo būdu 
tie dalykai geriau įstrigdavo atmintin. 

Lietuvių literatūrą dėstydamas nesitenkino tik vadovėlių medžiaga, bet 
jos visur ieškojo ir, ką radęs arba sužinojęs iš kitų šaltinių, pasida- 
lindavo su mokiniais. Kokias tik galėjo ir turėjo knygas, apie kurias buvo 
kalbama klasėje, atnešdavo parodyti ir duodavo mokiniams pasižiūrėti. At- 
nešdavo taip pat autorių paveikslų parodyti ir jų rašysenos braižą, jei tu- 


4) „Iliustruotoji Lietuva“ 1927 m. XII.30 d., 52 (105) nr. 437 pusl. 

rėdavo autorių rankraščių ar laiškų. Tai dalykai, kurie mokinius labiau su- 
įdomindavo. Parodęs knygas, ką nors apie jas charakteringo pasakydavo. 
Tačiau su žodžiais buvo saikus. Nors ir linksma nuotaika, su šypsena daž- 
niausiai juos sakydavo, bet su žodžiais skaitydavosi. 

Atėjęs klasėn paaiškina kitai dienai pamoką ir būtinai keletą šaukia 
atsakyti tos dienos pamokos. Atsakę pamoką ko-ne-ko paklausiami iš pra- 
eitų pamokų. 

Jo pamokos greit prabėgdavo. Jokio žiovulio ar nuobodumo nejausdavo 
mokiniai, nes visi susidomėję klausydavo jo aiškinimų, o taip pat ir draugų 
atsakymų, nes jam suklydus nežino kurį iššauks pataisyti ar tęsti pamokos 
atsakinėjimą. 

Pats Gustaitis dėl pamokos šios nuomonės: „Mokytojas turi vesti 
pamoką taip, kad visi mokiniai lauktų paklausiami ir kad juo daugiau moki- 
nių pamokos metu būtų klausiama, kad klasės domė būtų sutraukta į vieną 
bendrą darbą mokytojui pirmininkaujant“.5) 

E. Lastas, kuris mokytojavo Seinų „Žiburio“ gimnazijoj Lazdijose, taip 
charakterizuoja Gustaičio darbą klasėje: „Klasėje dirbo visuomet linksmas, 
juokaudamas, kas kėlė mokiniuose energiją, darbo meilę bei smalsumą jo 
mintis sekti. Labai dažnai visa, ką kalbėdavo, juokingai charakterizuodavo. 
Tuo būdu jo dėstymo tempas atitiko mokinių sielos stygas ir visą mokymą 
darė sekmingą. Dėstė, berods, dažnai pasigaudamas veiklos principo, ir todėl 
jo pamokomis buvo mokiniai patenkinti. Temas darbui imdavo, remdamasis 
vietos ir momento principu, pav.: „Kas Vilnius Lietuvai, tas Dzūkams Sei- 
nai“ arba „Dzūkų kultūrinė padėtis“. Čia verta pažymėti, kad jis visa, kas 
lietuviška, dzūkiška, idealizavo, norėdamas tuo sužadinti atitinkamus jaus- 
mus, auklėti. Ką charakterizuodamas, stengėsi sukelti pasišlykštėjimo 
klasta, apgaule ir kitais tos rūšies privalumais, žinoma, nenutylėdamas ir 
teigiamų savybių, kiek jos iškyla, žvelgiant pro objektingumo akinius“.6) 

Niekad neatsitikdavo jam taip, kad gale metų ketvirčio nei vienas moki- 
nys neklaustas ir nei vienas neturi pažymio už atsakymus. Kai kurie moky- 
tojai neduoda mokiniui pataisyti, pagerinti savo pažymio, aiškindami esą jie 
gerai nusimaną ir žiną mokinio sugebėjimą. Gustaitis visada leisdavo pra- 
šančiam mokiniui atsakinėti tuo tikslu, kad gautų pažymį pagerinti, Ir šituo 
metu nestatė sunkesnių sąlygų, o taip buvo klausiamas, kaip visada. Žinoma, 
kad mokiniai už tikybos pamokas, paprastai, gauna penketukus ar ketvertu- 
kus. Tačiau Gustaitis parašydavo tiek, kiek buvo vertas atsakymas. 

Gustaitis savo pedagoginėje praktikoje neturėjo „favoritų“. Jisai nežiū- 


5) Amerikos Mokykla 97 pusl. 
6) Lastas E., Dr. Motiejus Gustaitis, „Švietimo Darbas“, 1928 m. 1 nr. 7 pusl. 

rėjo kas atsakinėja, o vertino tik atsakymą. Dėl to jo dalyko geriausi mo- 
kiniai gaudavo ir labai gerus pažymius ir vidutinius, o kartais blogą. 


Mokinys galėjo padaryti prasižengimą, kuris buvo tikrai konstatuotas. 
Po tokių atsitikimų šališkieji pedagogai nevertins mokinio atsakinėjimo pa- 
mokoje, o turėdami galvoje, kad jisai prasikaltęs ir už atsakymą jam pama- 
žina pažymį. Gustaitis visada klgėsi teisingai, nors kai kada ir mokiniai jo 
„nukrypimo“ nuo tokios generalinės linijos laukė.7) O tiems, kurie nuolat 
jam padėdavo įvairiuose darbuose, kurie kitų manymu galėjo būti jo ,fa- 
voritai“, — tai dar dažniau buvo šaukiami ir ar tik ne mažesnius pažymius 
gaudavo. 

Už mokyklos sienų su vienais mokiniais jis daugiau santykiavo, su ki- 
tais visai neturėjo reikalų, bet klasėje buvo visiems lygus. 

Sekmingesniam darbui turi taip pat nemaža reikšmės pedagogo fizinė 
asmenybė, jo išvaizda ir išviršinė elgsena. Bendrai paėmus mokiniai randa 
progų tokius dalykus pajuokti. Bet iš Gustaičio to negalėjo padaryti. Tai 
daug pasakąs faktas. Neveltui mokytojas E. Lastas rašo:8) „Jo asmens vi- 
daus savybės, susijusios su jo išorės bruožais, rodyte rodo, kad velionis bu- 
vo pašauktas ne tik mokyti, protinti „knygoms“, bet ir dorinti, estetinti savo 
asmeniu, savo „aš“. Ir čia su džiaugsmu galiu tvirtinti, kad šios savybės 
jame sudarė harmoniją, o dėl to jis buvo ir yra vertas visų tų pagyrimų, ku- 
riuos jam sako, skiria su juo dirbę mokytojai, jo buvusieji auklėtiniai ir pa- 
galiau dabar gal bepradedanti suprasti Lietuvos šviesuomenė bei lietuviška 
mokykla. Šia proga dar turiu pažymėti, kad jo vėliau vedamosios įstaigos 
virsdavo tikra mokslo šventove, kurios žinys — širdies žmogus, darbo mylė- 
tojas, tėviško takto viršininkas, gilus pedagoginio išsimokslinimo bei paty- 
rimo vadovas. In corpore sano — anima sana: jo siela kupina grožio nuo- 
jautos, pasaulio meilės ir dieviško ilgesio. Todėl neklystamai galime sakyti, 
kad Motiejus padėjo Lietuvos mokykloms dorinio auklėjimo pradus — pra- 
dėjo auklėti jaunimą tėvų širdžių pakraipoje ir auginti tikrus tėvynės sūnus“. 

Jo orumą kėlė dar ta aplinkybė, kad jisai — mokslininkas, poetas, visuo- 
menės veikėjas, buvęs „Žiburio“ ilgametis pirmininkas. 

Be to, jo privatus gyvenimas buvo suderintas su skelbiamomis idėjo- 
mis. Jei ką pats darė, visada pasiruošęs atlikdavo ir niekur net mažmožiuose 


7) Jis teisingai viename pamoksle (žiūrėk „kun. d-ro M. Gustaičio pamokslai“, 
24 pusl.) sako: „Reikia tad skirti nuodėmė nuo asmens. Nusidėjimas visada nedo- 
ras ir smerktinas, bet žmogus niekad nenustoja buvęs mūsų artimu, būdamas Dievo 
padaras ir paveikslas visada mylėtinas ir gerbtinas“. Tačiau ne tik taip kalbėjo, bet 
praktikoje šį dėsnį gyvendino, kas yra ne visai lengva, nors pasakyti lengviau nei 
padaryti. 

8) „Švietimo Darbas“, 1928 m. 1 nr. 4—5 pusl. 

nesusikompromituodavo. Visada punktualus, pasižadėjimus pilnai ištesa. 
Taigi šitie dalykai visada kėlė jo autoritetą. 

Jo gerumą rodo kartais ir mažmožiai. Bent Lietuvoje visose gimnazi- 
jose nustatyta iki kuriai valandai mokiniai gali vaikščioti mieste. Laz- 
dijuose buvo taip pat toks laikas nustatyta. Tačiau mokiniai, kartais, turi 
labai svarbių reikalų vėliau išeiti, o mokytojai to nežiūri ir už nesilaikymą 
tvarkos baudžia. Gustaitis tokiais atvejais įsitikinęs, kad mokiniui buvo bū- 
tinas reikalas išeiti, nesibardavo ir pamokymų nesakydavo. 

Teko matyti kartą, kai jisai įžengė kambarin, kur gyveno penketas mo- 
kinių. Įžengęs direktorius prieš akis turėjo gražų rungtynių ir galynių re- 
ginį, kur mokiniai vertėsi viens per kitą. Tačiau jisai tik pasijuokė ir nesibarė. 

Brangino kiekvieną mokinį ir jį gynė nuo jo teisių įžeidėjų. Kartą buvo 
toks atsitikimas: žemesnėje klasėje mokinys radęs žirnį pasidėjo ant suolo, 
pamokos metu, ir šiuo taikė prieš save sėdinčiam draugui pakaušin. Nelai- 
mei, žirnis atsimušė į sieną, o nuo jos į mokytoją. Mokytoja pastatė sąlygą: 
arba aš arba tas mokinys pasilieka gimnazijoje ir nelanko pamokų. Direkto- 
rius stengėsi tą mokytoją įtikinti, kad mokinys, nors negerai padarė, bet jisai 
neturėjo noro mokytoją įžeisti. Be to, už tokį nusikaltimą negalima tokios 
griežtos bausmės taikyti mokiniui. Kai mokytoja vis užsispyrus reikalavo 
jos sąlygą išpildyti, tai direktorius nusprendė mokinio nepašalinti. Bet ir 
mokytoja pasiliko gimnazijoje. 


APIE GUSTAIČIO PAMOKSLUS MOKSLEIVIAMS 


Be visų mokymo ir auklėjimo priemonių Gustaitis, kaip dvasininkas, la- 
bai dažnai ir sakyklą panaudojo šiems tikslams. Ją naudojo ne tik religinti, 
bet kelti lietuviuose norą šviestis, rūpintis savo mokyklomis. 

Rusų mokyklose, prieš karą, nemokė mūsų tautos istorijos ir literatū- 
ros. O Gustaitis šią sritį stengėsi per pamokslus liesti, jau neminint to, kad 
per religijos pamokas Marijampolės vyrų gimnazijoje aiškindavo tuos daly- 
kus pakankamai plačiai. Pastangos davė ir laukiamų vaisių. Toks jo darbas 
galėjo jo pedagoginei karjerai rusų mokykloje padaryti galą. Vis tik jisai 
nekreipė į tai dėmesio. Jam rūpėjo ne savo asmens įvairūs reikalai, o tautos 
gerovė. Jį gelbėjo didelis jo autoritetas ir nepaprastas taktas, sugyvenimas 
su visais pedagogais ir šiaip jo simpatiškumas. 

Jo pamokslai buvo trumpi, gerai paruošti, parinkta apsčiai pavyzdžių ir, 
kur galima, pamarginti Lietuvos praeities ar šiaip mūsų gyvenimo dalykais. 
Be to, juos gražiai pasakydavo. Maža mostų, bet daug širdies. Sakydavo su 
užsidegusiu, bet perdaug nešokinėjančiu tonu ir žodžiai virpėjo, tarsi, pa- 
tys norėjo taip skverbdamiesi kelią į širdį prasiskinti. Intonacija įvairi, gyva 
ir dėmesį patraukianti. Dėlto visiems patikdavo jo pamokslai. Tačiau kai 

skaitai parašytus jo pamokslus, tai visai nėra to įspūdžio ir gyvumo, kurį jie 
įgaudavo jo lūpose. 

Kaip Gustaitis iš sakyklos kėlė aktualius mūsų švietimo reikalus, galima 
įsitikinti iš jo pamokslo apie kunigystę, pasakyto primicijoms.?) Jame po 
įžangėlės duoda kunigystės istoriją. Sumini, kad kunigystė yra sena, kad 
įvairios tautos turėjo savo vienokią ar kitokią dvasininkų hierarchiją ir kaip 
Dievas įsteigė kunigystę. Jau šitoje istorinėje dalyje, pagal Simano Dau- 
kanto istoriją, nusako, kad „ir lietuviai, dar tebebūdami stabmeldžiai, turėjo 
gražiai organizuotą dvasininkiją, suskirstytą į tris rūšis: žygionių, vaidilų 
ir krivų, kurių vyriausias kūrėjų-kūrėjas“ ... Tai priminė klausytojams 
mūsų tautos praeitį. Antroje dalyje jis primena kunigystės sakramento aukš- 
tumą, kilnumą ir bendrai kunigo veiklą. Nepasitenkina šiaip skambiais žo- 
džiais, nusakymais, bet duoda tris gražius lietuvių kunigų paveikslus, tarsi 
primindamas primiciantui jo darbo plotus ir paragindamas jį taip veikti, pri- 
sitaikant, žinoma, prie naujų aplinkybių. 

Pirmiausiai, kaip tautai ir Bažnyčiai naudingo veikėjo asmenybę iškelia 
kun. Silvestrą Gimžauską, Valkininkų dekaną, kuris „keleriais metais iš- 
mokino bemokslę parapijos jaunuomenę skaityti, tai užduodamas per iš- 
pažintį kaip atgailą, tai ragindamas iš sakyklos, tai platindamas naudingas 
knygas, raštus. O per skaitymą išmokino katekizmo, tikėjimo, doros dalykų 
ir sužadino visą eilę veikėjų, kaip kun. A. Burba ir kt.“ Antras pavyzdys, 
tai tėvas Kazimieras kapucinas, kuris labai pasekmingai vedė misijas, bet 
rusų vyriausybė „nepalanki katalikų Bažnyčiai, matydama milžinišką misijų 
pasisekimą, uždraudžia jam tenai pamokslus sakyti. Tada jisai važiuoja į 
Ameriką ir čia lietuvių bažnyčiose laiko misijas“. Nors pavyzdyje neminima 
vienuolio vardas (kadangi jisai dar gyvas), bet labai gerai jis apibūdintas 
ir kas žino faktus, tam labai aišku, ką turi kun. M. Gustaitis galvoje. Dar nu- 
sako to pamokslininko darbo vaisius, kurie pakelia žmonių sąmonę, atprati- 
na nuo g'rtuoklystės ir kelia dorybes, o šiems dalykams bujojant tie lietu- 
viai labiau turtėja ir „galės už laikraštį užsimokėti, nusipirkti knygų“... 
Šičia taip sakant, taikyta primiciantui, kad religijos sustiprinimas kels tikrą 
lietuvišką susipratimą, o tuo pat nurodoma žmonėms kaip šviestis ne mo- 
kykloje. 

Trečią pavyzdį taip nurodo: 

„Pagaliaus patogiausią žodžiui dirvą kunigas turi kasdien susieida- 
mas su žmonėmis, lankydamas ligonius, kalėdodamas. Tokiu būdu ku- 
nigas kuo lengviausiai gali platinti tarp žmonių savo idėjas, naudingus 
sumanymus, aiškinti Bažnyčios ir visuomenės klausimus; gali daryti kuo- 
pas; tverti draugijas, platinti geras knygas. "Taip pavyzdžiui kun. Mar- 
tynas Sideravičius sunkiausiuose laikuose, kada buvo uždrausta spauda, 


2) Kun. d-ro M. Gustaičio pamokslai 1—6 pusl. 

ir už sklypelį mūsų rašto galėjai tikėtis bausmės pinigais, arba net į ka- 
lėjimą patekti, jis ne tik nesidavė tuo sugundyti, bet kiek tik galėjo, kiek 
jėgos nešė, dienas ir naktis praleido tam, kad platintų Dievo žodį. Be 
baimės spausdina knygas Prūsuose, gabena jas slapta per rubežių, va- 
žiuoja skersai išilgai po Lietuvą, dalina ir pardavinėja žmonėms. Laiko 
visą eilę tam tikslui pagelbininkų. „Apie tai tik kalba ir galvą sau laužo, 
kaip įkūrus bažnyčią žmogaus širdyje, o visa kita paskui savaime įvyks. 
Nesulaiko jį nei bausmės pavojus, nei kai kurių nesusipratėlių juokai ir 
pašaipos. Stinga raštų, tai jis pats rašo ir kitus ragina rašyti, o darbui 
pagreitinti verčia pats iš kitų kalbų ir draugus ragina. Surinkęs veža 
tuos rankraščius į spaudą. Stinga pinigų, tai jis iš turtuolių išmaldaus, 
o paskui knygomis ir malda atlygins. Tokiu būdu išalkusiems žodžio ne- 
ša maldaknyges, elementorius, gyvenimus šventųjų ir šiaip jau naudingų 
skaitymų. "Taip gyvu kaip ir spausdintu žodžiu jisai lyg Apvaizdos pa- 
siuntinys gaivino tautos dvasią.“ 


Kaip matome, šalia visokių kunigo darbų ir rūpesčių Gustaitis nepa- 
prastai iškelia mokyklos ir švietimo reikalą, tai tarsi, visa tautinė kunigo 
veikimo programa sudėta pamokslan. Turint galvoje mūsų prieškarines gy- 
venimo sąlygas ir tuos sunkius lietuvybei laikus, reikia pasakyti, kad jisai 
turėjo daug drąsos taip kalbėdamas ir šis jo veikimas kėlė tautą ir žadino 
šviesuomenę bei liaudį labiau rūpintis savo mokyklomis ir švietimu. 

Jo pamoksluose galima pririnkti gražių aforizmų, liečiančių mokymąsi 
ir šiaip paskatinimų. Dar prieškariniame kunigų laikraštyje „Vadovas“ ra- 
dau jo pamoksluose atsitiktinai kelis aforizmus, kuriuos čia patiekiu: 

„Didžiūnų mirtis garsi, lyg špižo varpai, spindi, lyg žibintų šviesa. 
Bet jeigu gerų darbų po savęs nepalieka, tai jų paminėjimas užgęsta su 
žvakių liepsna ir su varpų atbalsiu pranyksta“. 

„Turtą galima po tėvų paveldėti, visokią žemės gerovę likimu lai- 
mėti, ale mokslas vien uoliu darbu atsiekiamas“. 

„Malonu matyti ant jūsų veidų išrašytą mokslo geismą, da malo- 
niau skaityti jūsų akyse būsimus laikus, šviesesnę tautos ateitį, 10). 


Gustaitis 23 metus dirbo gimnazijose ir galėjo pasakyti mažiausiai per 
800 pamokslų mokiniams. Dėl to duodame čia ištraukas iš vieno jo pamokslo, 
kad pamatytume, apie ką ir kaip jisai kalbėdavo. 


Pamokslas Užgavėnių sekmadieniui 


„O Jėzus paklausė jį: Ko nori, kad tau padaryčiau? 
Jis atsakė: Viešpatie, kad regėčiau“ (Luko XVIII). 

Neregys prašo šviesybės. Kad šiandien jūsų tarpe stotų Kristus ir 
paklaustų: ko norite, kad jums padaryčiau? Ką atsakytumėte, ko mels- 
tumėte? Saliamonas jaunystėje, Dievo klausiamas, prašė išminties, o su 
išmintimi jam buvo duota ir tai, ko nebuvo prašęs: turtai, garbė ir šlovė, 
Brangi dienos šviesybė, bet daug brangesnė tiesa, kuri žmogaus dvasią 
apšviečia! Juk ir Kristus atėjo ne aklųjų gydyti, bet dvasios šviesybę — 
tiesą skleisti. O jeigu kartais išgydydavo kokį neregį, tai tik parodyti, 


10) Vadovas 1911 m. Nr. 38. 

kad dvasios šviesybė ir kūną apšviečia, dėl to sako: „Tavo tikėjimas tave 
išgydė.“ + - ži 
Ir tau, jaunime, geriausiai tinka prašyti Viešpatį tos dvasinės švie- 
sybės bei išminties. Tai Jūsų pirmutinis tikslas. Ne tik jums, bet ir vi- 
siems žmonėms šviesybė arba mokslas yra galingiausias gyvenimo veiks- 
nys. Jis tegali mus visus pastatyti ant kojų, sugrąžinti senovės garbę ir 
galybę. Dėl ko mes per šimtą metų savo tautos laivo nebevaldėme patys? 
Dėl to, kad nemokėjome jo valdyti. Už tai audros ir vėjai jį blaškė, už 
tai mes tamsybės bangose skęstame. Jokia tauta negali pakilti, kol ne- 
atsirems mokslu, nepersiims idėja, kuri ją gaivina. Mes katalikai, švie- 
sybės sūnūs juoba privalome žymėtis mokslu, jisai mūsų ginklas ir tur- 
tas; net ir mūsų tikėjimas moksle randa tvirtą paspirtį. Taigi įgyti moks- 
Ją ir jį skleisti — mūsų aukščiausias uždavinys. Reikia, kad apšvieta 
viešpatautų rūmuose ir lušnelėse, inteligentų. kabinetuose ir darbininkų 
varstotuose, atskiroj šeimynoj ir visoj tautoj. Reikia jis gvildenti mokslo 
veikaluose ir“ platinti liaudyje. 

Norite pavyzdžių? Štai, toli neieškant, kad ir mūsų šalies žydai. 
Stebėtis reikia, kaip jie skverbias į mokslą ir jį brangina! Jie turi pa- 
kankamai savo vidurinių, pradžios ir aukštesniųjų mokyklų. Visi jų vai- 
kai priverstinai turi mokytis. Neturtingųjų tėvų vaikus dovanai moko. 
Todėl nenuostabu, kad beveik visi žydai moka skaityti ir rašyti. Ne gana 
to, jų jaunimo visur pilna universitetuose, kuriuos baigę, vėl grįžta, užima. 
sau tinkamas vietas ir tarp savųjų platina mokslą. Už tai jų gyvenimas 
daug lengvesnis negu mūsų. Už tai jie geriausi amatininkai, verčiausi 
pirkliai, už tai jų rankose prekyba ir daugelis dvarų. Štai ką reiškia. 
mokslas. 

Reikia, kad ir pas mus mokslas nustotų buvęs užburtąja kai kurių 
sluoksnių paslaptim; reikia, kad jisai taptų bendra dalimi visų mūsų ir 
visų geros valios žmonių. Bet kur jį galima rasti? Ne kur kitur kaip 
knygose! Knyga tai geriausias žmogaus minties sargas, tai mokytojas, 
kuris mus lavina be rykštės, be rūstaus žodžio, nereikalauja atlyginimo. 
Kada tik norit, pas jį eikite — jis niekad nemiega. Ko norit, jo klauski- 
te — jis nieko neslėps. Jeigu jūs jį apleisite, jis nesiskūs. Jeigu jūs ko 
nežinote, jis nesityčios. Taip, geros knygos lapai, tai šv. Dvasios sparnai, 
kurie žmogų kelte kelia. Knygos tai užkastas turtas, tai degantieji pi- 
nigai, Visų laikų šviesūs žmonės knygas itin vertino. Kol nebuvo spaudos, 
knygų perrašinėjimui vienuoliai visą amžių pašvęsdavo. Senovėj už kny- 
gas didelius pinigus mokėdavo. 

Geros knygos pavaduoja mokyklą. Gerų knygų skaitymas ne vie- 
ną biediną jaunikaitį pakėlė iki aukščiausios garbės ir plačiausio apšvieti- 
mo. Vysk. A. Baranauskas, išėjęs tik žemą Rumšiškės dviejų kursų mo- 
kyklą, iškilo, geras knygas skaitydamas. Mat, Rumšiškėje jis rado gerą 
prietelių — vietinį kleboną Višinskį. Šitas mylintis mokslą kunigas, tu- 
rėdamas gana gerą savo knygyną ir, pastebėjęs jaunikaičio Antano ga- 
bumus, paragina jį mokytis, duoda knygų ir tokiu būdu aną mažą mo- 
kykloje mokslą papildo rimtų knygų skaitymu. Paskui, valsčių raštinė- 
se beraštininkaudamas, tasai jaunuolis prisirengia į seminariją, baigia 
akademiją ir tampa vienu šviesiausių mūsų vyskupų... 

Knyga ne tiktai apšviečia, bet ir dorina. Kiek tai žmonių rado ir 

leberanau knygose šventumą ir sielos «sganymą, jiems knyga yra tiltu 
tarp dangaus ir žemės. Čia pavyzdžiais gali būti gyvenimai šventųjų: Au- 
gustino, Ignato Lojolos... ir daugelio kitų. 

Kadangi laikas greitai teka, mes gyvenimo valtimi plaukiame die- 
ną ir naktį be atvangos į amžinybę, o knygų tiek daug — gerų, tuščių ir 
blogų, tai labai reikia mokėti susivaldyti nuo bereikalingų, juo labiau 
žalingų raštų, reikia gerai apskaičiuoti laikas ir pasirinkti gerų geriau- 
sios ir reikalingiausios knygos. Su knygomis reikia elgtis taip kaip zu 
žmonėmis: išsirinkti iš daugelo keletą draugų ir su jais gyventi. Taip ir 
skaityti ne per daug, bet gerai suvokti bendrą turinį ir išnagrinėti dalimis. 


Kaip gi gaila, kad pas mus Lietuvoje taip maža vertinama knyga, 
kaip reta kas jomis tesirūpina, o ir ten jos trūnija. Bet jūs jaunieji, pa- 
tys pamilkite knygą ir skleiskite tą meilę tarp savųjų — tai šventas 
darbas. Išmintis brangesnė už auksą, o gera knyga tai aukso kasykla, 
nesigailėkit jai nieko. Teesie nuo šios dienos gera knyga jums tikriau- 
sias draugas ir giminė, tebūnie jinai raktas į dangų. 

Nuoširdžiai sakomi šie jo pamokslai daug padarė. Kaip iš klasės ka- 
tedros, taip ir iš sakyklos skambėjo harmoningas ir darnus jo žodis, o savo 
gyvenimu rodė, kad visa, ką jisai mokė ir kalbėjo kitiems, pats tų normų 
laikėsi, vadinasi ir sau jas taikė. Dėl to jisai ne tik žodžiais, bet ir darbais 
švietė aplinkumai, o tas darė jo auklėtiniams geriausios įtakos. Teisingai 
sako prel. J. Laukaitis,11) kad „su giliu tikėjimu buvo suderintas jo visas 
gyvenimas, kuriuo švietė ir moksleiviams ir visai aplinkai, kurioje gyveno. 
Tai buvo sacerdos sine macula. Jo kilni siela reiškėsi ne tik jo gilaus proto 
talento veikalais, jo visas gyvenimas spindėjo skaisčia dorove““. 


KAPELIONAS MARIJAMPOLĖS VYRŲ GIMNAZIJOJ 


Marijampolės vyrų gimnazija pergyveno įvairių laikotarpių. Vieni jų 
lietuvybei buvo laimingi, kiti pakenčiami, o buvo ir tokių laikų, kai tautinė 
dvasia slopinama merdėjo ir vos rodė savo gyvybės žymių. 1880—85 metais 
ji pasiekė savo gyvybės apogėjų. Mokinių buvo per 700 ir dauguma (8076) 
lietuviai. Čia tuomet vaisingai darbavosi Petras Kriaučiūnas, Petras Armi- 
nas, Vincas Staniškis, Juozas Jasulaitis ir kiti lietuviai mokytojai. Po šių 
metų rusai nusistato kuo mažiausiai priimti mokinių ir kuo daugiausia pa- 
šalinti, taip kad 5—6 lietuviai kasmet ją tebaigtų, net norėta visai ši įstaiga 
uždaryti. Taigi, belieka gimnazijoje 1885/86 mokslo metais vos 200 moki- 
nių.12) Lietuviai mokytojai atleisti arba iškilnoti kitur. 

Slopinti lietuvių susipratimą atsiunčiamas direktorius Černiavskis, ku- 
ris labai praretino gimnaziją. To negana. Jis lankydamas mokinius, baigian- 
čius gimnaziją vesdamasis pasivaikščioti gyrė pravoslaviją ir niekino kata- 


11) „Tiesos Kelias“ 1928 m. 2 nr. 120 pusl. 
12) M. Gustaitis „Petras Kriaučiūnas“ 23, 25 ir 27 pusl. 

likybę. Visokiais būdais stengėsi mokinius rusinti. Net paskyrė gimnazijos 
inspektorium lietuvį Botyrių, kuris buvo priėmęs pravoslaviją. Tačiau jisai 
tik meškos patarnavimą padarė rusams. Jo nieks neklausė, visi niekino. Iš 
susigraužimo ėmė girtuokliauti, ir valdžia, matydama, kad per jį nepasiekia, 
ko nori, kitur jį perkėlė. Kitas direktorius Solovjovičius nekenčiąs Katalikų 
Bažnyčios ir lietuvių jau visa darė, kad gimnaziją uždarytų, bet tik miesto 
gyventojų prašymai ir kai kurių asmenų įtaka. valdžios centro viršūnėse ją 
išgelbėjo. Prie jo buvo sustabdytas tautinis mokinių susipratimas ir moki- 
niai už skaitymą lietuviškų knygų buvo išvejami iš gimnazijos:13) Tas te- 
toras tiek paveikė, kad Marijampolės gimnazijos lietuviai mokiniai „slėpė 
savo jausmus, savo mintis nuo kitų: draugas draugu nepasitikėjo“.14) 

Kokia buvo mokinių buitis prieš Gustaičio atvykimą Marijampolėn pre- 
fektauti, nušviečia tuometinis jos auklėtinis Antanas Rucevičius savo atsimi- 
nimuose.15) Tiek daug buvo draudimų, net nekalčiausių dalykų, kad mo- 
kiniai bijodami pašalinimo nuolat baimėje gyveno ir dėl to „perilga ir pats 
mokinys virsdavo automatu: be minties, be iniciatyvos, be valios ir norų. 
Nieks jo bendrabutyje neatlankydavo nei pats niekur nesilankė. Kitas gy- 
venimas, kurs už bendrabučio sienų, jų neinteresavo, apie jį iš niekur žinių 
negaudavo. Gyveno kaip sapne, apmirę, besibardami tarp savęs, arba slap- 
tomis dalydamiesi, ypač jaunesnieji, šlykščiais anekdotais, nugirstais iš vy- 
resniųjų klasių mokinių. Nežiūrint aštrios priežiūros, didžiausias žemesniųjų 
klasių mokinių nuošimtis rūkė papirosus, o vyresnieji ir kortomis naktimis 
palošdavo, ir išsigerdavo, ir dar blogiau būdavo. Per tai mokiniai išmokdavo 
slapstytis, meluoti ir prigaudinėti“. 

„Su visa tuo taip buvo mokiniai susigyvenę, jog nė vienam neateidavo 
galvon pasipriešinti arba protestuoti prieš tokią tvarką, prieš rusų kalba 
kalbamas maldas prieš valgant ir pavalgius, kada jau visose kitose gimna- 
zijose jos buvo panaikintos; prieš slopinimą lietuvių dvasios, prieš draudimą 
kalbėtis lietuviškai. Ne vienas jautė, kad toks jaunimo auklėjimas juos labai, 
skriaudžia, jog tokiomis aplinkybėmis užaugęs, negalės būti visuomenei nau- 
dingas narys. Apie tautišką susipratimą, apie laikraščiųs ir knygas nebu- 
vo nė kalbos. Nors tuo metu susipratusių lietuvių persekiojimas jau buvo 
prasidėjęs, bendrabutis apie tai nieko nežinojo. Nebuvo tuomet Marijampo- 
lėje nė lavinimosi draugijėlių (ratelių), kaip tai būdavo kitose gimnazijose. 
Jei kuriam ir teko kiek girdėti apie lietuvių knygas arba laikraščius, tai tik 
namie, per atostogas; gimnazijoje apie tai kalbos nebūdavo“. 

Netik inspektorius, bet ir mokytojai kratydavo mokinius ir ieškodavo 


13) Prof. dr. J. Totoraitis „Rygiškių Jono Gimnazija Marijampolėje“ 7 ir 8 pusl. 
14) Antanas Rucevičius „„Sunkiausiais laikais“ 23 pusl. 
15) Ten pat 6, 7. 

„įtariamos ir draudžiamos“ spaudos, ką atsiminimų autorius taip apibūdina: 
„Gimnazijos valdžia budriai saugojo, kad tautinis lietuvių susipratimas ne- 
paliestų mokinių.  Bendrabučio mokinius saugojo nuo to patys užvaizdos, 
kuriais dažniausiai būdavo žemesniųjų klasių mokytojai. Ir inspektorius kas- 
dien lankydavo bendrabutį. Buvo patirta, kad užvaizdos kartkarčiais pa- 
slapčiomis kratydavo mokinių daiktus ir knygas. Šiaip jau mokinių butus, 
mieste, kartais iškratydavo pats inspektorius“. 

Koks menkas buvęs tada lietuvių moksleivių tautinis susipratimas pa- 
rodo toki atsitikimai. Minimų atsiminimų autorius gavo kartą lietuviškų 
laikraščių. Keliese skaitė ir dar kvietė vieną savo draugą, o tasai atrėžė:— 
„Turėčiau ką skaityti! Aš žinau, kas ten parašyta — ne tai su pasididžiavi- 
mu, ne tai su pašiepimu pažiūrėjo į mus ir net pusiau nusisuko“.16) "Toli- 
mesnis jo pasikalbėjimas aiškiai rodo, kad jisai nekreipė dėmesio į mūsų 
tautinius reikalus. O apie lietuvių moksleivių draugijėlės įkūrimą negalėjo 
būti kalbos, nors kitur toki dalykai buvo. Kai autorius du kartu jau buvo 
sukvietęs mokinių grupelę pasitarti tuo reikalu, tai atsilankę „kiekvienas 
jų į draugijėlės įkūrimą labai skeptiškai žiūrėjo, ypač bijojo gimnazijos vy- 
resnybės.17) 

Iš lietuvių mokytojų buvo belikęs tik vienas kun. Jonas Miknevičius, 
„kuriam tačiau lietuvybė, o gal ir auklyba, tiek terūpėjo, kiek šilta vietelė. 
Šiaip doras geras žmogus tik nepedagogas“18) ir tikybą dėstė ne lietuvių, 
o rusų kalba, kaip to reikalavo griežta tuomet rusų švietimo vadovybė. 
Toks reiškinys labai kenkė lietuvybei, tikybai ir mokiniams, jau ir šiaip iš 
pusiausviros išmuštiems. 

Kaip matome Gustaitis atvyko Marijampolėn tikybos mokytojo pareigų 
eiti (1904 m. VII. 6 d.) labai blogu metu. Laikai, kai čia lietuvių tautinę 
dvasią žadino nuoširdieji mūsų tautos patriotai P. Kriaučiūnas, P. Arminas 
ir kiti jau buvo primiršti ir ta skaisti lietuvybės dvasia beveik išnykusi, 
Ko galima norėti, kad net tikybą priversti kapelionai dėstė rusiškai. 

Tokioje atmosferoje kiekviena bloga sėkla rado gerą dirvą. Tik šnipas, 
išdavikas ir provokatorius galėjo gyvuoti. Visuomenė tada, o drauge ir 
mokslus einąs jaunimas, buvo dviem frontais demoralizuojama. Rusų admi- 
nistracija ją demoralizavo savo neteisinga, negarbinga ir žiauria priespauda 
iš viršaus su visokiais biurokratizmo, persekiojimo ir provokatoriškais me- 
todais, o destruktyvus elementas dažnai prisidengęs taip pat gražiais obal- 
siais ją demoralizavo nihilizmu ir anarchizmu. 

Tai ne visa. 1905 metų visuotinis Rusijos imperijos judėjimas su savo 
taip pat žiauriais metodais veikė jaunuomenės psichiką. Nors laimėta 


16) Ten pat 12 pusl. 
17) Ten pat 27 pusl. 
18) M. Gustaitis „Petras Kriaučiūnas“ 28 pusl. 

daug, vis tik tasai revoliucinis judėjimas moksleivių dvasiai turėjo ir neigia- 
mybių. Revoliucionieriai kovojo prieš despotizmą, bet kai kurios grupės 
griovė ir religiją ir šiaip gerus dalykus, kurie visuomenės bendravimui turi 
didelės reikšmės. 

Tokiais laikais Gustaičiui teko pradėti savo pedagoginis darbas. Jo 
šviesi, nuoširdi asmenybė patraukė moksleiviją, bet ji jokiu būdu negalėjo 
greitai išrauti tų blogybių, kurias pasėjo pati rusų gimnazijos vadovybė ir 
visos nelemtos sąlygos. Jau nepaprastos reikšmės turėjo ta aplinkybė, kad 
tikybą jisai pradėjo dėstyti lietuvių kalba. Mokiniams ši atmaina sudarė 
labai gerą įspūdį. Dar neseniai už lietuviškai tartą žodį mokiniai buvo pa- 
šalinami iš gimnazijos, o čia prefektas prabilo gražia lietuviška kalba. Jo 
mokslo laipsnis ir grįžimas iš Vakarų Europos taip pat kėlė moksleiviuose 
ir visuomenėje jo autoritetą. Juo labiau, kad visa šita lydėjo maloni iškalba ir 
puikus pamokų dėstymas. 

Į pamokas atsinešdavo lietuviškų knygų ir laikraščių, o taip pat beveik 
visuomet ką nors papasakodavo iš Lietuvos istorijos, lietuvių literatūros ar 
pamokydavo lietuvių kalbos. Be abejo, tuo gal kiek nuskriausdavo religijos 
pamokas, bet jisai žiūrėjo plačiau į savo darbą ir paskirtį. Niekas kitas to 
darbo nedirbo ir tose sąlygose nebuvo kam jisai padaryti — taigi jam su 
rizika teko imtis ir šiuos dalykus paaiškinti, kad lietuviai baigę mokslus 
nedingtų savam kraštui ir lietuvių tautai. 

O reikia žinoti, kad Marijampolės gimnazija nuo 1904—1914 metų buvo 
vienintelė visoj Rusijos imperijoj gimnazija, kurioje buvo susispietę tiek 
daug lietuvių jaunuomenės. Taigi labai svarbi lietuvybei pozicija turėjo 
būti rūpestingai saugojama. Po tų skaudžių represijų, kurias aukščiau minė- 
jome, kai gimnazijos vadovybė be jokių priežasčių lietuvius šalino!9) ir 
jiems sudarė tokias sąlygas, kad jie nepatektų jon, tik 1910—1911 mokslo 
metais lietuvių moksleivių skaičius padidėjo ir tais metais mokinių statis- 
tika taip atrodė: iš viso gmnazijoj buvo 339 mokiniai. Pagal tautybę: lie- 
tuvių 150, žydų 61, lenkų 50, rusų 43, vokiečių 34 ir mahometonų 1. Liė- 
tuviai pagal klases skaidėsi taip: prieklasyje 25, I — 23, II — 14, III — 24, 
IV—22, V—14, VI—9, VII—9 ir VIII—10. Šiais mokslo metais gimnaziją 
baigė 19 mokinių, kurių tarpe 7 lietuviai. Trys lietuviai ir dar 3 kitų tautybių 
abiturientai gavo už sekmingą mokslą sidabro medalius. 

Gustaitis buvo skirtas tikybą dėstyti lietuviškai (lenkai turėjo kitą ka- 
pelioną). Jis gerai suprato savo uždavinį ir buvo visoj gimnazijoj vienin- 
tėlis lietuvis, dėl to nepraleido jokių progų kelti lietuvybės dvasią ir lietu- 
vius moksleivius globoti. Kai buvo pakeltas mokestis už mokslą, tai gim- 
39) Šia proga paminėtina, kad ir Gustaitis buvo tų represijų auka, nes mokslo 
metų viduryje iš penktosios klasės jį be jokios kaltės, to jam gimnazijos vadovybė ir 
neprikišo, įsakė pasišalinti ir tiek. 

nazijoj įsteigta draugija šelpti neturtingus mokinius. Gustaitis buvo šios 
draugijos valdyboje ir stengėsi joje taip pat lietuviams padėti. 

Norėdamas labiau suburti lietuvius, jisai ieškojo legalių būdų juos orga- 
nizuoti. Kito nieko negalėdamas padaryti, bent suorganizavo chorą, kuris per 
moksleivių pamaldas giedodavo lietuviškai giesmes. Tai jau organizuotas 
lietuvybės darbas, tai jau pralaužimas sustingimo bei sudarymas precedentų 
ateičiai. Šitoki veržimaisi ir iškovojimai lietuvybei teisių stiprino lietuvius, 
ugdė jų tautiškumą ir jėgas. Toki dalykai, pagaliau, drąsino ir kitur kovoti 
dėl savo teisių. Rusų valdžia labai nepalankiai žiūrėjo į jauno kunigo dak- 
taro veikimą, „jėzuitu“ (atseit, gudriu) tarp savęs jį vadindami. 


„ŽIBURIO“ DRAUGIJOS ĮSTAIGŲ VEDĖJAS 


Buvo laikas, kai lietuviai neturėjo nei vienos gimnazijos ir progimna- 
zijos, o kai norėjo nors progimnaziją turėti, tai turėjo nugalėti daug kliūčių. 
Rusai tą darbą visaip kliudė. Pasirengusių mokytojų tada ir su žiburiu ne- 
buvo galima rasti. Jei rasi mokytojų, tai nebuvo lėšų juos tinkamai apmo- 
kėti. O kai jau minimos kliūtys buvo didelėmis pastangomis nugalėtos, tai 
atsirado visų didžiausia kliūtis — nebuvo mokinių. Tai buvo laikas, kai vis 
tik kai kurie lietuviai dėl nesusipratimo, mokslo svarbos neivertinimo ne 
labai norėjo vaikus mokslinti, ypač lietuviškoje įstaigoje. 

Dabartinis Telšių vyskupas Justinas Staugaitis, nuo 1895 iki 1905 metų, 
kunigavo Lenkijoje: Blendove, Lodziuje ir Varšuvoje. Čia pažino daug 
mūsų inteligentų vedusių lenkes žmonas. Daugelis jų norėdavo savo vaikus 
išmokyti lietuviškai, o žmonos lenkės tam priešindavosi. Kuris nesispyrė, 
tai turėjo ramybę, bet vaikus išaugindavo lenkus. Dėl to kunigas Staugaitis 
susirūpino paruošti lietuvaičių inteligenčių. Kai grįžo jis iš Lenkijos ir 
apsigyveno Marijampolėje, tai rūpinosi čia įsteigti lietuvių mergaitėm gim- 
naziją. Jam pasisekė lengvai gauti iš rusų valdžios leidimą atida- 
ryti keturklasę mergaičių progimnaziją su dėstomąja lietuvių kalba. 
1907 metais rugsėjo 22 d. ta progimnazija pradėjo darbą su prieklase ir 
pirmąja klase. Gustaitis buvo pakviestas direktoriauti šiai pirmąjai lietuvių 
aukštesnei mokyklai ir tas pareigas be jokio atlyginimo ėjo ligi ši įstaiga 
karo metu nusikėlė į Tambovą. Gustaičiui ji daug rūpesčių sudarė. Sunku 
buvo surasti cenzuotų lietuvių mokytojų, maža mokinių, ir rusų valdžia atsi- 
peikėjusi po 1905 metų sumišimų ieškojo progų ją likviduoti. 1911 metais 
jau buvo išleista pirmoji progimnazijos laida. Į paduotą direkcijos virši- 
ninkui prašymą, kad leistų atidaryti aukštesnes klases ir įstaigai augti į pil- 
ną gimnaziją, aiškiai atsakyta: „Kadangi Žiburio draugijos įstatai ne- 
duoda garantijos, jogei ši mokykla priruošianti geras rusų pilietes ir kad 
Marijampolėje nesimato tinkamo buto pilnaklasei mergaičių gimnazijai, tai 


2. Athenaeum. 

prašymas paliekamas be pasekmių“. Žinoma, butas tai tik antraeilė priekabė, 
o gimnazijos dvasia labai nepatiko rusams. Visgi didelių pastangų dėka 
ši įstaiga išgelbėta ir ligi karo ji davė, nors negausias, keturias laidas. Štai 
lentelė tos pirmosios iš viso lietuviškos progimnazijos, kaip ji atrodė ligi 
didžiojo karo: 


Kuriais mokslo 
metais 


1907 — 8 


1908 — 9 


1909 — 10 


1910 — li 


1911 — 12 


1912 — 15 


1913 — 14 


Iš lentelės matyti, kad pirmoji lietuvių progimnazija turėjo nedaug 
mokinių, nors metai iš metų ji pamažu gausėjo. Ypač lietuviams skaudėjo 
širdį, kad tuo pat metu rusų tolygios mokyklos turėjo daugiau moksleivių, 
kurių tarpe buvo ne mažas procentas ir lietuvaičių. Štai 1912—13 mokslo 
metais Breverniūtės mergaičių rusiškoje gimnazijoje Marijampolėje iš viso. 
buvo 170 moksleivių: lietuvaičių 52, rusių 12, lenkių 20, vokietaičių 9, žy- 
džių 76 ir viena totorė. Vilkaviškyje taip pat buvo nuo 1909 metų rusiška 
gimnazija mergaitėm. Dėl to Gustaitis 1910 metais parašė 26 puslapių 
knygelę Mariampolės Lietuvaičių Progimnazijos atsišaukimas į visuomenę, 
kurioje išdėstė reikalą susirūpinti lietuvių švietimu ir ragino tėvus leisti 
savo dukteris mokytis, nurodydamas to naudą joms, tėvams ir mūsų tėvy- 
nei. Taip pat nusiskundė 15 puslapyje, kad 

„trijų metų šitos įstaigos gyvavimas parodė didelį mūsų tautiečių 
užaušimą. Tarytum visas mūsų patrijotizmas tik paremtas ant tuščių žo- 
džių, ant skambių dainelių, tikram gi patrijotizmui stinga pamato, tai 
yra darbo pasišventimo. Keturiose kliasose veikiant 10 mokytojų, naudo- 
jasi vos pusiaušimtis mokinių, t. y. atskirose kliasose po kelioliką mer- 
gaičių. Juk toksai mokytojų personalas galėtų mokyti apie 200 vaikų. 
Juk mokytojui beveik vis tiek, kiek jis mokina, lekcija visados užima. 
vieną valandą, kodėl gi neišnaudojame savo teisių. Kam ant tuščio sklei- 
džiame energiją ir pinigus?“ 

Toje pat knygelėje nurodęs, kad dienos šviesa reikalinga kūno sveika- 
tai, o žmogaus proto sveikatą gaivina mokslas, sako, kad bemokslei tautai 


M. Gustaitis — pedagogas ir švietėjas 19 


kultūrinis gyvenimas negalimas. Vardan tėvynės ir jos žmonių laimės 
9 ir 10 puslapyje rašo: 

„Taigi, norint prikelti tėvynę iš šimtamečio miego, iš amžinos ver- 
gijos, norint išblaškyti tą visuomet niūksančią prieš mūsų akis mirties 
šmėklą, kuri mus, lyg koksai historijos šešėlis... graudina ir slegia, — 
turi būti mūsų visų obalsiu: daugiau šviesos! ne kai kuriems tiktai Iuo- 
mams, ne išrinktiesiems laimės vaikams, bet plačiai visuomenei, visiems 
tautos sluoksniams, be skirto, be ribų, prisilaikant principo, jog ne ta yra 
tikrai apšviestoji tauta, kur atskiri žmonės pasiekia augštus mokslus, 
bet kur visuomenė skaityti ir rašyti moka; lygiai kaip socijaliniame gy- 
venime ne ta vadinasi turtinga visuomenė, kur keli kapitalistai milijonus 
„skaito, bet ta, kur didžiuma gerai pasituri, kur visi žmonių  sluogsniai 
gerovėje gyvena“. 


"Tai buvo labai platūs užsimojimai tuo sunkiu ir tamsiu mūsų tautai metu, 
kurie vis tik rodo jo kilnias pažiūras į visuomenės švietimą ir šie jo švietimą 
kelti raginimai turėjo mūsų visuomenėje atbalsių, juo labiau, kad toje kny- 
gelėje nurodo tuomet inteligentų trūkumą visose gyvenimo srityse. 

Į šią progimnaziją nuo 1909 metų buvo pakviesta mūsų rašytoja ir 
pedagogė Marija Pečkauskaitė, kuri ir mergaičių bendrabutį vedė.20) 
Jos pasiaukojimas toms pareigoms ir vaisinga darbuotė gal kiek palengvino 
Gustaičio darbą, bet ši mokykla jam visada sudarė begalę rūpesčių. 

Gustaitis žinojo, kad „mokslas — ne molis, kastuvu neįkrėsi“, kaip jisai 
sakė, bet vis tik stengėsi kuo daugiau sutraukti mergaičių į šią lietuvišką 
įstaigą ir sudaryti sąlygą, kad mergaitės pačios stengtųsi geriau mokytis. 
1911 m. paskelbė, kad išlaikusios egzaminus į bet kurią klasę labai gerai 
iš visų dalykų, tais metais bus laisvos nuo mokesčio už mokslą, nors kon- 
kursą tik viena gali laimėti kiekvienoje klasėje. 

Tiek lietuvaičių „Žiburio“ progimnazija, tiek kiti švietimo darbai buvo 
išlaikomi kukliomis lietuvių aukomis. Tačiau ne tik dėl rusų valdžios kliūčių, 
bet ir dėl stokos pinigų nebuvo galima darbo išplėsti, o planų turėta 
įvairių, netrūko ir entuziazmo bei energijos. . 

Kaip kad „Saulė“ pastatė Kaune didelius rūmus, panašius norėjo ir 
„Žiburys“ Marijampolėje pasistatyti. Jau 1912 m. draugijos susirinkimas 
nutarė tam reiklui rinkti aukas, o 1913 m. nutarimą pakartojo, prašydamas 
vyskupą leisti kun. J. Staugaičiui ir kun. A. Civinskui vykti Amerikon aukų 
rinkti. Kaip ten reikalai susiklojo — nežinau, bet 1914 m. Gustaitis pats iš- 
vyko Amerikon aukų rinkti. Svarbiausia, norėta turėti tuose „Žiburio“ na- 


20) Apie M. Pečkauskaitę žiūrėk p. Juozo Tarvydo straipsnius Athenaeume: 
a. „Marija Pečkauskaitė ir jos kūryba“ 1931 m. 2 nr. 


b. „Marijos Pečkauskaitės pedagoginė praktika“ 1934 m. 
c. „Marija Pečkauskaitė ir Povilas Višinskis“ 1935 m. 

muose mergaičių gimnazijai patalpas, salę lietuvių susirinkimams, sales mu- 
ziejui ir kitiems švietimo dalykams. Jisai norėjo tik atostogų metu šitą mi- 
siją atlikti, bet prasidėjus karui jam teko tenai gyventi septynis mėnesius. 
Važinėdamas po lietuvių kolonijas sakė prakalbas, rinko aukas ir piniginius 
pasižadėjimus. 

„Saulės“ draugija ir Tautos Namų Vilniuje organizatoriai anksčiau jo 
rinko aukas, tie, matyti, turėjo pasisekimo daugiau, o dar prasidėjus karui 
visų dėmesys kur kitur nukrypo. Vis tik Gustaitis ten įkuria Švietimo Fon- 
dą, kuriam buvo amerikiečių pažadėta 30 000 rublių (vadinasi apie 150 000 
litų). Be to, dar kun. A. Milukas paaukojo 2 000 rublių knygomis dėl Lie- 
tuvos švietimo ir suorganizavo tam švietimui stipendiją 2 000 dol. kun. S. 
Gimžausko vardu.21) 


Kai nuo karo buvo apsistojęs su lietuvių įstaigomis Trakuose, kurios 
sudarė jam labai daug rūpesčių, tai jo brolio duktė A. Šalčiuvienė-Gustai- 
tytė jam tarė:22) „Kam taip aukotis. Esat Marijampolės vyrų gimnazijos 
etatiniu mokytoju ir kelkitės kartu su ja“. Dėdė jai atsakęs: „Tu juk ne 
egoistė, Antosėle, o taip kalbi. Tik pagalvok, kas bus su šiuo būžių būre- 
liu, jei aš jas pametęs išvažiuosiu su savo gimnazija. Žiūrėk, kiek mergaičių 
karo metu, kuris Dievas žino kaip ilgai gali užtrukti, — galės tęsti mokslą, 
turės pastogę, maistą ir drabužį, nebus priverstos bastytis pabėgėlių tarpe 
ar kęsti sunkų okupantų jungą, o gal net pakrikti tuo metu, kada mūsų inte- 
ligentai veda svetimšales ir žūsta tautai, teisindamies inteligenčių moterų 
nebuvimu“. 

Šita pirmoji lietuvaičių progimnazija pradžioje karo išsikėlė iš Mari- 
jampolės ir kurį laiką buvo apsistojusi Trakuose, o iš Trakų išsikėlė į Sienną, 
paskui Tambovan. Kadangi Marijampolės vyrų gimnazija, kurioj jisai buvo 
etatiniu tikybos mokytoju, nusikėlė Jaroslavlin, tai lietuvaičių tada jau gim- 
nazijos direktorium buvo pakviestas kun. Tautkevičius, o šiam pasitraukus 
— kun. prof. P. Bielskus. Tačiau šia gimnazija jisai ir toliau uoliai rūpinosi. 


Jaroslavlyje prie Volgos buvo suvažiavę tremtinių daugiau poros tūks- 
tančių. Gustaičiui teko būti Lietuvių Centro Komiteto tremtiniams šelpti įga- 
liotiniu, o vėliau ir lietuvių komiteto pirmininku. Visi lietuviai apie jį spietėsi. 
* Tuojau įkūrė bendrabučius jaunuomenei, vaikų prieglaudų, pradžios mo- 
kyklų, visokių dirbtuvių ir „Žiburio“ vyrų progimnaziją, nors tuo pat 
metu Marijampolės vyrų gimnazijoje turėjo 20 pamokų savaitėje. Čia taip 
pat veikė „Žiburio“ centras, kuriam Gustaitis vadovavo. Visų jo vadovau- 


21) Kun. Dr. M. Gustaičio laiškai iš kelionės, 1915 m. 2 pusl. 
22) „Atsiminimai apie kun. dr. M. Gustaitį“ — A“ Šalčiuvienė-Gustaitytė „Naujoji 
Romuva“ 1933 m. 119 nr. 343 pusl. 

jamų švietimo įstaigų ir bendrabučių mėnesinė sąmata siekė 20 000 rublių su 


viršum.??) 
DARBAI SEINUOSE IR LAZDIJUOSE 


Sunku buvo Gustaičiui gyventi Rusijoj. Skundėsi prieteliams, kad ser- 

gąs nostalgija. Kai jisai išvyko užsienin studijuoti ir tai rašė,24) kad — 
Vos tik pagilint išvežiau protą, 
Nuolat lavone širdis pašarvota! 


Kai kiti poetai gėrisi puikiais Šveicarijos reginiais, tai Gustaitis jaučia ne- 
paprastą tėvynės ilgėsį. 

Nuvykęs Amerikon taip pat labai ilgėjosi Lietuvos ir Amerikos gamtą 
lyg pragarą piešia, palyginęs su Lietuva:25) 

Čia upės juodos kaip derva; 
Jų vengia ne tiktai žuvis, 

Bet šliužas ir varlė žalsva... 
Aplink juodi kalnai tematos, 
Apžioję liesą upės lytį, 

Lyg pragaro pažiauniai platūs, 
Norį aną ryte praryti... 
Apygardų laukai miškai 

Išrodė mirę visiškai... 

Apie tai, kaip Rusijoje gyvenimas jam slėgė širdį jisai sako:26) „Slen- 
ka dienos: ilgos kaip karo metai, nuobodžios — kaip šiaurės gamta. Širdis 
veržte veržias Lietuvon, bet ir ten nerandama ramios vietelės, lyg Nojaus 
balandis, vėl grįžta į svetimybės laivą. O čia kur pažvelgsi, visur šaltos 
vargo bangos putoja. Kartais nei iš šio, nei iš to, plykstels jausmas, lyg 
elektros kibirkštis apniauks akis ašara ir nejučiomis giliai atsidūsti, pats 
nežinodamas ko ir kam; tik jauti, kad sunku, kad širdį kas gniaužo... Pa- 
kelsi vokus — išsiblaivyti, nurimti, juodsparnė vėliava gaubia palšą besaulį 
dangų“. 

Kaip tik buvo jau galima grįžti, jisai apleido Rusiją. Kada pervažiavo 
sieną — nežinia, tik jau 1918 m. rugpiūčio 21 d. iš Vilniaus važiavo 
Kaunan, o iš čia Marijampolėn. Čia buvo „Žiburio“ gimnazija, bet joje vi- 
sos mokytojų vietos jau užimtos. Skaudu jam buvo tenai nepritilpus.27) 
Tačiau greit gavo pasiūlymą vadovauti Seinų „Žiburio“ gimnazijai, kuri 
buvo jau įkurta. Rugsėjo 2 d. pradėti antrieji mokslo metai Seinų „Žiburio“ 


23) M. Grigonis „Kun. M. Gustaitis Jaroslavlyje“ „Rytas“ 1928. I. 12 d. 9 nr. ir 
B. Kazlauskas „A. a. kun. d-ras M. Gustaitis ištrėmime“ — „Rytas“ 1928. I. 3 d. 2 nr. 

24) Varpeliai 19 pusl. 

25) Tėvynės Ašaros 18—19 pusl. 

26) M. Gustaitis „Petras Kriaučiūnas“ 46 pusl. 

27) Prel. J. Laukaitis: „a. a. kun. Dr. Motiejus Gustaitis“, „Tiesos Kelias“ 


1928 m. 2 nr. 119 pusl. 


22 Kazimieras Berulis 


gimnazijoje ir dabar prasideda trečias tarpsnis Gustaičio švietimo veiklos. 
Gimnazija turėjo dvi klases su 97 mokiniais. Tuo nepasitenkinama. Nori- 
ma, kad daugiau lietuvių šviestųsi. Įkuriama 1919 m. IV. 28 d. prie gimna- 
zijos vadinami paruošiamieji kursai kandidatams į pirmąją klasę (buvo 79 
kandidatai). Dar buvo įkurta suaugusiems kursai. 1919 m. IV. 28 d. atida- 
ryta ten pat „Žiburio“ mergaičių gimnazija. Lig vasaros veikė viena klasė 
su 45 mokinėmis, o rugpiūčio 15 d. pradėjo veikti ir antroji klasė. Prie šios 
gimnazijos suorganizavimo Gustaitis visa siela prisidėjo. Taigi, Seinuose 
švietimo darbas buvo plačiu maštabu organizuojamas ir tikslingai plečia- 
mas. Seinai tapo stipri mokslo tvirtovė, kurios vyriausiu vadu buvo Gus- 
taitis. Kaip prieš didijį karą Seinai buvo žymūs savo spauda, tai yra laik- 
raščiais ir knygomis, taip dabar juose įsikūrė kelios mokslo įstaigos, teiku- 
sios gerų vilčių. 


Šis taip sparčiai varomas mokslo ir švietimo darbas, o taip pat moky- 
tojų veikimas į aplinką nepatiko lenkams. Jie negalėjo šio darbo sutruk- 
dyti savo agitacija, pažadais ir grąsinimais. Jie ruošė del to smurtą su gin- 
klu rankose. Vos buvo pradėta treti mokslo metai, jau devintą mokslo die- 
ną nelemta buvo abiejų gimnazijų jaunuoliams būti pamokose. 1919 VIII 
23d. auštant 500 ginkluotų lenkų partizanų (didžiausią šių puolėjų dalį su- 
darė lenkų kareiviai perrengti civiliais drabužiais), po smarkaus kelių va- 
landų mūšio nugalėjo visai negausias lietuvių jėgas ir užėmė Seinus. 


Lenkai tuoj išvaiko mokinius iš jų bendrabučių, o keturiasdešimts vy- 
resnių mokinių ir mokytoją Tijūnaitį pasodina kalėjiman. Kiti mokytojai 
su mokiniais spėjo pasprukti. Tačiau šis užpuolimas padarė didelius nuo- 
stolius gimnazijom. Lietuvių mokslo įstaigos išdraskytos, mokinių bendra- 
bučiai išplėšti, daiktai sudaužyti ir lenkai durtuvais nudūrė du niekuo nekal- 
tu mokiniu. Direktoriaus Gustaičio langus atėję sušaudo, tik laimė, jam ne- 
kliudo, o paskui kelis kartus darė jo bute kratas. Nieko įtartino nerado, bet 
konfiskavo jo spaustuvę, kurią jisai buvo pirkęs ir parsivežęs iš Rusijos. 
Žadėjo tuos 26 pūdus raidžių grąžinti, bet neištesėjo.28) 


Tačiau ir likęs lenkų okupuotuose Seinuose rūpinasi lietuvių švietimo 
reikalais. Tuojau kreipiasi i lenkų okupacinę valdžią, norėdamas gauti lei- 
dimą atidaryti gimnaziją. Tam iš karto kaip ir miglotai žadėjo, bet, matyti, 
vietos lenkų valdžia, pasitarus su Varšava, gavo neigiamą atsakymą ir Gus- 
taičiui buvo atsakyta, leisią atidaryti gimnaziją su sąlyga, kad direktorius 
ir visi mokytojai būtų Lenkijos piliečiai. Žinoma, jei ta sąlyga būtų buvusi 


28) Prieš karą buvo, berods, tik trys lietuviškos spaustuvės: viena Vilniuje, viena 
Kaune ir viena Seinuose, Matyti, Gustaitis tikėjosi grįžęs apsigyventi Marijampolėje 
ir čia turėti spaustuvę, kaip įrankį šviesai ir tiesai skleisti. 

įvykdyta, tada jie būtų kitų kliūčių ieškoję ir vis tik neleidę lietuvių gimna- 
ziją ikurti. 

Seinų „Žiburio“ gimnazijos mokiniai išvažinėė4o kitosna įstaigosna, o 
dalis visai negalėjo mokytis. Tačiau mokytojų A. Kubiliaus ir St. Tijū- 
naičio pastangomis iš Seinų „Žiburio“ vyrų ir mergaičių gimnazijų 1920 m. 
I. 12 d. atgaivinta mišri Seinų „Žiburio“ gimnazija Lazdijuose, kuri 
ligi šiol čia pasekmingai veikia, laukdama dienos, kada galės grįšti savo 
senan lizdan. Pradėjus veikti Lazdijuose gimnazijai, o Seinuose Gustaitis 
negalėdamas dirbti švietimo darbo, buvo kviečiamas Lazdijuosna gimna- 
ziją tvarkyti. Kaip buvo sunku pradžioje čia dirbti, vaizduoja toki faktai: 
buvo trys klasės, o pamokos dėl patalpos ankštumo ėjo dviem klasėm prieš 
pietus ir vienai po pietų. Mokiniai pradžioje stati mokėsi, nes turėjo klasėje 
vieną sukrypusią sofą. Pečiai buvo nekūrenti. "Tik po kiek laiko iš Mari- 
jampolės ir Vilkaviškio buvo suolų pargabenta. 


Gustaitis Lazdijuose greit pradėjo aprūpinti gimnaziją reikalingais da- 
lykais — pristatė dviem klasėm flygelį. Kai šio flygelio vidurinę sieną išim- 
davo, tai pasidarydavo salė. Patalpos klausimas trumpam laikui buvo iš- 
spręstas. Tačiau augant gimnazijai to nepakako. Dėl to pasirūpino nupirkti 
nuo savininkų tą žemės sklypą, kur buvo gimnazija, su triobesiais ir 1924 m. 
pastatė erdvius namus keturioms klasėms ir namą, kuriame gimnazijos raš- 
tinė ir jisai pats gyveno ir mirė. 

Gimnazija buvo įsigijusi ir mūro namą 1925 m. mergaičių bendrabu- 
čiui, bet 1927 m. buvo priversti parduoti, nes po trečiojo Seimo rinkimų kai- 
riujų valdžia atsakė gimnazijai pašalpą ir reikėjo ieškoti būdų sudaryti lėšų 
būtiniems gimnazijos reikalams. 


"Tačiau ir Lazdijuose mokslas buvo labai trukdomas. Kuone visą laiką 
ligi 1924 m. mokiniai naktimis su ginklais sargybas ėjo, o dienomis mo- 
kėsi. Šitokia padėtis, be abejo, darbui kenkė, bet nebuvo kitos išeities, o vis 
tik mokytojai ir mokiniai, neatsižvelgdami į visas sunkenybes, noriai dirbo. 
Daug kartų lenkai plėšė pafrontės ramius gyventojus, mokinių tėvus, o tai 
vis labai veikė jautrią poeto Gustaičio sielą, ir be abejonės prisidėjo prie 
pagreitinimo jo mirties. 

Išvijus gimnaziją iš Seinų, okupuoto krašto mokiniai atbėgo Lazdi- 
juosna. Čia jie neturėjo nei giminių, nei pažįstamų. Gustaitis buvo jų vie- 
nintėlė priebėga. Jisai pasirūpino įsteigti okupuoto Seinų krašto jaunuo- 
menei du bendrabučiu: vieną berniukams, antrą mergaitėms ir nemokamai 
juos užlaikė — davė maistą, drabužius, knygas ir visa kas reikėjo. Tiesa, 
mergaičių bendrabutyje buvo ir našlaičių. Pirmaisiais dvejais metais oku- 
puoto krašto mokiniai ir našlaičiai sudarė 4270 mokinių. 

Lenkai, užėmę Seinus, nusavino visą gimnazijos turtą ir knygyną. Laz- 
dijuose Gustaitis savo knygyno dalį pavedė mokinių, o dalį mokytojų kny- 
gynams. Algą ar kitas savo asmeniškas pajamas atiduodavo gimnazijos rei- 
kalams, pasilikdamas sau tiek, kiek reikia kukliam pragyvenimui, Kartą, kai 
reikėjo daryti išmokėjimai, tai atidavė ilgai saugotą auksinę penkrublę ir 
pas save neturėjo jokio cento. Visa siela, su retu pasiaukojimu dirbo ir kai 
visa buvo sutvarkyta, mirtis jį išskyrė iš gyvųjų tarpo. 

Jei Gustaičiui tekdavo su reikalais išvažiuoti, tai stengdavosi kaip ga- 
lima greičiau grįžti ir tuojau vėl tvarkė įvairius įstaigos reikalus, tačiau 
bendrai vengdavo išvažiavimų. Mokytojus kviesdavo dažniausiai tuos, ku- 
rie kilę iš Dzūkijos. Nors daug rūpesčių turėjo, bet taip prisirišo prie to 
krašto, kad kitur siūlomų geresnių vietų nesutiko imti. Tačiau ir nepa- 
prastą autoritetą čia turėjo. Visi jį gerbė ir mylėjo. 


„TAUTA SAVO MOKYKLOSE SAU ATEITĮ GAMINA“ 


Gustaitis sielodamasis dėl mūsų tautos ateities suformulavo dar ver- 
gaujančiai Lietuvai šūkį:Tauta savo mokyklose sau ateitį gamina! Jis visą 
gyvenimą dirbdamas šia linkme, organizavo švietimą ir pergyveno tuos 
sunkumus, kuriuos turėjo tada pakęsti lietuviška mokykla. Dėl to ryžosi 
viešąją mūsų visuomenę palenkti mokyklos naudai. Reikia žinoti, kad dau- 
gelis tėvų dėl tautiško susipratimo stokos, dėl geresnės vaikų karjeros (jie 
gal iš dalies ir turėjo pagrindo taip manyti, žinant to meto gyvenimo ap- 
linkybes) ne taip jau palankiai žiūrėjo į lietuvišką mokyklą, juo labiau, kad 
ir už mokslą joje reikėjo keletas kapeikų daugiau mokėti, negu rusų val- 
diškoje. Reikėjo griauti šie žalingi nusistatymai ir taip pat kovoti su rusų 
švietimo politika. Prieš rusų darbus nebuvo galima rašyti ar viešai kalbėti. 
Taigi reikėjo diplomatijos, gudrybės ieškoti, kaip įvilkus tas idėjas į žodinį 
ar rašto rūbą ir jas visuomenei plačiau paskelbus. 

Dar žinotina, kad po 1905 metų Rusijos sumišimo buvo išsikovota iš 
despotijos kai kurių neva laisvių. Tačiau 1907 metais rusų vyriausybės 
priešakyje atsistojo Stolipinas, kuris paėmė griežtą kryptį atgal, naikinda- 
mas tai, ką visuomenė buvo jau laimėjusi po rusų japonų karo. Stolipinas 
pradeda rusais sistematingai kolonizuoti Lietuvą. Kur įkurdina rusus ko- 
lonistus, tuojau apgyvendina popą ir rusų mokytoją. Kolonistai atleidžiami 
nuo mokesčių, jiems duodamos paskolos, sėklos ir žemei dirbti įrankiai 
nemokamai. Kolonizatoriai išilgai visą Lietuvą nori kolonizuoti mūsų žemę, 
kad lengviau surusintų vieną, o po to antrąją pusę. Patsai Stolipinas, berods, 
1910 metais iš Valstybės Dūmos tribūnos be jokių pridengiamų žodžių pa- 
skelbia: „Šiaurės vakarų kraštas t. y. Gudija ir Lietuva, nuo amžių buvo, 
yra ir bus tikras rusų kraštas“. Lietuviai mokytojai atleidžiami, taip pat 

elgiamasi su lietuviais valsčių raštininkais ir valdininkais. Rusų mokyklos 
Lietuvoje sparčiai kuriamos. Sakysime, 1905 metais Kauno gubernijoje 
buvo jų 360, o jau 1912 metais 724 mokyklos. Rusai jau buvo suprojektavę 
Lietuvos gubernijose įvesti privalomą pradžios mokslą su rusų mokykla 
kas 3 verstai. 1921 metais šis projektas turėjo būti galutinai įvykdytas, 
nors karštesnieji rusifikatoriai norėjo jį įvykdyti ligi 1912 metų, bet taip 
staiga dėl stokos mokytojų, lėšų ir kitų dalykų, negalėjo to padaryti, Be to, 
miesteliuose steigė triklasių ir keturklasių mokyklų, kuriose nebuvo vietos 
lietuvių kalbai ir lietuviams mokytojams. Užgynė „daraktoriams“ mokyti 
vaikus Lietuvoje ir persekioja vaikų poterių mokytojus.29) 

Koks didelis rusų pasikėsinimas, kurį Gustaitis viename sonete30) taip 
poetiškai nusako: „Didžiulis karstas tautai atsidarė“. Bet gyva tauta nenori 
eiti karstan, o jos idealioji šviesuomenė rūpinasi iš tų pinklių gelbėtis. Ypač 
puikiai Gustaitis parengė prakalbą Marijampolės progimnazijos aktui 1913 
metų sausio 30 d. Joje gražiai nurodė rusų ir lietuvių mokyklų skirtumus, 
lietuvių mokyklų sunkų padėjimą, tėvų pareigas rūpintis lietuvių mokyklo- 
mis ir jas visokeriopai palaikyti, o pagaliau nurodė, kad lietuvių mokyklos 
„leidžia turėti daug geros vilties ir lemia šviesesnę tautai ateitį“. Ta jo kalba 
šiandien mums likusi kaip įdomus tų laikų dokumentas ir del to ją čia žemiau 
paduodame ištisą, kaip ji atspausdinta Gustaičio redaguotame laikraštyje 
„Žiburys“ 1913 m. 4 nr. 32 pusl. 

„Dvi yra pakraipos auklėti jaunimą mokykloje. Viena, kad, atsky- 
rus vaiką nuo tėvų, pavesti jį mokytojų globai, arba, kitaip sakant, ats- 
kirti mokyklą nuo šeimynos. Pas mus šita pakraipa nuo seniai viešpa- 
tauja, tik pastarais metais ji bent kiek tapo atlaidesnė. Buvo laikas, 
kuomet mokykla bandė vaikuose išravėti įdiegtus tėvų įpročius; tėvai gi 
stengės. apsaugoti vaikų sielą prieš mokyklos įtaką. Tuomet jaunimas, 
iš vienos pusės perspėjamas tėvų ne visai pasitiki mokykla, iš kitos vėl 
pusės neretai matydamas, kaip mokykla griauna tai, ką jis namie išmoko 
gerbti, nežinojo ko klausyti ir kaip elgtis. Jo akyse mažėjo apskritai au- 
toriteto rimtumas. Ir jis baigdavo, ar bent įpusėjęs apleisdavo mokyklą 
pilnas abejonių, negacijos. Naktis užguldavo jo sąžinę ir užmigdydavo ją. 
Tik retas kuris pajėgdavo išblaškyti tas abejonių ūkanas ir prasiskinti 
sau kelią. 

Antroji auklėjimo pakraipa vienija šeimyną su mokykla, viena ki- 
tai paduoda draugiškai ranką bendram tikslui, kad ne tik išlavinus vaiko 
protą ir suteikus jam žinių, bet dar ne mažiau rūpinasi išlavinti būdą už- 
grūdinti valią ir taip prirengti žmogų gyvenimui. 

Prieš keletą metų papluko nauja srovė. Lietuvių visuomenė pasi- 
juto galinti sutverti savąją mokyklą. Į tą darbą jai reikėjo stoti nepri- 


29) M. Šalčius „„Dešimts Metų Tautiniai— Kultūrinio Darbo Lietuvoje“ (1905— 
1915) 30—32 ir 69 pusl. 
30) Varpeliai 40 pusl. 

sirengus, skubiai, be tinkamų vadovėlių, menkomis priemonėmis. Už tai 
įvairiausių kliūčių ir sunkenybių buvo iki valiai. Tačiau visuomenė, pri- 
siėmus tą svarbų darbą, veik pasistengė įkurti savo tautiškas mokyklas 
Kaune, Vilniuje, Mariampolėje ir k. Žinoma, greituoju statomas namas 
retai statoma iš sausos medžiagos, del to nenuostabu, jei kartais šen ten 
plyšta ar bent kiek pasvyra. Toksai namas paprastai sparų reikalingas. 

Bet ne tame dalykas. Dedant pamatus savajai mokyklai reikėjo už- 
siduoti klausimas: kokios gi mes laikysimės taisyklės — skirti šeimy- 
ną nuo mokyklos, ar vienyti šiuodu gaivalu? 

Kadangi tėvų ir mokyklos vardas vaiko akyvaizdoje yra iš pat 
prigimties apvilktas kokia tai nepaprasta autoriteto aureole, o tas auto- 
ritetas yra labai svarbus auklėjimo veiksnys, tai mokykla ir šeimyna, 
rūpindamos vaiko lavinimu, privalo ytin saugoti vienas kito rimtybę. O ją 
geriausia apsaugos bendrąja sutartim. Ir priešingai, visiškas šių dviejų 
elementų atskirimas, kaip ir jų suskirstymas gali sukelti tiktai nepasiti- 
kėjimą vieno kitu ir suskaldyti auklėjimo jėgas. 

Be to, neturėdami tautiško iždo, mes tegalime steigti mokyklas ir 
jas išlaikyti tiktai tėvų bei visuomenės parėmimu. O tuo pat visuomenė ir 
šeimyna įgija teisių link mokyklos, kurią jos palaiko. Taip pat ne ma- 
žiau brangi mokyklai ta užuojauta, kurią visuomenė jai reiškia; bran- 
gūs patarimai ir pastebėjimai, kuriuos gali auklėtinių tėvai suteikti mo- 
kytojams, kad jų vaikus, tautos piliečius, geresniais išauklėjus. 

Iš kitos pusės šeimyna ir visuomenė, priimdamos teises bendro sų 
mokykla auklėjimo, kiekviena savo srityje, tuo pačiu priima ir prieder- 
mes, būtent rūpintis mokyklos esimu ir pažanga. 

Apie tikrą savos mokyklos buvimo reikalą, rodos, negali būti dvie- 
jų nuomonių: tauta savo mokykloje sau ateitį gamina! „Ale palaikymas 
gyvybės tai dar tik pusė visuomenės priedermių del mokyklos. Antroji 
priedermių pusė tai prisitaikymas mokyklai. Ką pagelbės, jeigų mokyk- 
la pildys savo darbą dorai, jeigu išlavins jaunimą ir prirengs jį gyveni- 
mui, o šeimyna savo pažiūromis ir pavyzdžiu tatai nepalaikytų? Tiktai 
bendrai dirbant galima tikėtis, jog lietuviška mokykla su laiku pasieks 
savo aukštą pilietišką uždavinį. Kelerių metų pedagogijos vaisiai ir da- 
bartinis mūsų mokyklų stovis leidžia turėti daug geros vilties ir lemia 
šviesesnę tautai ateitį“. 


GUSTAIČIO KNYGOS ŠVIETIMO TALKOJE 


Daugelis Gustaičio raštų skirta mokyklos ir švietimo reikalams. 
Kruopščiai parengtoje monografijoje Kunigas Antanas Tatarė (1915) 


iškėlė pirmutinį Suvalkų gubernijos lietuvių švietėją ir rašytoją, gyvenusį 
nuo 1805 iki 1889 m. Joje yra nemaža davinių apie pirmosios pusės devynio- 
liktojo šimtmečio švietimą. Jei ne Gustaitis, tai gal niekas šio kuklaus vei- 
kėjo nebūtų iškėlęs iš užmiršties nasrų, nors Tatarės reikšmė didelė. Gus- 
taitis gal ir kitą tikslą turėjo iškeldamas šį Apvaizdos skirtą mums vyrą. 
Nieks nežinojo ir negalėjo numatyti kiek ilgai lietuviai turės vergaut sveti- 
miems. Aprašydamas kun. A. Tatarės darbus ir kančias, kurias jam teko iš- 

kęsti ilgame ištrėmime, jisai tarsi norėjo parodyti, kaip pavergtos tautos 
šviesuomenė turi dirbti, jei nori žengti prie laisvo gyvenimo. Taigi knyga 
turėjo keleriopą tikslą. Nors ji buvo labai sunku parašyti dėl davinių stokos, 
bet vistiek apie kun. Tatarės gyvenimą ir veiklą gaunamas pilnokas vaizdas. 

Monografijoje Petras Kriaučiūnas (1926 m.) aprašė šio didelio mūsų 
tautiečio pedagoginę ir tautinę veiklą. Petras Kriaučiūnas lietuvių tauti- 
niame atgimime turi nepaprastų nuopelnų.  Gustaičiui teko su juo drauge 
kurį laiką dirbti ir jisai pasistengė iškelti to veikėjo asmenybę, vargus ir 
naujus mokymo metodus. 

Gyvendamas Dzūkijoje Gustaitis arčiau pažino veiklų kleboną kun. 
Juozapą Galecką. Jam mirus parašė monografijėę (1924 m.) ir apie šį 
kaimo kultūrintoją, ir švietėją. Kun. Galeckas įkūrė dvi parapijas ir joms 
bažnyčias pastatė, uoliai veikė žemės kultūros srityje ir savo apylinkes lie- 
tuviškomis mokyklomis nusėjo. 

Knygelėje Basanavičius ir „Aušra“ (1927 m.) duoda Dr. Basanavičiaus 
veiklos ir gyvenimo aprašymą, sąryšyje su pirmojo tautinio mūsų laikraščio 
sukaktimi ir to veikėjo įtaka tam laikraščiui. 

Knygelėje M. Sarbievijus (1925 m.) Gustaitis iškėlė įdomų poetą, ku- 
ris septynioliktame šimtmety lotynų kalba aprašė Lietuvos gamtą. Vakarų 
Europoje šis poetas turi didelį pasisekimą ir jo raštų kalba tolygi auksinio 
Romos amžiaus kalbai. Daug vertimų jo raštai sulaukė, o pats originalas 
nuo 1625 iki 1875 m. penkiasdešimts aštuonių leidimų. Ir apie tą poetą gra- 
žiai Lietuvą apdainavusį tik iš čia sužinojo platesnė mūsų visuomenė. 

Paruošė ir atspausdino monografiją Julius Cezaris (1928 m.). Ne tik 
mokyklai reikia žinoti šis Romos kariautojas, imperatorius ir rašytojas, bet 
visai šviesuomenei, kad ir tie, kurie nemoka lotynų kalbos, galėtų bent kiek 
susipažinti su Cezario stiliumi, jisai prie monografijos davė trumpą pirmosios 
„Gallų karo“ knygos atpasakojimą, o antrosios vertimą. Šis leidinys mums 
daug pasitarnauja pažinti Romos tam tikro laikotarpio gyvenimą. 

Amerikos mokykloje (1919—20 m.) aprašo savo įspūdžius apie tos ša- 
lies viešąsias ir lietuvių tautines mokyklas. Liečia pradžios mokyklas, gim- 
nazijas, universitetus, mokytojus, metodus, mokinius ir duoda principinių 
pažiūrų į įvairius su mokykla susijusius reikalus. Nors tai tik įspūdžiai, o 
ne sistematinė studija, vis tik galima susidaryti vaizdas apie Jungtinių Ame- 
rikos Valstybių švietimą ir mokyklas bei tenykščias lietuvių švietimo įstai- 
gas. Knygoje taip pat gvildenama koedukacijos problema ir mokyklos bei 
religijos klausimai. 

Mariampolės Lietuvaičių Progimnazijos atsišaukimas į visuomenę 
(1910 m.) kelia reikalą plėsti švietimą mūsų krašte, nes jei jo neplėsime, tai 
mūsų tauta turės kitiems vergauti ir kultūriniu gyvenimu negyvens. Ragina 
lietuvius leisti ir mergaites šviestis ir duoda informacijų apie pirmąją lietu- 

vaičių progimnaziją bei jos programą. Tiek jam rūpėjo švietimo kėlimas, 
kad net su grasinimais rašo: „Jeigu po tiek pergyventų vargų ir priespaudų 
dar nejaustume būtino reikalo lavinti ir auklėti savo vaikus, pasirodytume 
nevertais net pasigailėjimo“. 

Bruošiūroje Laikas Dzūkijai kurtis muziejų (1925 m.) duoda nurody- 
mų mokytojams, studentams ir mokiniams kaip rinkti tautosaka ir etnogra- 
finiai dalykai. Taip pat ragino įkurti Dzūkijoj muziejų, kur tuos dalykus 
reiktų saugoti. Ne tik ragino, bet šitą idėją praktikoje įgyvendino, sukūręs 
su mokinių pagelba Lazdijuose prie Seinų „Žiburio“ gimnazijos muziejų. 

Iš vadovėlių paruošė Stilistiką (1923 ir 1927 m.), kuri susilaukė dviejų 
laidų.31) Kiti tokių vadovėlių rašytojai duoda pavyzdžius kelių jų mėgiamų 
rašytojų, o Gustaitis stengėsi juos parinkti iš labai daugelio rašančių (dau- 
giau 200 autorių) ir tuo būdu labai sugyvino vadovėlį. Jisai duoda ne tik 
teigiamus aiškinimus ir pavyzdžius, bet nurodo ir kaip negalima daryti, kaip 
nereikia rašyti. Mokiniams toki pavyzdžiai irgi turi reikšmės. 

P. Kriaučiūnas paruošė rusų kalba Konspektinę lotynų kalbos sintaksę 
(1924 m.) kurią Gustaitis sulietuvino ir pasirūpino leidėją surasti. Tačiau 
sulietuvinimas kuone naujas parašymas. Autorius buvo nurodęs kaip rusų 
sakiniai verčiami į lotynų kalbą arba, kaip lotynų kalbos sakiniai verčiami 
rusiškai. Gustaitis visa priderino prie lietuvių kalbos dvasios, tačiau gerb- 
damas tą didį mūsų pedagogą pasirašė tik kaip sulietuvintojas, o autoriaus 
garbę paliko P. Kriaučiūnui. 

Ypač daug patarnavo mūsų jaunai mokyklai versdamas lotynų kalbos 
klasikus. Be tų, kurie rankraščiuose ir šiaip išspausdinti laikraščiuose, tu- 
rime išleista Eneida (1926 m.) antroji giesmė ir prel. J. Narjausko paruoš- 
toje Ovidius (1928 m.) knygelėje yra daug Gustaičio šio autoriaus vertimų. 
Gustaitis atsidėjęs juos vertė. 

Mūsų mokyklai buvo reikalingi, bet neprieinami Ad. Mickevičiaus ku- 
riniai. Dar 1909 m. Gustaičio rūpesčiu buvo išspausdinta to poeto Krimo 
sonetai, o 1926 m. išleista Vėlinių antroji dalis. Jis išvertė taip pat to paties 
autoriaus Jaunystės giesmę, kurioje tiek daug jaunatvės ugnies, kuri jau- 
nimo širdis vilioja siekti kas aukšta ir idealu. 

„Žiburio“ draugija leido tuo pat vardu laikraštį, kurį redagavo Gustai- 
tis. Žiburys ėjo nuo 1911 iki 1914 metų. Jo išėjo iš viso penki sąsiuviniai, 
kurie sudaro 164 puslapių komplektą.32) Laikraštis gvildeno visus „Žibu- 
rio“ draugijos siekiamus tikslus, bet daugiausiai vietos skiriama švietimo 
reikalams. Įdomu, kad šalia socialinių ir švietimo dalykų daug rašoma apie 


31) Rašydamas šį vadovėlį įtraukė į darbą ir savo mokinius, kurie suieškojo pavyz- 
džius. Ir jam lengvėjo darbas ir mokiniai geriau įsigilindavo į literatūros teoriją. 
32) Pirmojo numerio šio laikraščio tiražas buvęs 4000 egz., 

lietuvių kooperatinę prekybą, amatininkų reikalus. Šis laikraštis yra puikus 
ano meto mūsų gyvenimo ir veikimo duomenų šaltinis. Nors jisai buvo ski- 
riamas specifiniems reikalams, ir lietė daugiau Suvalkų guberniją, bet jisai 
turėjo, tų laiku matu matuojant, gerą pasisekimą. 

Nuo 1907 ėjo dar „Žiburio“ kalendorius, kurio kasmet išplatindavo 
20.000 egz., tačiau Gustaitis, berods, tik 1916 ir 1917 metų kalendorius re- 
dagavo. 

Nuvykęs Amerikon rinkti aukų švietimo reikalams apvažinėjo daug 
kolonijų su prakalbomis. Iš tos kelionės jo dvi paskaitos atspausta knyge- 
lėje Lietuvos Vyčių Dovanėlė (1915 m.). Viena paskaita apie tėvynės meilę, 
o antroji, kurią jisai skaitė 1914.VII.8 d. Lietuvos Vyčių seime, apie lavini- 
mosi būdus. Nors ji taikyta suaugusiam jaunimui, bet Gustaitis lygiagreta 
su protine ir dorine auklybos sistema stato ir fiziškąją. Ir jisai teisingai ten 
sako, kad „kūno jėgų lavinimas, kaip mokyklose, taip ir visuomenės gyveni- 
me, apskritai imant, yra pūdymaujama dirva“. 


ŠVIETIMO PUBLICISTIKA EILĖRAŠČIUOSE 


Gustaitis ir savo eilėraščiuose kai kur liečia mokyklų ar švietimo rei- 
kalus. Dar 1912 m. „Žiburio“ 3nr. įdėta eilėraštis „„Erškėčio šakelė“, kuria- 
me išskaičiuoja lietuvio vargus, o antroje dalyje eilėraščio jį drąsina neatsi- 
žvelgti į sunkumus, laužti kliūtis, o su Dievo pagalba laimės. Šiuo eilėraščiu 
jisai norėjo paskatinti tūkstančius savo draugijos narių ir pagaliau visus 
lietuvius tautinį darbą nuosekliai varyti pirmyn. Žinoma, jisai turėjo ieškoti 
tokių išsireiškimų ir simbolių, kurie praspruktų pro cenzūrą ir nesudarytų 
pavojaus laikraščiui, o gal ir pačiai draugijai. 

„Tėvynės ašaros“ ir „Erškėčių taku“ rinkinėlyje (išleistas Jaroslavlyje 
1916 metais) yra du eilėraščiai, kurie liečia besimokantį jaunimą. Juos abu 
paduodu. 

JAUNIMUI, KURSAI ŠVIESDINAS 
Ir iškeliavo į tolimą šalį, 
Mokslo ieškoti —- išminties; 
Viesula tranko beginklį laivelį 
Tarpe gyvybės — mirties. 


O kad mareiviai sugrįš iš kelionės, 
Kas apsakys jų turtus? 

Kas apsakys tą linksmybę, kad žmonės 
Dvasios pasveikins vadus? 


Miestai apkurtę, kaimai apsiniaukę, 
Žodį kad šviesų išgirs — 

Žodį, kurio jie nuo amžių belaukia, 
Džiaugsmo kiek — laimės patirs? 

Aukštas Daugau! Tiek suteikęs troškimo, 
Širdį šlakstyki rasa: 

Duok, tegu žingsnius audringo jaunimo 
Lydi visuomet šviesa! 


„ŽIBURIO“ BENDRABUČIUI 


Jei nebvilties apmauda 

Slėgtų širdį man kada, 

Jūs dainelė prakilni 

Bus paguoda maloni: 

Karštos eilės, jautrios sielos 
Man visuomet brangios mielos. 


Nors Tėvynė kruvinais 
Apsiniaukus slibinais, 
Kad gi žiūrau čia į Jus, 
Užmirštu Jos pavojus: 
Nes Mokykla ir Jaunimas 
Tai žmonijos atgimimas! 


Ką reiškia pavergtai tautai mokykla — Gustaitis gerai suprato. Taip pat 
suprato visus sunkumus tokią mokyklą organizuoti, ją palaikyti ir pagaliau 
joje dirbti, nes pats tų „pyragų“ iki soties valgė. Taigi, kai lenkai 1926 me- 
tais Vilniaus krašte uždarė 36 lietuvių mokyklas ir del to įvykio mūsų vi- 
suomenė neparodė didesnio susijaudinimo, o pro tą įvykį praėjo lyg nesuin- 
teresuota, tai Gustaitis parašė ilgą publicistinį eilėraštį, kuriame skaudžiai 
bet teisingai išvanojo mūsų visuomenės neaktyvumą ir neparodymą reikia- 
mos užuojautos ar paramos nuskriaustiems ir kankinamiems. Drįstų ištisai 
čia patiekti tą eilėraštį, kuris įvardintas „36“, nes jisai liūdija gilų to žmo- 
gaus susijaudinimą33) 


Stebėkitės, būsimos kartos! 

Štai trisdešimts šešios mokyklos 
Be kaltės, be teismo užgniaužtos! 
Tas smūgis turėtų uždegti 
Kiekvieną pilietinę širdį; 
Uždegti ne keršto ugnim, 

Nes įgimta priešui žalingai 
Naudoti kaimyno silpnybė; 
Stebėkitės, kaip surambėję, 

Kaip teisių garbės nebejaučiam! 
Tokia nedorybė turėtų 

It gaisras sukelt visą tautą, 
Turėtų po miestus ir kaimus 
Banguoti užuojauta skriaudai: 


Mokintojams teikti paguodos, 
Vaikeliams šviesos pagaminti 
Ir tėvišką širdį parodyt 
Užgrobtajai vargstančiai šaliai. 
Lengviau ten kentėtojams būtų 
Pakelt kančios kalavijas, 
Tatai būt galinga tvirtovė 
Nelygioj kovoj atsispirti. 

Tokia nedorybė turėtų 

Viešai ir visur pasmerkta būt, 
Kad kurčias išgirstų, kad aklas 
Išvystų tą pragaro darbą. 
Tuomet ir pasaulis mus gerbtų 
Ir priešas gražiai nusilenktų. 


38) Eilėraštis atspausdintas laikraštyje „Iliustruotoji Lietuva“ 1926 m. 18 nr. 


142 pusl. 

"Deja, mes be valios, be žado, 

Be pasiryžimo tauta! 

Kam niaukdinti veltui dangus 
Miglotais skundų debesiais 
Negirdime patys savęs, 

Kaip gali Dangus išklausyti! 
Pripratome žvangančius pančius 
Laikyti apyrankėmis, 

Kas gali išdrįst juos numaut! 
Vai protėviai narsūs, ne taip jūs 
Kariavot už laisvę ir garbę! 


Graudenote vokiečius, lenkus; 
O nūdien tarpusavio kovos 

Ir partijų rietenos ginčai 
Mums rūpi labiau už tėvynę. 
Kurs kėleisi, Kristau, iš grabo 
Gaivinti krikščionių šalis, 
Žiūrėk, kaip kaimyno nelabo 
Marinama Vilniaus sritis: 

Du tūkstančiai jauno būrelio, 
Kuriuos Tu paveikslu statai, 
Pakriko ant viešojo kelio, 


Nesilenkėt chanui nei carui, Kur maisto sau ieško vilkai. 


Deja, Gustaičio skardus šauksmas į pilietinę lietuvių širdį praskambė- 
jo be atbalsio, kaip balsas tyruose. 

Gustaitis visą savo gyvenimą vengė apie save ką nors kalbėti ar rašyti. 
Bet gyvendamas Lazdijuose ir dirbdamas jau aptvarkytoje gimnazijoje ga- 
vo kvietimą profesoriauti Lietuvos Universitete. Jam buvo siūloma Mairo- 
nio vietoje dėstyti lietuvių literatūra Teologijos-Filosofijos fakultete Filo- 
sofijos skyriuje, bet nuo profesoriavimo universitete atsisako. Jis ir buvo 
kviečiamas užimti Vilkaviškio gimnazijoje direktoriaus vietą. Daugelis bū- 
tų susigundęs šias pareigas paimti. Juk Kaunas tai ne Lazdijai. Bet gavęs 
pakvietimą tik išsireiškė: „Jau, matyt, mano toks likimas, kur tik ką įkuriu, 
suorganizuoju, sutvarkau, netenka naudotis. Taip buvo Marijampolėje, Tra- 
kuose, Jaroslavlyje, Seinuose, taip ir Lazdijuose. Bet reikia spirtis likimui 
— neapleisiu Dzūkijos“.34) Jisai buvo jau pasiaukojęs Dzūkijos švietimo 
dirvonus purenti. O matydamas mūsų politiniame ir visuomeniniame gyve- 
nime didelių ydų, kurios tik bloga daro, džiaugiasi, kad jisai turi laimės 
dirbti „kad ir negarsų, bet šviesų kūrybinį“ darbą Dzūkijoje. Šitą savo 
džiaugsmą išliejo eilėraštyje Ačiū tau, Viešpatie:35) 


Ačiū tau, Viešpatie, jogei apsaugojai 
Mano gyvenimą ir nuo politikos 

Ir nuo visuomenės dūminio aukuro; 
Jogei atakreipei tu mano žvilgesį 
Šaliai nutolusiai, vargo nualintai; 
Darbą pasiūlinai prastą kasdieninį, 
Kad ir negarsų, bet šviesų kūrybinį: 
Skelti iš titnago ugnį su skiltuvu, 


Skaldyti akmenis būsimam vieškeliui, 
Kasdinti šulinį vandenio tyrojo. .. 
Ačiū tau Viešpatie, jog atsiskyrėlius 
Tu ypatingąja stiprini mylista; 

Kad, bekovodami su tamsenybėmis, 
Iš šio suskurdusio žemės kalėjimo 
Patys sau skaidriąją, kurtųsi ateitį. 
Ačiū tau, Viešpatie. 


MOKYTOJAI IR MOKINIAI APIE GUSTAITĮ 


Asmenį gerai charakterizuoti ir tinkamai įvertinti gali ypač tie, kurie 


34) „Ateities Spindulys“. Seinų ateitininkų laikraštėlis 1928 m. vasario mėn. 19 psl. 
35) „Iliustruotoji Lietuva“ 1926 m. 8 nr. 58 pusl. 

drauge su juo ilgesnį laiką dirbo. Dėl to patiekiame keletą tokių liudytojų 
nuomonių. 

Mokytojas E. Lastas, kuris dirbo Gustaičio vedamoje įstaigoje taip 
apie savo direktorių rašo: „Jo asmenyje besimokanti jaunuomenė nustojo 
tėvo pedagogo. Motiejus — tiesos, teisingumo, meilės, pasiaukojimo mo- 
kytojas, tikras pedagogas — kūrėjas... Bendradarbiaudamas su mokiniais 
moko jaunuomenę ištvermės, darbo meilės, o tuo pat ruošia gyvenimui 
dorus, budrius ir sugebančius piliečius, šviesos skleidėjus. Tr jau šiandien 
pradeda reikštis jo metodingai išmokslintų auklėtojų iniciatyva, kurią jis 
ugdė savo galinga, gilia, nenugalima dvasia, poetiška kūrybine galia, savo 
inteligencija, giliu pasišventimu meno ir mokslo darbams, taktu ir doru, 
gražiu gyvenimu, niekad neklumpančiu prieš žemės bei pasaulio audrų 
kliūtis, pinkles — jis žengė su pergalės vėliava prie to, kas kilnu, gražu, 
dora, šventa bei aukšta, amžina, vesdamasis paskum save vis daugiau augan- 
čių darbui žmonių...“36) 

Prel. J. Laukaitis apie jį taip atsiliepia: „(Grįžęs iš užsienių kun. 
M. Gustaitis buvo paskirtas Marijampolės valstybinės gimnazijos kapelionu. 
Naujos pareigos geriausiai atitiko jo švelnų būdą, jo kilnią dvasią, jo įgimtus 
pedagogo gabumus. Aukštam jaunuomenės mokytojo ir auklėtojo uždavi- 
niui jis pašventė visą savo gyvenimą. Rusų viešpatavimo laikais, kada Ma- 
rijampolės gimnazija, vienas iš didžiausių tuomet mokslo židinių Lietuvoje, 
buvo verčiama tarnauti rusifikacijai, kun. M. Gustaitis buvo vienas iš tvir- 
čiausių lietuvių dvasios šulų. Jisai pirmutinis pralaužė rusų priespaudos 
ledus ir įsteigė Marijampolėje pirmą lietuvišką „Žiburio“ progimnaziją, 
kuriai ligi pat karo vadovavo. Jaunuomenė jautė jame dvasios vadą, su- 
prato jo kilnius tikslus, juo tikėjo ir buvo jam atsidavus. Bet štai ištinka 
karas. Ištremtas iš Lietuvos mokslo įstaigos spiečiasi Rusijos miestuose. 
Kun. M. Gustaitis atsiduria Jaroslavlyje ir ten steigia gimnaziją, į kurią 
sutraukia šimtus lietuvių jaunuomenės, su kuria 1918 metais grįšta į savo 
tėvynę, jau nebepriklausomą Lietuvą“.37) 

Dar vienas jo kolega mokytojas taip rašo: „Visų charakteringiausi 
ir produktingiausi velionies darbo metai bene tik bus 1904—1914 m. Mari- 
jampolėje. Čia Gustaitis, P. Kriaučiūnas ir laikinai dr. Grinius 1904-jų metų 
pradžioje buvo stipriausias tautiškosios Lietuvos centras ir tvirtovė. Čia 
velionį pasiekė ir pirmosios „Vilniaus Žinios“, kurias jis, kaip pasakoja jo 
auklėtiniai, su ypatinga džiaugsmo šypsena dalijęs vaikams ir per juos 
siuntinėjęs tėvams. O vėliau velionis visame kame buvo P. Kriaučiūno 
vietininkas: apie jį, kaip apie ašį, sukosi tada negausinga ir baukšti Lietu- 


36) „Švietimo Darbas“ 1928 m. 1 m. 6—7 pusl. 
37) „Tiesos Kelias“ 1928 m. 2 m. 119 pusl. 

vos inteligentija. Tai buvo populiarus ir didelio autoriteto žmogus, auklėto- 
jas, kunigas, poetas, literatas, istorikas, menininkas ir t. t.... Velionies aukš- 
tą ir kultūringą inteligenciją gerbė visi.“38) 

"Rašytojas Vienuolis — A. Žukauskas tuoj po Gustaičio mir- 
ties rašo apie savo santykius su juo ir sako, kad „(mirdamas jis mums pali- 
ko testamentą — gražų pavyzdį, kaip tikras kūrėjas turi išlaikyti savo auto- 
ritetą“, nes „šiandien nebeveikia į mus nei dvasininkai nei pasauliniai au- 
toritetai. Beveik kiekvieną jų esame girdėję nuo bačkos, anot poeto, nuo 
visuomenės dūminio aukuro, skaitėme pozicijos ar opozicijos spaudos skil- 
tyse jų valkiojamus vardus ir jie mums šiandien jau nebeautoritetai. O 
amžiną atilsį poetas ir visuomenės veikėjas M. Gustaitis savo gyvenime 
išvengė žemės purvo ir nesurūko ant visuomenės dūminio aukuro, — jis 
visą gyvenimą pasiliko mums skaistus autoritetas ir mirė skaistus“'.3?) 

Juozas Švaistra, įvertinęs Gustaičio mirtį, kaip skaudų įvykį, iš- 
dėstęs jo nuopelnus įvairiose srityse galop rašo: „Jis yra kartu didis šviesos 
apaštalas, mokytojas pedagogas. Jis labai gerai suprato, ką reiškia turėti 
savąją mokyklą ir joje išauklėti tinkamų kraštui darbininkų. Ir kuomet 
dar Lietuva kenčia sunkiuosius Rusijos priespaudos laikus, jis padeda visas 
savo pastangas, visą savo sumanumą, kad įsteigtų lietuvišką aukštesniąją 
mokyklą — gimnaziją. Ir neatsižvelgiant visų kliūčių jam tai pavyksta 
pasiekti. Marijampolėje įsteigia pirmąją Rusijos priespaudos laikais lietu- 
viškąją gimnaziją ir jai vadovauja. Čia a.a. kun. d-ras M. Gustaitis padarė 
pirmutinius žingsnius ir pramynė pirmuosius takus. Jau tik tuo jisai turi 
Lietuvai ypatingų nuopelnų, jojo vardas neišdildomai įterptas į Lietuvos 
gyvenimo istorijos lapus.40) 

Net Amerikos Jungtinių Valstybių lietuviai jo darbą ir pasiaukojimą 
vertina: „Gustaičio asmeny Seinų „Žiburio“ gimnazija Lazdijuose neteko 
vieno iš geriausių jos ir Lietuvos pedagogų.41) 

Kai 1927 m. buvo šaukiamas „Žiburio“ draugijos suvažiavimas, tai 
dienraštyje „Lietuva“ (1927. XII. 17 d. 291 nr.) buvo žinutė, kurioje sa- 
koma, kad „prieš suvažiavimą, 9 val., bažnyčioje bus gedulingos pamaldos 
už a. a. kun. d-rą M. Gustaitį, kaip buv. „Žiburio“ d-jos pirmininką, pir- 
mosios Žiburio ir iš viso pirmosios lietuviškos gimnazijos direktorių, įžymų 
jaunuomenės auklėtoją“. 

Visi čia įdėtieji atsiliepimai apie Gustaitį liečia jį kaip pedagogą ir švie- 
tėją. Tačiau apie jį galima rasti nemaža teigiamų atsiliepimų, kaip apie as- 


35) „Lietuvis“ 1927. XII. 29 d. 291 nr. str. VL. K. „Jis mus apleido“. 
39) „Lietuvis“ 1928. I. 7 d. 5 nr. 

40) „Rytas“ 1927. XII. 27 d. 289 nr. 

41) „Garsas“ 1928. I. 19 d. 3 nr. 

menį. Štai p. A. Rucevičius savo atsiminimuose42) iš 1904 m. aprašo, 
kaip jo lietuviškų vakarų organizavimas sudarė paskalas ir įtarimus esą jis 
„naują vierą“ organizuojąs. Marijampolės klebonas net iš sakyklos tai iš- 
dėjo, nors klebonas buvo suklaidintas. Kai jisai nuėjo pas kun. M. Gustaitį 
ir išdėstė reikalą, tai šisai visą sutvarkė, o dėl to p. Rucevičius sako, kad 
„turiu būti dėkingas tik išmintingam kun. Gustaičiui“. 

Kad aiškesnė būtų Gustaičio kaip pedagogo charakteristika, paduodu 
jo mokinių prisiminimus, kuriuose iškelta jo tauri asmenybė ir ta didelė 
įtaka auklėtiniams bei jų prisirišimas savo auklėtojui. Štai p. J. L. (Jadvyga 
Laurinavičiūtė, dabar mokytoja) taip rašo savo prisiminimus apie savo di- 
rektorių :43) 

„Dar prieš karą jis buvo direktorium „Žiburio“ mergaičių progim- 
nazijos Marijampolėj.. Karo metu toji progimnazija kėlės į Rusiją. Jai teko 
būti įvairiose vietose (Trakuose, Siennoj) iki pasiekė Tambovą ir ten su- 
stojo ilgesniam (ten iš progimnazijos padaryta gimnazija). Visą tą laiką 
kun. M. Gustaitis ja nenustojo rūpinęsis, kartu važiavo, nors per tai ne- 
maža vargo teko jam pakelti. Gana skaitlingą būrį mergaičių reikėjo pa- 
valgydinti, pernakvinti, o lėšų nebuvo, teko pačiam jų ieškoti. 

Kun. M. Gustaičio rūpestingumas, prielankumas jo globojamoms 
auklėtinėms visuomet buvo tikrai tėviškas. Užtat ir mokinių jis buvo 
labai mylimas. 

Turėdamas daug įvairių pareigų Jaroslavlyje mūsų direktorius nega- 
lėjo gyventi Tambove. Tarpais tik atvažiuodavo. Kiekvienas jo atsilan- 
kymas buvo didžiausia šventė mokinėms. 

Prisimenu vieną tokią šventę. Visos gimnazijos auklėtinės buvo va- 
sarnamiuose netoli "Tambovo. Atvažiavę į vasarnamius (tąsyk tik ką 
įstojau į Tambovo „Žiburio“ gimnaziją) iš tolo pastebėjom kaž kokį ne- 
paprastą subruzdimą. 

Kas gi čia galėtų būti? — Tai direktorius atvažiavo. Mergaitės, no- 
rėdamos padaryti jam malonumą, rengia vakarą. 

Nežinau ar iš tikro tą vakarą viskas buvo taip gražu. Man rodės, 
kad nieko gražesnio nesu mačiusi ir negausiu pamatyti. Manau, kad 
mūsų direktoriui, taip pat kaip ir mums, tas vakaras suteikė nemaža 
džiaugsmo. 

Meilė juk buvo jo rengėja, o ši burtininkė moka paprasčiausį, ma- 
žiausį menkniekį paversti džiaugsmo šaltiniu. 

Pabaigusios gimnaziją visos išsiskirstėm, retai tekdavo sueiti savo 
buvusį direktorių, kun. M. Gustaitį, tačiau kiekvieną mūsų visuomet pri- 
simena jo tėvišką rūpestingumą ir meilę“. 


so jų nėra) rašo jam tokį eilėraštį ant gėle papuošto lapo: 
Gerbiamasai Kunige Prefekte! 
Jaunąsias mūs“ širdis stropiai auginai, 


42) „Lietuvos Aidas“, 1934. XII. 4 d. 277 nr. 
43) „Naujoji Vaidilutė“. 1928 m. 1 nr. 15 pusl. 

Įdiegdamas meilės ugnelę; 
Stiprėjo, plėtojos, ir augo jinai 
Į laimę berodanti kelią. 


Už tat tosios meilės dabar priversti 
Mes švenčiame vardadienį tavo. 

Te laimė, padėka, jausmai mūs karšti 
Prie Tavęs vien neša sugavę. 


Tavo buvusieji auklėtiniai J. Avižienius, S. Vencius. 


PEDAGOGINĖS M. GUSTAIČIO PAŽIŪROS 
Apiejaunuomengir josauklėjimą 


Savo knygelėje Amerikos Mokykla, kurioje gražiai aprašo įspūdžius iš 
to krašto mokyklų gyvenimo bendrai ir dar lietuvių išeivių mokyklas, Gus- 
taitis pradeda ją tokiu istoriniu faktu: Esą „Makedonų vadas Antipatras, 
numalšinęs Spartos maištą (330 m. prieš Kristaus g.) nuostoliams atlyginti 
pareikalavo iš miesto 50 vaikų kontribucijos. Spartiečiai derybomis jam pa. 
siūlė 100 vyrų. Antipatras nesutiko, kadangi suaugėliai nežadą valstybei 
tiek naudos, kiek jaunuoliai. Vyras sunku lavinti, dar sunkiau darbui pri- 
taikinti; jaunuomenė gi visai kas kita — daugiau turinti gyvybės, tiksliau 
galinti būti naudojama; ji, kaip gyvasis sidabras, judri veikli, iš jos visa 
galima padaryti“. Po tokio jaunuomenės įvertinimo, tuojau vėl rašo: „Iš 
tiesų, kultūringosios tautos iškilo ypačiai tuo, kad sugebėjo dorai jaunimą 
auklėti, priruošti eiles tinkamų visuomenei darbininkų. Ir priešingai, tau- 
tos, jaunąją kartą apleidusios, atsiliko kitų tautų užpakalyje, tapdamos jų 
tarnais — vergais.“14) Ir greit priduria, kad ir „lietuviai gal ir ne savo kalte, 
bet gi prie šių pastarųjų, rodos, reikėtų priskirti“. Be abejo, šiais ir kitais 
pavyzdžiais turėjo tikslą judinti opų ir tada labai apleistą švietimo ir jau- 
nuomonės mokslinimo klausimą. 


Kitoj savo knygelėj Mariampolės Lietuvaičių Progimnazijos atsištuki- 
mas į visuomenę (išleista 1910 metais) vėl duoda istorinį pavyzdį su pritai- 
kintu lietuviams paraginimu: „Kada Graikija ėjo kasmet silpnyn, susirinko 
Atėnuose būrelis tėvūnų ir tarėsi kaip išgelbėjus tėvynę nuo prapulties. 
Įvairius besvarstant sumanymus, vienas nukaršęs žilaplaukis senelis, kuri- 
sai geresnius buvo matęs laikus, paėmė apipuvusį obuolį ir metė žemėn.— 
Ką tai reiškia? — klausė susirinkusieji. — Norite žinoti, ką tai reiškia? — 
atsako senis. — Štai žiūrėkit. Šitas obuolys dar turi sveikas sėklas; paso- 
dinkite jas, auklėkite rūpestingai, iš jų išaugs dideli medžiai, pilni vaisių. 
Panašiai darosi, atgemant mūsų tėvynei. Sėkla, iš kurios tegali išaugti ge- 

resnė jos ateitis — tai mūsų jaunuomenė. Išauklėkime ją sveiką kūnu, pro- 
tu ir dvasia, o išgis Lietuva!“ 

Gustaitis, norėdamas mūsų tėvynės geresnio likimo, ragino ne tik jau- 
nuomenę mokslinti, bet ir suaugusiems mokytis. Savo pamoksluose, kaip 
aukščiau matėme, duodavo tokių pavyzdžių. Amerikoje jį sužavėjęs dar toks 
pavyzdys :15) 

„Ypatingai malonu man buvo matyti vieną apysenį tėvą, greta su sū- 
numi sėdint ir drauge anglų kalbos besimokant. Tatai priminė, kaip dau- 
gelis kilniausių vyrų visą amžį nesiliauja mokinęsi. A. Mickevičius, 1855 m. 
revoliucijos sviestas į Konstantinopolį, pora savaičių prieš mirsiant samdo 
turką ir mokinasi jo kalbos. Šv. Ignotas Loyola, įsitikinęs, jog be mokslo 
nieko rimta negalima padaryti, 33 savo amžiaus metais (1524) sėda vienan 
suolan su vaikais mokytis lotynų kalbos, ir nemeta pasiryžimo, kol baigia 
Sorbonos universitetą. Taip pat Šv. Kamilius Lelietis 32 metų (1581) ne- 
sidrovi kartu su jaunučiais mokiniais imties gramatikos ir laikyti egzami- 
nus. Ką jau bekalbėti apie J. Mezzofantį (1774—1849), kurs pradėjęs nuo 
trečių metelių mokėsi visą gyvenimą ir išmoko 70 kalbų bei tarmių“. 

Keldamas tokius pavyzdžius apie jaunimą ir „senimą“, Gustaitis žadi- 
no visuomenę labiau rūpintis jaunuomenės švietimu, nes tik jos apsišvieti- 
mas mūsų tautą galėjo pakelti ir naujam gyvenimui paruošti. Jis labai gerai 
žinojo, kad lietuviai labai nenoriai prieš didįjį karą leisdavo vaikus mokytis, 
o mūsų visuomenės dalis taip pat šalčiau žiūrėjo į savo švietimo reikalus. 
Be to, jo gerai parinkti pavyzdžiai pritaikinti Lietuvos gyvenimo sąlygoms 
ir galvojantiems daug pasaką. Juose trykšta ir meilė jaunuomenei ir pasiti- 
kėjimas tautos ateitimi. 

Ameriką dar specialiai mini: „Garbė Amerikai, kad visi jos piliečiai ga- 
li šviesdintis“. Tuo norėjo pasakyti, kad + Lietuvoje turėtų bei privalėtų 
taip būti, nes „šviesesnio žmogaus darbas visuomet vaisingesnis“.  Nuro- 
do, kad daug išradimų fabrikams yra sugalvoję prasilavinę darbininkai. 

Gustaitis taip pat iškelia suaugusių švietime didelės reikšmės priemonę 
— knygynus, bibliotekas. Jis sako: „Kuo vaikams mokykla, tuo knygynas 
liaudžiai — šviečia ir dorina. Jis2i ne tik aštrus ginklas prieš girtavimą ir 
paleistuvystę, bet lygiai stiprus veiksnys tautos sąmonei kelti. Iš tiesų, jei- 
gu geras laikraštis vykina misijų darbą, juo labiau tam tikslui dera įmano- 
mai sudaryta biblioteka, nes čia daugiau dvasios turtų sukrauta“. (Amneri- 
kos Mokykla 126 pusl.). Dar pažymi 17 pusl., kad „laikraščiui Amerikoje 
nereikia jokio valdžios leidimo, nėra jokios cenzūros“. 

Toliau nurodo, kad Edisonas, nepaprastai daug išradimų išradęs, nu- 
švito tik dėl to, kad suaugęs be paliovos mokėsi. Kaip savimokos pavyzdį 

nurodo ir Linkolną: ligi 20 metų jis buvo medkirtys, namstatys ir malū- 
nininkas. Dvidešimt penkerių metų, savo darbumu prasilavinęs,, užima ma- 
žam mieste advokato vietą, 30 metų išrinktas to miesto valdžios atstovu, 40 
metų tampa Amerikos seimo nariu ir 50 metų — Jungtinių Amerikos Vals- 
tybių prezidentas. 

Toki iškalbingi pavyzdžiai jaunimui labai įtikinami. Daug jie sveria 
ir auklėjime, nes jisai buvo šalininkas tos doktrinos, kad „mokymas taip yra 
suaugęs su auklėjimu, kad vienas nuo antro beveik neatskiriamas, ypač vai- 
kystėje, kuomet auklėjant mokoma ir mokant auklėjama“.46) 

Dėl to jisai griežtas šalininkas tokio auklėjimo ir mokymo, kur tarp 
mokytojų ir mokinių darniausi santykiai, kur geriausiomis pastangomis ir 
lengviausiais būdais siekiama tikslo, o ne prievartos priemonėmis, kurios 
mokinį gali ir sugadinti. Jungtinių Amerikos Valstybių mokykla šiuo atžvil- 
giu jam padarė gerą įspūdį ir dėl to jisai taip sako:17 

„Malonu pasidomėti, .pasigrožėti, ypač kad jauti kokią, lyg šeimynos, 
dvasią išsipylus ant tos jaunutės minios. Jokios prievartos, jokio slėgimo; 
ant veidų linksmumas, akyse rimtis, tenkinimasis. Argi tat nerodo, jog san- 
tykiai tarp mokinių ir mokytojų yra artimi, išmintingi, priduodą jaunimui 
drąsos; jog mokiniai jaučiasi žmonės esą, lygiateisiai šalies piliečiai; jaučia 
asmens laisvę, kurią mokyklos drausmė anaiptol slopinti neprivalo“. 

Ir dar sako, kad „„mokslas, prievartos ašaromis perkamas, skatiko ne- 
vertas“. 


Religija ir mokykla 


Kad Gustaitis gynė religijos reikalingumą mokyklai, aišku ir be kalbų. 
Tačiau svarbu, kaip jisai argumentavo. Atsišaukime dėl Marijampolės lietu- 
vaičių progimnazijos rašo: 

„Be abejonės, visi trokštame savo tėvynei labo, bet ant ko pareimsi- 
me tą mūsų visuomenės gerovę? Ar ant ištobulinto žemės dirbimo, kurs 
apsaugoja šalį nuo bado? Ar ant prekybos, kuri padaugina turtą? Ar 
ant dailės ir gryno mokslo?... Didelės tai vertės dalykai... Laimingi, kurie 
visa tai turi! Bet neapsirikime. Negana apsižiūrėti to gerovės rūmo pa- 
viršių; reikia ištirti pats jo pamatas, užtikinti jo tvermė. 

Visuomenės gerovės pamatas tai, kad greta su apšvietimu privalo 
žengti ir dora, kurios lavinimu užsiima tikėjimas. Juo platesnė apšvicta, 
juo tikėjimas privalo būti gilesnis. Norite prirodymų? Peržvelkite isto- 
riją, o pamatysite, kad visi įstatymų davėjai, kad visi žmonijos gerada- 
riai buvo galvočiai, bet vienkart religiški, taip žydų Moizis, taip Spartoje 
Likurgas, Atėnuose Solonas, Numa Ryme. Tos pačios nuomonės buvo 
Aristotelis, Ksenofontas, Cicero, Seneka. Jie sakydavo, kad ta tauta te- 
gali būti galinga ir patvari, kuri užlaiko savo tikėjimą. Religija vienin- 

telis ir galingiausis akstinas doru būti. Ji siekia ir veikia tenai, kur joki 
kodeksai, joki įstatymai negali įžengti. Būtiną religijos reikalingumą vi- 
suomenės gyvenime pripažino net patys didžiausi tikėjimo priešai, skau- 
džiai prityrimu pamokyti. J. Rousseau sako: „Maniau galima būti geru 
be religijos, bet susipratau, kad buvau apsirikęs“. Voltaire tą patį pa- 
tvirtina, sakydamas: ,,„Prašalinti religiją, tai reiškia priveisti žemę žmog- 
žudžių, vagių ir piktadarių“. 


Savo knygelėj Amerikos Mokykla įdėjo dar ir skyrių,,Mokykla ir reli- 
gija“ (70—83 pusl.). Jame nurodo, kad Bažnyčia gavusi laisvę tuoj ima rū- 
pintis žmonių švietimu. ,,Vyskupijų centrai ir vienuolynai tampa pirmuti- 
niais šviesos židiniais. Juos seka miestų ir kaimų parapijos. Greit matome 
visą krikščioniškąjį pasaulį nutiestą mokyklų tinklu. Popiežiai — tai patys, 
tai valstybių padedami — kuria universitetus, akademijas. Ir visur Bažny- 
čia nuo viduramžio ligi mūsų laikų taip darbuojasi, kur nevaržoma jos laisvė“. 

Savo tezei įrodyti panaudoja ir kitų autoritetų tvirtinimus. Štai Vašing- 
tonas pasakė: „Veltui vadintųsi patriotu tas, kurs religiją ir dorą, tuodu ga- 
lingiausiu žmonių laimės stulpu,  tuodu tvirčiausiu pilietybės priedermių 
ramsčiu, griauna... Gražus išsilavinimas tedarai puikiausios kilnioms sieloms 
įsravos, mums vis dėlto išmintis ir prityrimas gina laukti tikrojo tautos pado- 
rumo, neparemto religijos dėsniais“. 

Nurodo ir H. Spencerio skundimąsi senatvėje, kai matė, liberalizmui įsi- 


vyravus, Europoje doros puolimą, kuris labai susijaudinęs kalba: 

„Auklėjimu sugadintų žmonių skaičius vis auga ir didėja. Iš visų 
trūkumų nėra baisesnio, kaip kas kart aiškėjanti stoka lygsvaros tarp 
protinio ir dorinio plėtojimosi. Visur šaukiama: mokykitės, švieskitės! 
Visiems rodos, kad mokyklos ir įgytas jose išsilavinimas pakels žmoniją. 
Vienok argi nesimato, jog su mokyklų skaičiumi auga vagių ir žmogžu- 
džių skaičius! Dabartinė visuomenė greitu žingsniu grįžta atgal į bar- 
barybę. Per mokslą žmonija labiau menkėja negu del stokos apšvietimo; 
ne tiktai menkėja, bet ir gadinami, nes visa, ką išmoksta, verčia išniekini- 
mui to, kas gera, gražu, prakilnu. Paskutinis tad laikas gelbėtis, ir pro- 
tinį lavinimą, traukiantį į barbarybę, pakeisti doriniu“. 


Taip pat duoda faktų skaičiais apie betikybinės ir tikybinės mokyklos 
auklėjimo rezultatus. Ima rytinę Pensilvaniją, kur trečdalis vaikų eina į 
katalikų, .o du trečdaliai į valstybinę mokyklą, kur apie religinį auklėjimą 
nėra kalbos. 1890 metais iš 89 jaunų (ligi 21 m.) prasikaltėlių, nuteistų ka- 
lėjimu, buvo 61 viešosios netikybinės mokyklos auklėtinis ir tiktai 3 para- 
pijinės mokyklos mokiniai. 1903 m. prieš 350 viešųjų mokyklų prasikaltė- 
lių, tik 5 parapijinių. 1908 m. 9 parapijiniai prasikaltėliai prieš 542 valsty- 
binių. Tai iškalbingiausi gyvenimo faktai. 

Pagaliau apie neutralybę mokykloje sako: ,,Kalbėti apie kokią mokyklos 
ueutralybę — tuščia svajonė. Neutralybė visados melaginga, norint jos me- 

lagystė kartais neišvengiama. Vienok toji chimera po prietaro kauke visur 
veikia, visą pasaulį oficialiai pažebojusi laiko, kad ir niekas jos amžinumu ne- 
sikliauja“. Tada galima būtų tikėtis neutralybės, „jei būtų mokama tiktai 
skaityti rašyti ir keturiais veiksmais skaičiuoti, tai būtų galima mokykla iš- 
laikyti neutrali. Bet tuomet reiktų vengti filosofijos, nekalbėti apie etiką, 
reiktų atsisakyti savo šalies istorijos, apleisti senovės ir dabarties literatūrų 
dailenybes, kuriose iškeltieji klausimai gyvai judina žmonijos protus. O 
vis tatai jau vidurinėse mokyklose dėstoma. Tokiomis aplinkybėmis ir ge- 
riausias pedagogas nestengs išlikti bešališkas ligi galo; jis nebūtų žmogus, 
kad daugiau ar mažiau neišreikštų savo nuomonės, ir kad toji nuomonė nepa- 
veiktų įspūdingam jaunimui. Taigi mokyklos neutralybė yra ne kas kita, 
kaip įrankis užčiaupti šeimynai burną, priemonė gražinti Spartos sistemą, 
išplėšiant vaikus iš šeimynos ir darant juos valstybės automatais“. 


Koedukacija 


Koedukacija — aktualus klausimas. Gustaitis, kaip tvirtų principų peda- 
gogas, negalėjo nespresti šios svarbios problemos, juo labiau, kad ir praktiš- 
kame darbe jisai su ja susitiko. (Seinuose iš mišrios gimnazijos padaryta dvi 
atskiros: mergaitėms ir berniukams skyrium). Amerikos Mokykla knygelėje 
šiam dalykui paskirtas atskiras straipsnelis (111—124 pusl.). Gustaitis, be- 
lankydamas Amerikos mokyklas, susidūrė su tuo klausimu, nes ten jisai tuo- 
met buvo plačiai gvildenamas ir koedukacijos priešininkų skaičius didėjo. 
Jisai, be abejo, ne Amerikoje galutinai tuo klausimu apsisprendė, o daug 
anksčiau, dar studijuodamas, bet Naujojo Pasaulio mokykla jam davė naujų 
argumentų. 

„Visa svarba, rašo jisai, vidurinėje mokykloje. Kol vaikas eina 
mokslo pradžią, kol jo širdis nepražydo lyties jausmu, iygiai naudinga 
mokytis taip atskiroje, taip mišrioje mokykloje. Universiteto tvarka irgi 
daug kuo pateisina bendrąjį darbą: čia atskiri fakultetai, semestrinė siste- 
ma koedukaciją laiko etikos ribose. Kas kita vidurinėje mokykloj, kur 
mokiniai ir mokinės 14—20 metų visą pamokų ir tarpumokslio laiką, daž- 
nai lygūs amžiu ir skaičium, iš vieno dirba, ilsis ir žaidžia. Negi tas pra- 
eis be įtakos jaunystei, kuomet kraunasi būdas, bręsta siela“. 


Ar staigiai ar palaipsniui eiti prie atskirų berniukams ir mergaitėms vi- 
durinių mokyklų? „Dėl laiko ir vietos aplinkybių reikia atlaidžiai į koedu- 
kaciją žiūrėti, reikia ji kęsti, kaipo malum necessarium, nes geriau 
duoti mokslas kad ir šiuo būdu, ne kaip visai jaunimo eilei užkirtus kelias į 
šviesą. Kur vidurinės bei aukštesnės mergaičių mokyklos nėra, tebūnie ben- 
dra; sąlygoms tačiau pagerėjus, kurtina atskira įstaiga“. 

Menas mokykloje 


Gustaičiui kaip poetui ir šiokiam tokiam muzikui patiko Amerikos mo- 
kykla, kad ji meną panaudoja auklėtinius auklėti ir jų sielas kilninti. Pasi- 
gėrėjęs rašo:49) 

„Kiek tad įsravos ji daro auklėtinių būdui, skatindama prie grožio, 
prie idealo! Vieniems duoda patogios progos lavintis daile, kitiems taiso 
ūpą, švelnina jausmus. Visi juk turime gerųjų ir blogųjų, taip kūno taip 
dvasios, gemalėlių. Jie glūdi gelmėse ir laukia, gal kas iššauks, gal pa- 
žadins? 

Taip doros užuomazgos tūno pasąmonėje, belūgodamos kažkokio 
spindulio, lyg maži paukštelyčiai ištiestais dravėje kakleliais kad šaukia- 
si maisto peno. "Tie jaukūs muzikos tonai — maistingi grūdeliai gerie- 
siems vaiko gemalėliams. Vai, aukit stiprėkit, jūsų šešėlis nuslopins blo- 
guosius palinkimus“. 

Be to, ką bendrai apie meną čia kalba, iškelia muzikos svarbą auklėjime ir 
ragina Amerikos lietuvius labiau susirūpinti daina ir giesme, nes ir per šį 
meną nutautėjimas plinta:49) 

„Nors muzika tautystės žvilgsniu yra bendresnė už kitas dailės ša- 
kas, nes dvasingesnė — be žodžių, be spalvų, bruožų, be užčiuopiamos 
medžiagos; vienok ir jos motyvai grynais dvasios saitais nemažiau riša 
prie vietos, kaip ir kiti meno tvėriniai. Tie motyvai amerikietina klausą, 
dildo lietuvybės jausmo savitumą. Kadangi viešosiose mokyklose (vald- 
žios užlaikomose K. B.) yra lietuvių daugiau negu mūšiškėse, tai ištau- 
tėjimo įtaka čia turi gražios dirvos. Reikia reaguoti tuo pat įrankiu, reikia 
lietuvių mokyklose dailė stiprinti apskritai, o muzika ir giedojimas ypa- 
tingai. Te mūsų dainos ir giesmės tvirtina tautinę sąmonę ir būdą, tegu 
jaunimas išnešios tatai ant visų gyvenimo kryžkelių!“ 

Ir bendrai kun. Gustaitis giria Amerikos mokyklą, kad ji koridorius, 
mokyklų sienas puošia paveikslais, didžiųjų menininkų darbų reprodukcijo- 
mis, skulptūros kūriniais ar šalies didvyrių biustais, brangiais jų paveikslais 
„Jų akivaizdoje, sako, giliau mokiniams smenga Jungtinės Valstybės geogra- 
fija, istorija, vietos padavos ir pilietybės teisės“. 


„ŽIBURIO“ DRAUGIJOS VEIKIMAS IR GUSTAITIS 

Nepilnas būtų Gustaičio kaip švietėjo vaizdas, jei nepaminėtume ir nors 
trumpai nesusipažintume su daug gero nudirbusia Lietuvai švietimo drau- 
gija „Žiburys“. 

Pirmoji Suvalkų gubernijos lietuvių draugija buvo bene „Sietynas“, įkur- 
tas 1894 metais Marijampolėje. Jos tikslas buvo kelti tautinį lietuvių susi- 
pratimą ir šviesti visuomenę per lietuviškas knygas ir laikraščius. Savaime 
aišku, kad ji buvo slapta. Tačiau 1897 metais rusai sušnipinėjo ją ir suardė 
išsiųsdami Sibiran ir kitur daugelį jos veikėjų. Išardymas šios draugijos ir 


48) Amerikos Mokykla 22 pusl. 
49) Amerikos Mokykla 23 ir 24 pusl. 

ištrėmimai bei nuolatiniai persekiojimai atšaldė lietuvius vėl susiburti. Ta- 
čiau 1901 metais Marijampolėje iš naujo suorganizuota slapta lietuvių drau- 
gija, kurią pavadino „Artojų Draugija“. Ji pasistatė sau tikslą knygas ir 
laikraščius platinti bei kelti žmonių tarpe tautinį susipratimą. 1905 m. revo- 
liucijos bangose draugija išnyko, nes tuo metu iškilo nauji šūkiai. Revoliuci- 
nio (1905 m.) judėjimo pasėkoje D-ras K. Grinius Marijampolėje įkūrė švie- 
timo draugiją „Šviesa“. Prie jos prisidėjo įvairių pažiūrų žmonės. Tačiau 
kai ji atidarė pradžios mokyklą, kurioje nebuvo dėstoma tikyba, tai katalikai 
išstojo ir atsiėmė savo vaikus. 

Precedentas su „Šviesos“ mokykla išjudino katalikus. Tuomet Marijam- 
polėn buvo atvykęs ir ėjo vikaro pareigas kun. Justinas Staugaitis, dabarti- 
nis Telšių vyskupijos vyskupas. Jisai susirūpino mūsų visuomeniniu veiki- 
mu ir paruošė įstatus katalikų draugijai, kurią pavadino „Žiburys“, nes ji 
turėsianti šviesti visai Suvalkų gubernijai. 1906 metais sausio 6 d. per Tris 
Karalius kun. Staugaitis su savo broliu A. Staugaičiu sušaukė susirinkimą, 
kuriame buvo perskaityta įstatai ir paaiškinta draugijos tikslas. "Tą dieną 
draugijon įsirašė 80 narių. Nario mokestis nustatyta 3 rubliai metams ir 50 
kapeikų įrašų. I valdybą išrinkta: kun. J. Staugaitis, kun. M. Gustaitis, kun. 
Tautkevičius, p. V. Penčyla ir p. Ant. Staugaitis. Kadangi kun. Staugaitis 
dar neseniai buvo atvažiavęs ir mažai žinomas, tai pirmininku liko išrinktas 
Gustaitis, tačiau pastarasis atsisakė nuo pirmininkavimo draugijai ir tas pa- 
reigas užleido pačiam „Žiburio“ sumanytojui ir steigėjui kun. J. Staugai- 
čiui. Šis vienerius metus pirmininkavo ,„Žiburiui“, o jam išvykus iš Marijam- 
polės, tas pareigas ėjo Gustaitis iki 1918 m.50) Taigi šiemet sukako 30 metų 
nuo įkūrimo „Žiburio“ draugijos, kuri taip daug ir tai sunkiausiais Lietuvai 
laikais rūpinosi ir kėlė jos švietimą.?1) 

Reikia nors šiek tiek paminėti tie darbai, kuriuos dirbo „Žiburys“, ku- 
riam vadovavo Gustaitis. Draugijos pirmininkas ir laikraščio „Žiburys“ re- 
daktorius, leisdamas pirmąjį numerį 1911 metais pažymi, kad draugija, „kaip 
Šešupė pavasaryje, plačiai išsiplėtojo, nešdama į miestelius ir kaimus naują 
gyvybę, skleisdama šviesesnę ateities viltį“. Kuo ta gyvybė pasireiškė? Kuo- 
ne visuose Suvalkų gubernijos bažnytkaimiuose įkūrė savo skyrius, įsteigė 
bibliotekas, skaityklas, lietuviškas pradžios mokyklas, vaikų darželius, sene- 
liams prieglaudas, ruošė paskaitas, organizavo kursus, steigė arbatines, prie- 
glaudas ir t.t. 1910 m. „Žiburys“ turėjo 58 skyrius, 4235 narius ir susirinki- 
mų padarė 292. Visose pradžios draugijos mokyklose 1909 m. mokėsi 464 


50) Reikia pažymėti, kad vokiečių okupacijos metu likęs Lietuvoje tos draugijos 
įkūrėjas atgaivino „Žiburio“ draugiją, o prieš karą sukurtoji veikė tada Rusijoj ir jai 
vadovavo kun. M. Gustaitis. 

51) Būtų gera, kad šių garbingų sukaktuvių proga kas parašytų išsamią mono- 
grafiją apie šią daug nudirbusią švietimo draugiją. 

vaikai.  Vakarinius bei šventadienio suaugusiems kursus turėjo šie skyriai: 
Marijampolės, Seinų, Seirijų ir Punsko. Kiti skyriai prašė leisti atidaryti 
kursus, bet valdžia nedavė leidimų. 

Įdomūs skyrių rūpesčiai, daromos pastangos. Sakysime, Pilviškių sky- 
rius nutarė atidaryti rašymo ir skaitymo mokyklą mergaitėm ir ta mokykla 
veikė du metu, o toliau jai nedavė veikti rusų valdžia. Tas pats skyrius nu- 
tarė „agituoti visur ir visus leisti vaikus į mokyklą, o jeigu nebūtų galima pa- 
siekti mokyklą, tai nors namie išmokyti skaityti ir rašyti. Skyrius paskyrė 
net pinigus nupirkti dovanėlių tiems, kurie išsimokytų be mokyklos skaityti 
ir rašyti. Šitas nutarimas amžinai gali būti vykinamas; taip su juo ir yra 
mūs skyriuje“52), nes valdžia neleido šiam skyriui laikyti suaugusiems kursų. 

Kuone visi skyriai rūpinosi pradžios mokyklų steigimų ir suaugusiems 
kursų organizavimu, bet rusų valdžia neduodavo leidimų, surasdama viso- 
keriopų priekabių. Dėl to kai kur buvę slaptos mokyklos ir kursai. O kai 
kur leisdavo atidaryti mokyklas, bet dar nepradėjus veikti pasiūlydavo mo- 
kytojui kitur rusų valdžios mokykloje vietą, ir tie atsisakydavo nuo darbo 
lietuvių mokykloje ir priimdavo rusų pasiūlymą, nes valdžia savo mokytojus 
geriau apmokėjo, ir ten mokytojai turėjo daug mažiau rūpesčių, o be to pra- 
gyvenimas ir pensija buvo užtikrinta.53) "Tokiu būdu rusai sudarė tiesiog 
nepakeliamas sąlygas organizuoti lietuvių mokyklas. 

Kad būtų vaizdžiau, paduodame šiek tiek žinių apie kitus „Žiburio“ 
draugijos skyrių darbus. „Žiburio“ 1 nr. 5 pusl. rašoma, kad „Prienų „Ži- 
burio“ skyrius parsigabeno du vagonu druskos. Balbieriškio įsisteigė varto- 
tojų draugiją ir darbininkų draugijos skyrių. Virbalio taisosi karštuvus ir 
verpimo su audimu įstaigą. Vištyčio įsitaisė bendras pievoms akėti akėčias. 
Gražiškių rūpinasi sudaryti skolinamąją — taupomąją kasą. Ūdrijos par- 
sigabeno trejerį. Punsko įsteigė vartotojų draugiją. Griškabūdžio įsitaisė 
arbatinę“. „Žiburio“ 2 nr. rašo, kad Keturvalakių skyrius įsteigė skolinimo 
—taupymo kasą, atspausdino pajamų ir išlaidų knygeles, kurias ves nariai, 
kad galėtų apskaičiuoti savo asmeniško ūkio davinius, ir pelningumą, nutarė 
pastatyti savo namus, kuriuose galėtų būti susirinkimai, arbatnamis, skai- 


52) „Žiburys“ 1911 m. 1 m. 13 pusl. 

33) M. Šalčius knygoje „,„Dešimts Metų Tautiniai — Kultūrinio Darbo Lietuvoje“ 
68 pusl. rašo, kad „Suvalkų gub. — visuose lietuvių apskričiuose buvo visur lietuvių 
mokytojų nuo seniau, tačiaus daugumoje didelio veikimo jie neparodė“. O kai 1905 
im. lietuvių šviesuomenė norėjo visus išblaškytus lietuvius mokytojus Lietuvon su- 
traukti ir tuo reikalu per spaudą kreipėsi į lietuvius mokytojus, tai iš 700 baigusių 
Veiverių seminariją (žinoma, dalis buvo jau mirusi) atsiliepė tik 56, kurie sutiko 
grįžti, o kiti atvirai parašė, kad jų žmonos svetimtautės, jų vaikai ne lietuviai ir jie 
negalį grįžti Lietuvon, nes jie Lietuvai jau svetimi. Pagaliau kitur gyvendami šiokį 
tokį turtą įsigijo, o persikeldami turėtų nuostolių. 

tykla ir pavargėlių prieglauda. Pilviškių nutarė duoti dovanėles nariams, 
kurie išmoks gražiai rašyti ir skaityti. Paskyrė 25 rublius Marijampolės ūkio 
parodai (ją organizavo lietuviai, o „Žiburio“ centras ir skyriai rėmė 
"ją savo aukomis). Kučiūnų parsigabeno trąšų ir skiepų. Punsko skyrius tris 
kartus parsikvietė agronomą V. Totoraitį, kuris papasakojo apie ūkininka- 
vimą. To pačio skyriaus lėšomis išmokyta viena mergina austi naujomis 
pagerintomis staklėmis ir tokias stakles tasai skyrius už 131 rublį įtaisė. 
Nutarė siųsti Varšavon moteriškę akušeriją studijuoti ir išrinko iš 11 asme- 
nų komitetą šiam tikslui aukas rinkti. Skyrius pasistatė namą 600 rublių 
vertės. Žemosios Panemunės — nupirko naujas stakles, parsisiųsdino įvai- 
rių sėklų ir trąšų už 1.500 rublių. Vištyčio — atidarė skolinimo — taupy- 
mo kasą ir vartotojų draugiją, be to dar karštai rūpinasi pakelti parapijoje 
apšvietimą geromis knygomis ir pasikalbėjimais apie ūkininkavimą. Leipa- 
lingio pastatė parapijos salę, kur žmonės susirenka laikraščių skaityti, įtai- 
syta arbatinė, jų rūpesčiu žmonės ima skirstytis į viensėdijas, turi chorą, per 
susirinkimus ragina geriau vesti ūkį, švariau namus laikyti ir doriau apseiti 
per naminius pokylius („Žiburys“ 4 nr.). 

Iš karto „Žiburys“ organizavo skyrius, kurie rūpinosi jo tikslus įgy- 
vendinti. Tačiau organizatoriai greit pastebėjo, kad jaunimas neorganizuo- 
tas, o draugijos skyriuose jam neperįdomu, nes žmonės ten kalba apie įvai- 
rius dalykus, kurie dar jauno Žmogaus tiesioginiai neinteresuoja. Del to, 
nesant tada jokios valdžios leistos jaunimo organizacijos, kurioje jisai ga- 
lėtų šviestis, prie „Žiburio“ skyrių pradėjo organizuoti jaunimo sekcijas. 

„Žiburio“ draugijos skyriams bene geriausiai pavyko sutvarkyti kny- 
gynus ir skaityklas. Jis, berods, visose parapijose įsteigė savo bibliotekas, 
iš kurių knygas gavo skaityti, kas norėjo. O be to, prie daugelio „Žiburio“ 
knygynų buvo viešos skaityklos, kur ne tik knygas, bet ir laikraščius lan. 
kytojai gaudavo skaityti. 

1910 m. visuose „Žiburio“ knygynuose buvo 22.854 knygos.54) Skai- 
tyklų — 38, knygynų — 58. 

1913 metų suvažiavime kun. J. Staugaitis skaitė referatą apie „Žiburio“ 
namus ir tais pat metais, pagal J. Kairiūkščių šeimos sumanymą, pradėta 
organizuoti „Žiburio“ fondas 100 rublių — 100.000 rublių, vadinasi, reikia 
suverbuoti 1000 aukotojų po 100 rublių, ir fondas turi 100.000 rublių. Taip 
pat tais metais paskelbta jau 92 aukotojai, kurių dalis auką dalimis įmoka. 

Buvo nutaręs „Žiburio“ suvažiavimas įkurti ir vyrų gimnaziją Mari- 
jampolėje, bet, matyt, pradėjus rūpintis susidūrė su didelėmis kliūtimis, kad 
nutarė atidėti sumanyma geresniems laikams. 


54) Knygų tur būt 1910 metais daugiau buvo negu čia pažymėta, nes keli skyriai, 
turėję knygynus, nesuskubo prisiųsti žinių. 

Įdomu, kad „Žiburys“ buvo užsibrėžęs daryti viešas paskaitas apie 
opius ir svarbius gyvenimo klausimus. Marijampolėje tokios paskaitos buvo 
surengtos du kartu. Per antrąsias 1909 m. skaitė dr. K. Jokantas „Kam rei- 
kalingi ligonbučiai“, kun. J. Tumas „Apie šių dienų latvius“, Petras Leo- 
nas „Teisė ir dora“ ir Marija Peškauskaitė „Mintys apie dailę“. Šios paskai- 
tos išleistos kitais metais atskiru leidinėliu. Buvo sudarę net paskaitų ko- 
misiją ir norėjo visame krašte jas skaityti, tai būtų buvęs tarsi skrajojąs sa- 
votiškas universitetas. 


Kas labai įdomu, kad 1912 m. draugijos suvažiavime nutarta įkurti „Ži- 
burio“ muziejus Marijampolėje. Tai būtų buvusi pati pirmoji atgimstančios 
Lietuvos tokia kultūros įstaiga. 


„Žiburio“ draugija ruošėsi atidaryti „Žiburio“ ūkio mokyklą, bet kai 
lietuvių ekonominė ir ūkio draugija „Žagrė“ nupirko Gižų dvarą (250 mar- 
gų žemės) ir ten ruošėsi ūkio mokyklą atidaryti ir prašė „Žiburio“ draugi- 
jos paramos, tai visus tam tikslui surinktus pinigus „Žiburys“ paskolino 
„Žagrei“, o dėl to „Žiburys“ gavo teisę dalyvauti „Žagrės“ ūkio mokyklos 
komisijoj sprendžiamu balsu. 


„Žiburio“ draugijos aktingumas įvairiausiuose švietimo, labdarybės, 
kultūros ir kituose darbuose kėlė jos prestižą ir garbę. Visa tai vyko dau- 
geliui žmonių nuoširdžiai prisidedant prie šių darbų. Tačiau ir „Žiburio“ 
draugijos pirmininkas daug energijos deda, kad tik geriau pasisektų nuta- 
rimus ir sumanymus gyvenime įvykdyti, juo labiau, kad gyvenimas vis 
kėlė ir kėlė naujų mūsų tautinių ir tikybinių reikalų. Neveltui 1912 metais 
rugsėjo 14/27 d. „Žiburio“ draugijos susivažiavimas Marijampolėje „už 
žymius nuopelnus, padarytus Draugijos naudai, susirinkimas pakėlė pa- 
garbos nariu“ kun. M. Gustaiti. 


KELIOS IŠVADOS APIE GUSTAIČIO VEIKIMĄ 


Nors dar neturime visų duomenų apie Gustaičio pedagoginę veiklą, bet 
jau žinomieji jo bendrieji veikimo bruožai leidžia padaryti kai kurių išvadų. 

Aišku, kad Gustaitis nebuvo naujų kelių pedagogikoje išradėjas. "To- 
kio tikslo savo darbe ir nebuvo užsibrėžęs. Iš prigimties turėdamas pedagogo 
pašaukimą, didžiausią dėmesį kreipė į aplinkybių ir momento iškeltus reika- 
lavimus, tačiau visa lenkė prie savo principų. Jisai ieškojo naujų metodų ir 
buvo susidaręs savo mokymo būdą, kuris prie mažiausio mokinių apsunkini- 
mo duotų geriausių rezultatų. Vadinasi, jisai buvo pedagogas kūrėjas ir 
praktikas. Jisai visomis jėgomis stengėsi jau žinomus pedagogikos mokslo 
išradimus ir svarbiausius dėsnius pasisavinti taip, kad jam dirbant jie at- 
rodė plaukią iš jo vidaus, o ne iš knygų. Taigi to mokslo tiesas stengėsi igy- 

vendinti savo darbuose, kas daugely atvejų yra gal ir sunkiau, negu buvo jas 
sugalvoti. 

Iš Gustaičio darbo matyti, kad jisai nebuvo iš viso rutinos šalininkas. 
Gerai pažindamas mokinių psichologiją, juos mokė ir auklėjo tėviškai. Gar- 
senybių išradimus ir visus pedagogikos dėsnius su savo kūrybišku talentu ir 
intuitinga siela stengėsi šiame darbe kuo tobuliau prisitaikinti, kad jaunuo- 
menę lengviausiu būdu geriausiai išugdytų. 

Nepaprastais laikais Gustaičiui teko dirbti mokyklose ir organizuoti 
lietuvių tautinį švietimą. Atsižvelgdamas į tuos momento svarbius uždavi- 
nius, jis „kaip tyrlaukių levas drąsus“ stojo darban, ugdydamas mokiniuose 
nepalaužiamas tautines aspiracijas. Reikia atsiminti, kad Marijampolėj tada 
buvo vienintėlė gimnazija, kurioj susispietė daug lietuvių jaunuomenės. Ta- 
čiau Apveizda jiems ir tinkamą auklėtoją davė, kuris diegė jų sielosna tada 
draudžiamą tautinę sėklą. 

Kapelionaudamas tokioje svarbioje gimnazijoje Gustaitis labai daug nu- 
sipelnė lietuvių tautai. Jis yra pirmasis pasaulinės lietuvių aukštesnės mo- 
kyklos direktorius ir jos ugdytojas. 


Gustaičiui teko kovoti dėl lietuviškos pradžios ir aukštesniosios mokyk- 
los, patys pirmieji žingsniai žengti šiame kelyje ir naujai skinti kelią 
„būsimam vieškeliui“. Dėl to jisai yra lietuvių tautos kovotojų už savą tau- 
tinę mokyklą ir tautinę kultūrą vadas. Šioje kovoje jisai netik gynėsi nuo 
priešo, bet jį puolė ir užimtose pozicijose įsitvirtino taip, kad jis nepajėgė 
jokiomis priemonėmis jo įveikti. 

Per „Žiburį“ ugdė lietuvio aktingumą, iniciatyvą ir susirūpinimą visais 
reikalais, kurie reikalingi kultūringam žmogui. Suvalkų gubernijoje išjudino 
visuomenę prie tautinių ir kultūrinių reikalų, o juos patys lietuviai tvarkė, 
tuo griaudami visokį nepasitikėjimą savimi ir ugdydami savo sugebėjimus, 
kad, anot Vydūno, taptų sau žmonėmis. Šitas veikimas darė įtakos ir į kitų 
gubernijų lietuvius, kad mūsų vieši reikalai būtų tik pačių tvarkomi. Per 
šiuos darbus tautinė lietuvių sąmonė buvo paruošta kovai ir darbui už nepri- 
klausomą valstybę. Jie išjudino plačias mases ir įskiepijo jose lietuviškos 
mokyklos idėją labai giliai. 

Reikia pažymėti, kad Gustaitis prisidėjo prie to, kad ilgai ministerių pir- 
mininkų deklaracijose iškilmingai deklaruojamas, privalomo pradžios mokslo 
įvedimas buvo pirmiausiai įgyvendintas Seinų apskrityje 1928.V.1 d. 

Gustaitis plačia žodžio prasme pedagogas, auklėtojas ir švietėjas. Vie- 
nus darbus nudirbo mokykloje, kitus šalia jos, bet nenuilsdamas siekė tų pa- 
čių tikslų. Ko negalėjo kitur, tai skleidė iš sakyklos. Pagaliau savo plunksną 
panaudojo pedagoginiams ir švietimo klausimams kelti ir juos spręsti. Vie- 

nur tiesioginiu darbu, kitur žodžiu arba plunksna veikė, išnaudodamas viso- 
kias priemones, būdus ir progas. Net lietuvių kolonijose Jungtinėse Ameri- 
kos Valstybėse vedė propagandą plačiau organizuoti ten savas mokyklas ir 
remti tėvynės Lietuvos erškiečių keliu žengiantį švietimą. 

Pagaliau pažymėtina, kad kukliai gyveno, neleido pinigų jokiems šiaip 
dalykams, tačiau jų ir nedaug turėjo, nes tiek prieš karą, tiek ištrėmime, tiek 
nepriklausomoje Lietuvoje šelpė besimokančią jaunuomenę, arba lietuvių 
švietimo įstaigoms paaukodavo. 

Mykolo Radvilo pastangos prijungti 
Lietuvai Rygą. 


SIMAS SUŽIEDĖLIS, KĖDAINIAI 


Prieš trejus metus, rašydamas šio žurnalo skiltyse apie Livonijos 
prijungimą prie Lietuvos, buvau trumpai užsiminęs apie Rygos atsisa- 
kymą prisidėti prie bendro unijos akto (subiection kegen Lettawen) ir 
nedidelėje savo teritorijoje pripažinti Lietuvos suverenumą (Lettawi- 
sche oberigkeit)1. Tuo tarpu šis opozicinis Rygos magistrato nusi- 
statymas ir Lietuvos kanclerio Mykolo Radvilo Juodojo pasiryži- 
mas diplomatinėmis derybomis jį palaužti sudaro gana būdingą ir dė- 
mesio vertą Lietuvos — Livonijos santykių epizodą. Čia iš vienos 
pusės prieš mūsų akis atsiveria Rygos vokiečių pastangos atlaikyti 
kultūrines — ekonomines savo pozicijas, kai politinė Livonijos nepri- 
klausomybė buvo jau galutinai pralaimėta, o iš antros pusės regime 
ano meto Lietuvos užsimojimą labiau prisiglausti prie Baltijos jū- 
ros ir įsigyti politiniu ir strateginiu atžvilgiu gana svarbų Padauguvio 
trafiko mazgą. Be to, šio klausimo apybraižos meta daugiau šviesos į 
XVI amžiaus Lietuvos ir Livonijos tarpusavio santykius, kurie net nau- 
jausioje literatūroje nėra pakankamai teisingai ir objektyviai vertinami.2 
Visa tai mane ir paskatino, pasinaudojant Latvijos valstybinio ir Rygos 
miesto istorinių archyvų medžiaga bei spausdintomis versmėmis, pabrėž- 
ti šias pastabas, kurios vaizduoja Lietuvos susirūpinimą Rygos miesto 
likimu, Mykolo Radvilo derybas su Ryga (1559 — 1565) ir kitų derybų 
rezultatus. 


I. MYKOLO RADVILO SUSiRŪPINIMAS RYGOS MIESTO LIKIMU 


Apdairus ir energingas XVI amžiaus vidurio Lietuvos kancleris, 
Mykolas Radvilas Juodasis, jau 1556 metais dažnai tarėsi ir susirašinėjo 


1, Livonijos prijungimas prie Lietuvos. Athenaeum IV (1933) 87—105 p. 
2, Pav., A. Spekke, Latvieši un Livonija 16. g. s., Riga 1935; H. Vitols, La mer 
Baltigue et les Etats Baltes, Paris 1935. 

su didžiuoju Lietuvos kunigaikščiu, Žygimantu Augustu, klabendamas jį 
įsikišti į Livonijos vidaus reikalus“. Mat, kaip tik šiuo metu Livonijoje 
paskutinį kartą buvo smarkiai įsižiebusi nesantaikos ugnis tarp ordino 
magistro Galeno ir Rygos arkivyskupo Vilhelmo, Žygimanto giminaičio. 
Lietuvos intervencija pasibaigė žinoma Pasvalio sutartimi (1557), 
surišusia Lietuvą ir Livoniją savitarpio karinės paramos paktu*. Ta- 
čiau šis paktas, prieštaravęs dar veikiantiems Livonijos ir Maskvos taikos 
susitarimams, rusų carui Jonui Žiauriajam davė progos savo būrius pa- 
kreipti prieš Livoniją ir pradėti ilgai užtrukusį Livonijos karą 
(1558— 1582). Paskutinis Livonijos magistras, Gotardas Ketleris, nega- 
lėdamas pats rusams atsispirti ir iš niekur negaudamas paramos, buvo 
priverstas kreiptis į Lietuvą ir 1559 metais Vilniuje Pasvalio sutartį 
dar praplėsti5. Šia sutartimi lietuviai įsipareigojo ginti Livoniją kaip 
savo kraštą, nes, anot Gotardo Ketlerio, palikti Livoniją Maskvos caro 
nuožiūrai reikštų pastūmėti į prapultį ir pačią Lietuvą“. Po pusės metų 
visai tokia pat sutartimi savo žemes pavedė Žygimanto Augusto globai ir 
Rygos arkivyskupas Vilhelmas. (M. Dogiel. Cod. dipl. 231—233). Iš abiejų 
Livonijos viešpačių Lietuva gavo septynias padauguvio ir rytinės Livo- 
nijos pasienio pilis, kurias 1559 metų pabaigoje užėmė lietuvių įgulos, 
pasiruošusios sutikti rusų atakas. Tokiu būdu Lietuva pasidarė visos Li- 
vonijos globėja ir užsiangažavo ginti ją nuo Maskvos agresijos. 


Tačiau visai nuošalyje šitų susitarimų pasiliko svarbiausias Livoni- 
jos centras — laisvas Ry gos miestas. Tai buvo nedidelė pirklių res- 
publika (civitas Rigensis), turėjusi savo teritoriją ir nepriklausomą val- 
džią. Nedidutėje jos teritorijoje, kurios sienos ėjo nuo Dolės salos pa- 
dauguviu į Lielupės žiotis, iš čia skersai Dauguvą traukė į Kišežerį ir 
Juglos upeliu suko į tą pačią Dolės salą 7, Livonijos magistras turėjo savo 
pilį, o arkivyskupas — kapitulos buveinę, — bet į miesto administra- 
vimą jie mažai tegalėjo kištis. 1492 metų sutartimi, kuri Rygai davė lais- 
vas rankas, jiems buvo palikta teisė tiktai skirti pasaulinių bylų teisėją, 


3. St. A. Lachowicz. Pamietniki do dziej6ėw Polski: Listy Originalne Zygmunta 
Augusta do Mikolaja Radziwila Czarnego. Wilno 1842. 94—98 pusl. 

4, M. Dogiel. Codex diplomaticus Regni Poloniae at Magni Ducatus Lituaniae. 
Tomus V. Vilnae 1759. 215—19 pusl. 4. Spekke. Guelgues nouveaux matėriaux pour 
Yhistoire de 1a cartographie et de Viconographie de V Ancienne Livonie (Latvijas Univ. 
Raksti. Filol. u. Filos. Fak. serija II 2) 218—220 pusl. 

5. M. Dogiel. Op. cit. 228—231 pusl. 

6. M. Liubavskij. Litovsko — Russkij Sejm 595. 

7. I. Aberbergs. Rigas pilsėtas vėsturė. (Kn. „Riga ka Latvijas galvas pilsėta“). 
Riga 1932. 5—9 pusl. 

kuriuo jie paprastai tvirtindavo magistrato parenkamą asmenį s. 
Visas kitas valdžios funkcijas atlikdavo rygiečių bendruomenės renkama 
miesto taryba, kurią sudarė daugiausia įžymūs vokiečių pirkliai, va- 
dovavę visam miesto gyvenimui ir politikai. Jie turėjo taip pat lemiamą 
vaidmenį ir abejose miesto organizacijose — Didžiojoj ir Mažojoj Gildi- 
joj?. Jų sudaroma miesto taryba leido įstatymus, rinko mokesčius, laikė 
miesto apsaugos būrius, vedė derybas su kitais miestais ir valstybėmis, 
darė įvairias sutartis, kaldino pinigus — žodžiu sakant, atlikdavo visas 
suverenės valdžios funkcijas!10. Su abiems Livonijos viešpačiais ją sijo 
tiktai formalinė paklusnumo priesaika (homagium fidelitatis), kuri nuo 
XV amž. Rygos miestą rišo ir su Vokiečių imperatorium. Šiaip jau vokiš- 
kas Rygos magistratas buvo nepriklausomas Rygos šeimininkas, kurs vi- 
somis jėgomis gynė brangiai iškovotą miesto laisvę. 

Naudodamasis tokiomis plačiomis laisvėmis, jis nepaisė vyriausių Li- 
vonijos federacijos vadų ir savo globėjų — magistro ir arkivyskupo, — ku- 
rie aiškiai pasuko į Lietuvą, ir pasiliko neitralus. Bet toks Rygos 
miesto išsiskyrimas labai grąsiais Livonijai laikais Mykolui Radvilui su- 
darė didelių rūpesčių: jis nebe pagrindo bijojo, kad Ryga netektų kam 
kitam, nes savo jėgomis ji nepajėgtų apsiginti. Mat, jei rytinėms Livo- 
nijos sritims labiau grėsė rusų invazijos pavojai, tai Baltijos pamario 
centrams buvo grasesni švedų ir danų užsimojimai. Švedai jau turėjo stip- 
rių savo šalininkų Tallinno mieste, kur po metų buvo išvystyta įtaigi agi- 
tacija už pasidavimą jų karaliui, o danai nusipirko Kuršo ir Saaremaa 
vyskupijos žemes, į kur taip pat po metų atvyko jų karalaitis Magnus!!. 
Šitie užjūrio svečiai ir Rygos mieste turėjo savo šalininkų, kurie iš pa- 
salų skatino atverti vartus danams arba švedams!2. Savaime supranta- 
ma, kad į tokį netikrą Rygos miesto rytojų Mykolas Radvilas negalėjo 
ramiai žiūrėti: jis darė visa, kad šią prėkybinių ir strateginiu atžvilgiu 
svarbią Livonijos metropoliją galėtų laimėti Lietuvai. 

Visų pirma Ryga Lietuvai buvo svari kaip įžymus Pabaltijo mainų 
centras. Kaip gerai žinoma, iš vakarų čia prekes pristatydavo vokiečių 
hanzos miestai, iš rytų Dauguvos upe jas plukdė Polocko ir Vitebsko 
pirkliai, iš šiaurės sausumos keliu jos ėjo iš Naugardo ir Pskovo, o iš 
pietų Mūšos ir Nemunėlio upėmis jas gabendavo žemaičiai ir rytų aukš- 


8, Op. cit. 21 p. L. Arbuzov. Očerk istori Liflandii, Estlandii i Kurlandii. S. Pe- 
terburg. 1912. 112 p. Bien. V 416. 

9, Sbornik materijalov ir statej po istorii Pribaltijskavo kraja II (įžanga). Riga 1879. 

10, J. Aberbergs. Op. cit, 21—22. Cf. C. Metting. Geschichte der Stadt Riga. 
Riga 1897. 

11, B. Rusovs. Livonijas kronika. Riga 1926. 57—59 pusl. 

12, Ten pat. 


4. Athenaeum. 

taičiai!3. Taigi, Lietuvos valdomos sritys Rygos pirklių balanse užėmė 
gana žymią vietą. Ypač gyvai buvo prėkiaujama su Polocku ir Vi- 
tebsku!4. Mykolas Radvilas Polocką vadindavo net Rygos miesto maitin- 
toju. (Bien. V. 337). Todėl nenustabu, kad lietuviai jau Vytenio ir Gedi- 
mino laikais eidavo Rygai į talką prieš Livonijos ordiną, kad ji paliktų, 
kiek galima, laisvesnis miestas!5. Tačiau ir dabar, XVI amžiuje, kai Lic- 
tuvai buvo laisvesni keliai į Dancigą ir Karaliaučių, Ryga buvo jai nepa- 
keičiama, nes savo eksportui ir importui ji dažnai naudodavosi Dauguvos 
ir Lielupės žiotimis, į kurias vedė natūraliniai upių keliai iš šiaurinės ir 
rytinės Lietuvos!6, 

Antra vertus, Ryga Lietuvai rūpėjo ir kaip žymus militarinės 
akcijos židinys, kur ilgą laiką formuodavosi karinės kalavininkų pajė- 
gos, kurios per kovas su autochtoniškomis Pabaltijo giminėmis taip ap- 
siautė ją tvirtomis pilimis, kad ir išėjimas į jūrą ir kelias Dauguvos. 
aukštupiu buvo saugomas visos eilės padauguvio sustiprinimų. Mykolas 
Radvilas, vėliau derėdamasis su Livonija, visai teisingai Rygą vadino 
precipuum huius maritimae orae propugnaculumi“, su kuria glaudžiai 
siejosi visos Livonijos likimas. 

Rūpindamasis Lietuvos ateitimi, Radvilas negalėjo tokio įžymaus 
Padauguvio centro užleisti kam kitam, o ypač rusams, kurie, atsisėdę 
Dauguvos žiotyse ir įsivyravę Baltijos vandenyse, grumotų ir Lietuvos 
prėkybai su Dancigu!S. Kaip preventyvinę priemonę prieš tokį eventualų 
pavojų jis panoro Rygos mieste įkurdinti lietuvių kariuomenės įgulą 
ir tuo reikalu dar 1559 metais pavasarį, prieš Vilniaus susitarimus, krei- 
pėsi į miesto magistratą, bet sulaukė nepalankaus ir neigiamo atsaky- 
mo!9, 

Kai buvo pasirašyta Vilniaus sutartis, Rygos miesto likimu Rad- 
vilas ėmė rūpintis dar intensyviau. Kaip tik tuo metu padauguvio pilyse 
(Lielvardėje ir Selpilyje) įsikūrė lietuvių kariuomenė, vadovaujama Je- 


13, C. Schirren. Archiv fur die Geschichte Liv, Est - und Curland. I-XI. Reval 
1862/85. XI 235. M. Liubavskij. Litovsko — Russkij Sejm 593. 

14, Rygos miesto archyve yra didelis pluoštas tuo klausimu medžiagos: ERuthe- 
mica - Moscovitica V 10, 9. 

15, J. Jakštas. Vokiečių Ordinas ir Lietuva Vytenio ir Gedimino metu. Senovė I 
(Hum. fak.). Kaunas 1936. 144— 155. 

16, A. Tentelis. Latvijas vėsture (Litografuota). Riga 1926. 95 p. 

17. C. Schirren, Archiv XI 235. Cf. A. Szelągowski. Walka o Baltyk (1544—1621). 
Lwėw 1904. 

18, M. Liubavskij. Litovsko — Russkij Sejm 594. 

19, Kurze Uebersicht der šlteren Geschichte der Stadt Riga (Monumenta Livo-- 
niae Antigua IV) 113. C. Metting. Gesch. d. St. Riga 248. 

ronimo Katkevičiaus ir jo sūnaus Jono20. Mykolo Radvilo pasiūlymu jie 
antrą kartą darė žygių, kad Ryga priimtų lietuvių kariuomenę. Tuo rei- 
kalu Jonas Katkevičius 1560 m. rugsėjo mėn. su 300 vyrų buvo nuvykęs 
iki Rygos vartų, bet grįžo nieko nepešęs?1. Rygos miesto taryba ne tik 
jo neįsileido, bet dar prašė magistro Ketlerio ir ark. Vilhelmo padaryti 
Vilniuje intervenciją, kad panašūs lietuvių kariuomenės vadų užsimojimai 
būtų sustabdyti22. Savo ruožtu ji stiprino miesto sienas, kaustė geleži- 
mis vartus, didino knechtų būrius ir laukė naujų lietuvių būrių23. 

Tuo tarpu Livonijos reikalai vis prastėjo. Didžiulės rusų ekspedici- 
jos niokojo šalį, atsidauždamos net iki Rygos apylinkių. Tad nepraėjo 
nė vieno mėnesio po to, kai Jonas Katkevičius buvo grąžintas nuo Rygos 
miesto vartų, į Vilnių atvyko magistro ir arkivyskupo delegatai prašyti, 
kad Lietuva sustiprintų arčiau priešo esančiose pilyse savo įgulas ir tam 
tikslui atsiųstų pas juos su kariuomene Lietuvos kanclerį, Mykolą Rad- 
vilą24, 

Tačiau didžiojo kunigaikščio taryba savo paramą Livonijai dabar 
susiejo su Ry gos miesto taktika. Žygimantas Augustas ir jo patarėjai 
dėl Katkevičiaus neįsileidimo į Rygos miestą buvo smarkiai perpykę?5; 
jie sutiko patenkinti delegatų prašymą tik tada, kai bus užtikrinta, kad jų 
vadai ir kariuomenė tikrai bus įsileisti į visas pilis, o ypač į Ry gos mies- 
tą (furnemlich in die stadt Riga genhommen soltem werdenn )26.Tiktai 
Livonijos valdovams per savo pasiuntinius davus žodį, kad jie ir jų val- 
diniai sutinka įsileisti Lietuvos įgulas?7, Žygimantas Augustas pažadėjo 
atsiųsti Mykolą Radvilą su kariuomenės būriu įguloms sustiprinti2s, 

Po šitokių susitarimų Livonijos deputatai iš Vilniaus parašė, kad 
Radvilas išvyksiąs labai greitai (ungefer yn acht dagen)?29. Tačiau ir vėl 
užkliuvo už Rygos miesto, kurio delegatai Vilniaus pasitarimuose neda- 
lyvavo ir magistro vardu duotų pasižadėjimų nepripažino. Šį kartą tai 
sudarė nemaža rūpesčio ir magistrui su arkivyskupu, kuriems buvo labai 
svarbu sulaukti greitesnės Mykolo Radvilo pagelbos. Norėdami padrąsinti 
Rygą nusileisti Lietuvai, jie davė miestui garantijų raštą (cautio), užtik- 


20, Fr. Bienemann. Briefe und Urkunden zur Geschichte Livlands in den Jahren 
1558—1562. Bd. I-V. Riga 1865/76. IV 67. 

2i, Op. cit. Nr. 639, 640. 

22, Op. cit. IV 68—69 pusl. 

23, Bien. IV Nr. 642. 

24, Ibid. IV 117— 118. 

25, Op. cit. 114. 

26, Op. cit. 118. 

27. Ten pat. 

28, Op. cit. 119. 

29, Op. cit. 113. 

rindami, kad lietuvių įgula miesto neskriaus, jo laisvės nepanaikins ir po 
karo, kaip Žygimantas yra žadėjęs, atsitrauks30. Vis dėlto Ryga nesidavė 
perkalbama. Ji kategoriškai pareiškė, kad turi būti ištikima Vokiečių 
imperatoriui ir kad jokios svetimos kariuomenės į miestą įsileisti negali 
ir neranda reikalo, nes pati turi savo ginamuosius būrius; be to, ji nėra 
tikra, kad svetimieji respektuos miesto teises ir laisves 31. Ryga, žinoma, 
neteisingai dangstėsi Vokiečių imperatoriaus priesaikos laikymu, nes jis 
nieko Livonijai negalėjo padėti ir ragino ją ieškoti pagelbos pas savo 
kaimynus32. Dėl tokio griežto Rygos nusistatymo neįsileisti Lietuvos ka- 
riuomenės Mykolo Radvilo kelionė į Livoniją 1560 m. neįvyko. 


Tuo tarpu buvo gauta žinia, kad 1561 metų pradžioje Tallinne per- 
svėrė švedų įtaka ir šis miestas jau visai pasviręs riedėti į Švedijos glė- 
bi33. Didžiojo Lietuvos kunigaikščio tarnyboje tatai sukėlė nerimo ir su- 
sirūpinimo. Ypač buvo dabar būkštaujama dėl Rygos, kad ir ji nepasektų 
Tallinno pėdomis, kadangi buvo jo kalbinamas4. Gi prarasti tokį svarbų 
strateginį ir prėkybinį Livonijos centrą reiškė beveik tą patį, kaip ir atsi- 
sakyti nuo minties įsiviešpatauti Padauguvio krašte, ko taip ryžtingai 
buvo siekiama jau nuo Pasvalio susitarimų (1557). Mykolas Radvilas, 14- 
biausia tuo susirūpinęs, tuojau nurašė magistrui Ketleriui laišką (1561. 
III. 22), kad jis prikalbėtų Rygą įsileisti Livonijon išsiųstą jo karo vadą, 
čeką Tepličkį35. Kai tas nieko nepasiekė, Radvilas kitu laišku (1561. V. 
28) įspėjo Ketlerį, kad jis tokiu svarbiu metu budėtų ir vienos Rygos n e- 
paliktų36. Po poros dienų (1561 X 30) tuo pačiu reikalu ilgą laišką pa- 
rašė ir pats Žygimantas, pareikšdamas, kad Rygos miestu nepasitiki, 
ir pageidaudamas, kad bent į Rygos pilį, ordino valdomą, būtų įsileista 
Lietuvos kariuomenės. Tokia Žygimanto propozicija galėjo būti paremta 
1559 metų sutartimi, kurioje buvo įrašyta, kad karo metu lietuvių ka- 
riuomenės žinion bus perleidžiami žymesni keliai, tvirtovės ir pilys38. Ta- 
čiau akivaizdus pavojus Rygos apylinkėms tuo tarpu negrėsė, ir Ketleris, 
kol galutinai Lietuvai dar nepasidavė, neturėjo jokios prievolės savo są- 


80. Op. cit. Nr. 687, 689, 698. 

81, Op. cit. Nr. 686,688. 

32. H. Uebersberger, Osterreich und Russland seit dem Ende des 15. Jahrhundert 
Wien und Leipzig 1906. 315, 322 p. Cf. E. Reimann. Das Verhalten des Reiches gegen 
Livland 1559—1561. Histor. Zeitschrift. 35. 352 p. 

33, B. Rusovs, Livonijas kronika 59—60. 

34, Bien. TV 149. 

35, Bien. V 503—3504. 

36, Schirren, Archiv VII 139. 

37. Op. cit. 152—154. 

“5, M. Dogiel, Codex diplomaticus V 228. 

jungininką iš anksto įsileisti į pačią svarbiausią krašto pilį. Tad Žygi- 
manto Augusto pastangos įsodinti Lietuvos įgulą bent Rygos pilyje 
nepasiekė savo tikslo. Jos tiktai rodo, kaip rimtai Lietuvoje buvo verti- 
nama neaiški Rygos miesto pozicija ir kaip gyvai buvo reaguojama į 
užjūrio kaimyno stiprinimąsi Tallinno mieste, kuris kaip tik šiuo metu 
(1561 VI 6) prisiekė Švedų karaliui Erikui XIV39, Tiktai Tallinno pilyje 
liko dar įsistiprinusi Lietuvos įgula40, 

Kai Tallinne jau sėdėjo Švedų karaliaus vietininkas, Claus Chris- 
tiernssonas, Radvilas dar primygtiniau akino Ketlerį, kad jis tvirtai 
laikytų Rygą, neatleisdamas jos nuo ištikimybės pareigų — in civitate 
Rigensi se contineat, et contineat in officio et fide istos*1. Toks nenuo- 
laidus jo susirūpinimas Rygos likimu buvo visai vietoje, nes po poros 
mėnesių (1561 VIII 23) karalius Erikas XIV pavedė savo štathalteriui 
Clausui Christiernssonui sužinoti, ar nėra linkusi ir Ryga prisišlieti prie 
Švedijos tomis pat sąlygomis, kaip Tallinnas: ob der stadt gleichermas — 
sen, wie die van Reual, sich uns žuuntergeben gewogen sein42. Tačiau Ry- 
gos miestas nebuvo dar nusistatęs bet kam pigiai savo laisvę pakišti. My- 
kolas Radvilas galėjo dar tikėtis įvaryti jį į savo būčį. Todėl buvo pri- 
brendęs reikalas vykti į Livoniją ir gyvu žodžiu bandyti įtikinti nepalen- 
kiamą Rygos miesto magistratą, kad jis tvirčiau susisietų su Lietuva. 


II. PIRMOJI MYKOLO RADVILO KELIONĖ Į RYGA IR JO DERY- 
BOS SU MIESTO MAGISTRATU. 


Kiek anksčiau buvo manoma, kad į Rygą vyksiąs pats didysis Lie- 
tuvos kunigaikštis Žygimantas Augustas. Antai, Tallinno sindikas Jus- 
tas Clotas 1561 IX 20 rašė iš Vilniaus savo miesto tarybai, kad didysis 
Lietuvos kunigaikštis ir Mykolas Radvilas Rudasis, Lietuvos karo va- 
das, ruošiasi keliauti į Livoniją43. Po pusantro mėnesio taip pat Kures- 
saare klebonas Dietrichas Behras pranešė danų karaliui Fridrichui II, 
kad Lenkijos karalius yra sumanęs pats atvykti į Rygą ir savo kariuo- 
menę nukreipti prieš Tallinną44. Livonijos ordino raštuose irgi aptinka- 
me puoselėjamą viltį, kad Žygimantas Augustas atvyksiąs ginti Livoni- 
jos su visu savo eskortu ir net lenkų raitelių būriu45. Bet kaip tik šiuo 


39, Op cit. 236—238 pusl. 

40, Cf. H. Uebersberger, Osterreich u. Russland 354. 

41, Schirren, Archiv VII 278. 

42, Ibid. VIII 69. 

43. Bien. IV 273, 

44, Schir. XI 152. 

45, Bien. V 5, 10, 504 etc. M. Liubavskij, Litovsko — Russkij Sejm 614—615. 

metu Lenkijos ponai Žygimantą Augustą kvietė pas save, pykdami, kad 
jis perdaug Lietuvoje užsisėdi, o ypač nenorėdami, kad jis pats kištųsi 
į Livonijos reikalus46. Nors į Lenkiją jis išvyko tiktai po pusės metų, bet 
nuo kelionės į Livoniją buvo sulaikytas ir daugiau į ją nebesirengė ke- 
liauti. 

Pats neišvykęs į Livoniją, Žygimantas Augustas siuntė Mykolą Ra- 
dvilą Juodąjį (M. Dogiel. Cod. dipl. 234—235.) Tačiau ir Lietuvos kanc- 
leris dėl vidaus rūpesčių negalėjo tuojau išvykti. Jisai, kaip matėme, ra- 
šė tiktai į Livoniją dažnus laiškus ragindamas Ketlerį neišleisti Rygos iš 
savo rankų. Ketleris jau buvo pradėjęs nerimti ir net abejoti, ar iš viso kas 
nors iš Lietuvos beatvyks į Rygą. Tada Radvilas dvejais laiškais primyg- 
tinai pabrėžė, kad jis ketina gan greitai atvykti*7. Ir iš tikrųjų, liepos 
mėn. jis jau pasiėmė didžiojo kunigaikščio įgaliojimus tartis su Livoni- 
jos ordinu ir Rygos atstovais48, o rugpiūčio mėnesį, lydimas nemažo rai- 
tųjų karių būrio, patraukė į Dauguvos šalį. 

Pirm savęs jis išsiuntė į Rygą savo sekretorių Baltazarą Jezerskį. 
Specialiu laišku jis prašė Rygos miesto tarybą nesirūpinti nakvynėmis 
ir priėmimu, nes yra nusprendęs sustoti už miesto, kad su savo gausiu 
palydovų būriu neapsunkintų miesto gyventojų ir išvengtų jų nepasiten- 
kinimo (unmuth zu meiden)49. Todėl savo sekretoriui jis pavedė parinkti 
už miesto patogią stovyklai vietą, nusamdyti viešbutį ir sandėlius. Kad 
maistas nepabrangtų ir nesudarytų rygiečiams nemalonumų, jis paliepė 
taip pat atgabenti laivu iš Lietuvos (aus Littawen zu schiff) reikalingų 
maisto išteklių, vyno, midaus ir alaus. Mat, dar susirašinėdamas su Ket- 
leriu jis numatė, kad derybos nebus visai sklandžios ir viena diena nieko 
nepeš, tad reikėjo jau iš anksto viską pramatyti ir taip apsirūpinti, kad 
„kariuomenei — anot jo, nieko netrūktų“. Visas išlaidas jis turėjo tuo 
tarpu padengti savo paties lėšomis, nes Žygimantas iš apytuščio Lietu- 
vos iždo šiam reikalui nieko nebuvo paskyręs50. 

Šitaip viską numatęs, kaip Didžiosios Gildijos užrašų knygos rodo, 
Radvilas atvyko į Rygą apie šv. Baltramiejų — rugpiūčio mėn. 23—24 d.51, 


46. St. Karwowski Wcielenie Inflant do Litwy i Polski (1558—-1561). Poznan 1873. 
85 p: „Rex cum Lituanis perpetuo habitet et consilia atgue secreta sua omnia cum 
illis communicet... cum iterum Polonos raro freguentet“. 

47. Schirren, Archiv. VII 276 ir 278. Bien. V. 507. 

48. Bien. V 1. Aul. Pol. 7. Vilnius 1561 VII 18. Orig. 

49. Bien. V 2—3. 

50. M. Liubavskij. Litovsko — Russkij Sejm 625. Visas žygis į Livoniją Radvilui 
apsėjo 10.654 auksinų. 

51, Monumenta Livoniae Antigua (Das Buch der Altermžnner grosser Gilde in 
Riga) IV 125: „anno 61 vme vntrent bartelmeiis gužm Woywode von de Wylle nyc- 

Kaip ir buvo žadėjęs, sustojo už miesto parinktame lauke — vp Kellers 
acker vor Riga52. Tasai laukas priklausė Rygos arkivyskupui ir buvo 
prižiūrimas vieno kapitulos nario, vyno rūsies užveizdos (cellarius) 53. 
Baltazaras Russovas pažymi, kad Radvilas šitame lauke išgyveno „kelias 
savaites nieko pikto nedarydamas“.54, 

Vos įsikūręs in agro cellarii, norėdamas pasirodyti miesto gyvento- 
jams, kurie dar neseniai Joną Katkevičių nuvijo nuo vartų, su parinktais 
savo vyrais įžygiavo į Rygą. Didžiosios Gildijos knygos rašo, kad My- 
kolas Radvilas traukė per miestą su 900 raitųjų karių, lydimas abiejų 
Livonijos viešpačių ir visas iškilmingai žibėdamas (myt grotter pracht 
vnde groter herlychkeit)55. O minėtas kronikininkas Russovas pasakoja, 
kad „Rygos miesto gatvėse pasirodęs tvaskąs raitelių pulkas, kurį suda- 
rė daug įvairių tautų, kaip antai: armėnai, turkai, totoriai, padoliečiai, 
rusai, valakai, vokiečiai, daugybė lenkų ir lietuvių; kiekvienas iš jų buvo 
apsivilkęs savo tautiniais rūbais, su savo ginklais ir muzika. Daug gar- 
bingų žmonių, tai matydami, stebėjosi ir drauge liūdėjo, kad tiek daug 
svetimų barbariškų tautų užtvindė jų tėvynę ir krikščionišką Rygos 
miestą. Kiekvienam, žiūrint į šiuos ramiai per miestą žygiuojančius bū- 
rius, buvo graudu ir nyku, pagalvojus apie tą pavojų, koks galėtų ištikti 
miestą, jei šios tautos kada nors jį nebičiuliškai apsiaustų arba čia įsi- 
viešpatautų“56, 

Tačiau nesinori tikėti, kad Radvilas būtų surengęs Rygoje tokį mar- 
gą tautinių spalvų paradą, kaip Tallinno pastorius mus įtikinėja. Lietu- 
vos kanclerio eskorto būryje, be abejo, buvo svetimšalių, ypač lenkų iv 
čekų, bet ne toks kaleidoskopiškas konglomeratass7. Netikslias Russovo 
informacijas geriausiai paneigia Clauso Christiernssono laiškas Suomijos 
hercogui Jonui, kuriame jis rašo, kad į Livoniją Radvilas atvyko „su 
3000 vyrų — lenkų, lietuvių, čekų, husitų ir chrovatų“ 58. Taigi, be lie- 
tuvių, pamini tik tris svetimas ir giminingas tautas, kai tuo tarpu Russo- 


klauss rassewylle“. Tačiau Christiernssonas rašo, kad Radvilas buvo Rygoje jau 
rugpj. 21 d. (Schr. VIII 61). 

52, Scrip. rer. Livon. II (Chronica der Prouintz Lyfflandt, dorch Balthasar Rus- 
sowen) 66. 

53, Tas laukas buvo anapus Dauguvos, iš rytų pusės, šiandien vadinamajame 
„Maskvos priemiestyje“, kur stovi Jėzaus bažnyčia. Cf, Mitth. XI 209. 

54, Scr. r. Liv. II 66. 
„ Mon. Liv. Antą. IV 125. 
Scr. r. Liv. II 66—67. 
„ Bien. V 503. Lit. — Russ. Sejm 632. 
„ Schr. VIII 61: „woijwoden aff Littawen žr tith kommen modh 3000 man Bado 
paler, Littawar, Behemer, Husserner, och krabbater“ M. Liubavskij, Litowsko — Rus- 
skij Sejm 616—617. 

vas priskaito jų visą rietuvę ir lietuvius nukiša į pabaigą kaip antraeilės 
reikšmės Radvilo kariuomenės dalis. Savaime aišku, kad Christiernsso- 
nas, kuriam švedų karalius Erikas XIV buvo pavedęs sekti lietuvių ka- 
riuomenės judėjimą Livonijoje, turėjo tikslesnių žinių, negu vėliau rašęs 
Russovas, kurio kronika aplamai nėra lietuviams palanki. Rašydamas 
apie Radvilo apsilankymą Rygoje, jis neiškentė vėlesnių savo sentencijų 
neprimetęs rygiečiams, kuriuos neva bauginęs lietuvių kariuomenės at- 
šiaurumas. Tuo tarpu Radvilui rūpėjo Rygos miestą ne įbauginti ir jo 
neatstumti, bet jį užimponuoti ir patraukti. Jis turėjo parodyti draus- 
mingą ir gerai ginkluotą Lietuvos kariuomenę, kurios tvirti pečiai gali 
garantuoti pirkliams tvarką ir rimtį. 

Po šio iškilmingo ingreso Radvilas suėjo į glaudų kontaktą su Livo- 
nijos magistru, Rygos arkivyskupu ir miesto magistratu. Tačiau iš esamų 
dokumentų negalima nustatyti, kurią dieną ir kaip prasidėjo oficialiniai 
jų pasitarimai, nes nėra žinomas įžanginis Radvilo raštas. Išlikę toli- 
mesniųjų pasitarimų ir raštiškų propozicijų konspektai rodo, kad pat 
pradžioje abi šalys smarkiai susikirto viena antrą kaltindamos dėl 
sunkios Livonijos būklės (afflicti provinciae status). Radvilas savo kal- 
bose kaltino Livonijos ordiną, kad jis, 1559 metais nesutikęs perduoti 
Lietuvai visų pilių, priešingai susitarimams visai apleido krašto gyni- 
mą: jo kariai yra visai pakrikę ir demoralizuoti, pilys su visa amunicija 
klastingai (praesidiorum perfidia) priešams atiduodamos arba net par- 
duodamos, riteriai tarp savęs nebesutinka ir yra priešingi esamai tvarkai, 
gyventojai yra skriaudžiami, keliai yra apleisti ir nebeišvažiuojami — 
vienu žodžiu, krašte siaučia anarchija, susiskaldymas (diversae factio- 
nes), bejėgiškumas (imbecillia) ir pakrikimas kaip tik tuo metu, kai prie- 
šas iš pasalų tyko jį pagrobti 59. Livonijos ordino magistras savo žaru 
atsikirtinėjo Radvilui kaltindamas Lietuvą, kad ir ji nevykdo 1559 metų 
sutarties: Žygimantas Augustas nesiunčia didesnės ir stipresnės para- 
mos ir pats neužsuka į Livoniją, neišrūpina jis ir Lenkijos pagelbos, at- 
vykusi lietuvių kariuomenė sėdi pilyse ir neina kovoti su priešu. Jeigu, 
anot magistro, Lietuva būtų laiku suteikusi jam paramos, tai Livonija 
nebūtų nustojusi tokių įžymių pilių, kaip Aluksnės, Vilandės, Tallinno. 
Dabar jos jėgos yra taip išsekusios (vires nostrae lTaceratae), kad ir liku- 
sių pilių neįstengia ginti 60, 

Po šitų priekaištingų kalbų buvo prieita išvados, kad Livoniją nuo 


59. Bien. V Nr. 819, 822. M. Liubavskij, Lit. — Rus. Sejm 618. Schir. XI 230 Cf. 
A. Senning. Beitrige zur Heeresverfassung und Kriegsfūhrung Alt - Livlands zur Zeit 
seines Unterganges. Jena 1932. 

60. Bien. V. Nr. 818. 

didėsnės nelaimės gali išgelbėti tiktai glaudesnis susivienijimas 
su Lietuva, kaip kad Prūsija yra susivienijusi su Lenkija. Tuomet Myko- 
las Radvilas, apsilenkdamas su Žygimanto duotais jam įgaliojimais, kurie 
leido tartis tiktai dėl 1559 metų sutarties vykdymo, pareiškė kai kuriuos 
savo pageidavimus kaip metmenis būsimam susivienijimui. Visų pir- 
m a jis pabrėžtinai reikalavo, kad Rygos miestas visiškai paklustų Žygi- 
mantui Augustui: ut civitas Rigensis veniat in fidem ac potestatem ma- 
jestatis regiae; antra, kad visos Livonijos sritys, kurioms grąso priešų 
invazija, būtų betarpiškai valdomos: solide per primas, non autem secun- 
das aut tertias personas obtemperetur; trečia, kad anapus Dauguvos 
esančios pilys ir tvirtovės Žygimanto Augusto būtų laisvai administruo- 
jamos; ir ketvirta, kad Livonija prisiektų jam vasalinę ištikimybę 
pasitarimuose aptartomis sąlygomis 61. Livonijos magistras ir Rygos ar- 
kivyskupas buvo nusiteikę priimti visus keturis Radvilo punktus (capita 
Radzivillica), nors jie Livoniją darė vasalinė Lietuvos kunigaikštyste. 
Tuo tarpu Rygos miesto taryba piestu stojo ginti savo nepriklausomybę. 

Kai Ketleris ir Vilhelmas dėl tų keturių punktų (vier artickel) atsi- 
klausė jos nuomonės, tai ji pareiškė nusistebėjimą, kad dar nebuvo uoliai 
ir rimtai vykdomos ankstyvesnės sutartys (1559), o jau tariamasi dėi 
naujų, visiško pasidavimo (der gentzlichen unterwerfung) susitari- 
mų. Ji netiki, kad tokiu sunkiu metu karalius Žygimantas atsimestų nuo 
pirmykščių pasižadėjimų ginti Rygą, arba Livonijos viešpačiai tą sutartį 
pamintų. Todėl ji negali pasekti jų patarimo atsisakyti nuo protėvių 
krauju ir triūsu įgytos žemės, kurią vokiečiai jau šimtmečius valdo, kur 
visi yra susieti krikščionių giminystės ir klauso Romos imperatoriaus. 
Jei Rygos miestas panorėtų nuo imperatoriaus atsimesti ir be jo sutiki- 
mo susidėtų su svetimomis valstybėmis (frembden potentaten), tai jo 
laukia imperatoriaus nemalonė ir bausmė, kuri dėl patogių geografinių 
sąlygų nesunkiai įvykdoma. Miesto taryba neabejoja, kad Livonijos vieš- 
pačiai ryžtingai klabins Romos imperatorių, Lenkijos karalių ir kitus, 
rūpindamies, kad Rygai be jokių aprėžimų paliktų vokiško valdymosi for- 
mos, Augsburgo konfesija, visos laisvės bei privilegijos ir kad miestas 
nenustotų gero vardo ir garbės (Bien. V 33—35). 

Tokiu būdu Rygos magistratas pasisakė prieš bet kokius susitari- 
mus, kurie siektų pažeisti išsikovotą miesto laisvę. Šitą savo nusistatymą 
jis vėliau motyvavo trimis argumentais, kurie figuruoja beveik vi- 
sose derybose iki pat Stepono Batoro apsilankymo Rygoje (1582). Visų 
pirma buvo skelbiama, kad Rygą saisto Romos imperatoriui duota prie- 
saika, nuo kurios ji pati, neužsipelnydama bausmės ir negarbės, negalinti 


61, Bien. V. 31 ir 32. 

atsimestii antra, susidėdama su kita, ypač nevokiška valstybe, ji negali 
būti tikra, kad jai bus garantuota vokiškos teisės ir religijos laisvė; ir 
trečia, Ryga negali jungtis tiktai su vien Lietuva, kol nuošaliai laikosi 
Lenkija. Vėliau mes matysime, kad šie Rygos miesto postulatai 
(heubtartikel) negalėjo būti patenkinti net labai svariais pažadais ir nuo- 
laidomis. Jų turinys kaskart vis labiau tyso ir konkretėjo, ryškiai pabrėž- 
damas vokišką Rygos magistrato užsispyrimą atkakliai ginti unser 
Teutschen uberigkeit (Bien. V. 35)02, 


1561 m. rugsėjo mėn. 4 d. Rygos miesto tarybos posėdyje Mykolas 
Radvilas pasakė ilgą ir emocingą kalbą, kurioje jam teko pirmą kartą ver- 
tinti šie heubtartikel. Pradžioje jis pabrėžė, kad Žygimantas Augustas, 
visada susirūpinęs Rygos gerove ir draugiškais santykiais, šiuo metu nė- 
ra tikras dėl tolimesnio jos likimo, nes Maskva ar kitas kuris priešas 
gali nučiupti ją panašiai, kaip tai atsitiko su Tartu, Narva, Aluksne, 
Vilande ir pagaliau Tallinnu, kuris paveržtas per longe ignominiosissimam 
defectionem. Rygai dar labiau grąso pavojus patekti priešui į nagus, kad 
ji, budama arti jūros, vilioja savo senumu (antiguitate), prėkybos gar- 
sumu (emporii celebritate) ir sienų tvirtumu (munitionum firmitudine). 
Tiktai pripažindama savo viešpačiu karalių Žygimantą, kuris yra užsi- 
mojęs sulieti į vieną imperiją Lietuvą, Lenkiją, Prūsiją ir Livoniją, Ryga 
gali užsitikrinti saugią ir šviesią ateitį. Be militarinės paramos čia jai 
atsiskleidžia dar laisvi prėkybos keliai į visą didelę valstybę. Patogiais 
upių keliais iš Polocko ir Žemaitijos, o sausuma iš kitų Lietuvos vietų ji 
galės gausiai gabenti mišką, maistą, galvijus, medaus produktus ir kitas 
prekes. Jos pirkliai galės džiaugtis ir griežta Žygimanto Augusto tvarka, 
kuria yra patenkinti Dancigo, Elbingo ir Torno miestai. Karaliaus vardu 
jis žada saugoti ir Rygos privilegijas, papročius, religijos laisvę ir kitas 
teises. (Bien. V 42—50). 

Gerai pagrįsta Radvilo įkalba ir pasižadėjimas saugoti Rygos lais- 
ves, regis, galėjo ne vieną suvilioti. Tačiau Rygos šeimininkai galvojo 
jiems įprastu būdu — kaip įgudę ir apsukrūs pirkliai. Jie gerai žinojo, 
kad prėkyba su Lietuva yra pelninga, bet dar daugiau pelno jie gaudavo 
tarpininkaudami tarp slaviškų Rytų ir germaniškų Vakarų. Susisaisty- 
dami su Lietuva šiai pelno versmei jie galėjo užtvenkti ne vieną kenks- 
mingą užtvanką. Pirmiausia, antai, karas su Maskva buvo rimta Lie- 
tuvos problema, kuri taip lengvai negalėjo būti išspręsta, o užtrukęs jis 
grėsė ir Lietuvos ir jos sąjungininkų pirklius visai atrėžti nuo Rytų. Jau 
dabar Maskva savo prekes nukreipė per Narvą, kuri žudė Tallinną ir da- 
linai Rygą. Tačiau ši versmė dar nebuvo visai išsekusi, nes Maskva nors 


82, Cf. M. Liubavskij. Lit. — Russ. Sejm 618. 

ir kariavo, bet kartu ir viliojo Livonijos pirklius į savo kraštą. Tam tiks- 
lui ji buvo palikusi Narvai ir Tartu senąsias miesto laisves ir atvėrusi jų 
pirkliams vartus į plačius Rusijos plotus 63. Nenuostabu tatai, kad ir 
laisvoje dar Livonijos dalyje nebuvo per daug nuogąstaujama laisva va- 
lia prisišlieti prie Maskvos, jei ji pažadėtų palikti seną tvarką ir nesiaub- 
ti šalies. Štai, krašte kursavo Tartu fogto, Ellerto Kruzės, paskleistos 
mintys, kad reikia ieškoti sąjungos su rusais, išderėti teisių ir papročių 
garantijas, gauti laisvą kelią į jų žemes, kurios iki šiol nebuvo vokie- 
čiams lengvai prieinamos, ir tokiu būdu padaryti Livoniją turtinga šali- 
mi (wurde Liffland ein reich Tand)64. O tokioms kombinacijoms reikėjo 
laisvu rankų ir neitralaus laikymosi lietuvių — rusų konflikto atveju. 

Iš antros pusės Rygai nebuvo naudinga nutraukti saitai ir su V 0- 
kiečių imperatorium, kuris reprezentavo germanišką Vakarų pasaulį. 
Ryga su juo buvo suaugusi ne tiktai dvasiniai, kaip vokiškos kultūros 
miestas, bet ir materialiniai, nes iš tenai per ilgus amžius sėmėsi fizinių 
jėgų ir, kas svarbiausia, savo prekėms turėjo plačias rinkas. Nors šiuo 
metu Vokiečių imperatoriaus galybė po reformacijos suomaisčių buvo 
smarkiai pašlijusi ir Rygai paramos jis negalėjo suteikti, tačiau už prie- 
saikos nelaikymą jis dar būtų pajėgęs išstumti ją iš šiaurės Vokietijos 
uostų. Todėl nekeičiama Rygos miesto būtis (Standhaftigkeit) ir 
visiškas nepriklausymas šiuo metu buvo Rygos šeimininkų idealas65, 
kurio jie nebuvo linkę lengvai iškeisti į Radvilo pažadėjimus. Tačiau ne- 
galėjo jų ir nepaisyti, nes Livonijos magistrui ir Rygos arkivyskupui priė 
Lietuvos prisijungus, jos teritorija būtų iš visų šonų lietuvių apjuosta. 
Todėl Rygos magistratas buvo priverstas derėtis su Mykolu Radvilu, 
kad eventualus Lietuvos įsigalėjimas Livonijoje kuo silpniausiai pasi- 
reikštų Rygoje. Tuo tikslu iš Mykolo Radvilo buvo pareikalauta pažadė- 
tos miestui laisvės garantuoti raštu. 

Mykolas Radvilas karaliaus vardu tokį raštą (cautio Radziwiliana 
prior) davė 1561 m. rugsėjo mėn. 8 d. 66. Priminęs pradžioje, kad Rygos 
senatas ir bendruomenė sutinka paklusti karaliui Žygimantui tik su tam 
tikromis sąlygomis, jis užtikrina, kad tos sąlygos bus įvykdytos: pirma, 
karalius pasirūpins, kad nenukentėtų Rygos geras vardas ir garbė ir kad 
iš Romos imperatoriaus nesulauktų ji nei jokio pasmerkimo nei bausmės' 
antra, pažadama, kad visoje Rygos miesto teritorijoje Augsburgo kon- 


63. H. Uebersberger. Osterreich und Russland 320—321, 342—343, 

64, Schr. XI 39. Schiemann. Russland, Polen und Livland II 295. 

65, J. Aberbergs. Rigas pilsėtas vėsture, 23. 

66, Šios pirmosios Radvilo garantijos lotyniškas originalas yra Rygos miesto 
arch. Aulico — Polonica T (1561. IX. 8). Atsp. Bien. V. Nr. 825; Ziegenhorn, Beil. Nr. 
47; vokiškas nuorašas — Sch7r. VIII Nr. 1044. 

fesijos laisvė bus pilnai patikrinta ir įvestos religinės apeigos nebus kei- 
čiamos; trečia, visas miesto ir privatines teises, privilegijas ir lais- 
ves karalius priesaika ir raštu paliks ir garantuos. Savo žaru Rygos 
miesto taryba ir visuomenė turės prisiekti Žygimantui Augustui iš- 
tikimybę: fidem subiectionem et obedientiam  sacrae regiae maiestati 
medio corporali iuramento professa fuerit6“. Dokumento gale pridėta 
tiktai viena rezervata, kad dėl duotų pažadų galutinis žodis priklau- 
so Žygimantui Augustui ir Lietuvos ponų tarybai 68. Dėl ko tokia deci- 
zija Radvilas susilpnino savo garantijos raštą, paaiški iš tą pačią dieną 
Žygimantui pasiųsto laiško ir Austrijos pasiuntinio Lenkuose, Valentino 
Sauermanno, reliacijų. 

Šis pasiuntinys, sekęs Lietuvos ir Lenkijos politiką, viename savo 
pranešime, kuriuos siuntinėjo į Vieną, rašo apie pablogėjusią 1561 m. 
rudenį karaliaus nuotaiką ir nepasitenkinimą savo patarėjais, kurie są- 
moningai nepaiso jo nusistatymo Livonijos klausimu: iterum rationes 
consiliorum suorum, guibus Livoniae salutem meditetur, guasi studiosc 
turbari69. Mat, karalius norėjo, kad Radvilas tik sustiprintų senas sutar- 
tis (1559), geriau susitartų dėl bendrų žygių prieš rusus ir rudens metu 
aprūpintų pilių įgulas maistu 70, o Lietuvos kancleris visas derybas pasu- 
ko į susivienijimo su Lietuva vėžes. Kai kuriuose Livonijos sluoksniuose, 
ypač tarp Rygos pirklių, tai sukėlė apsivilimo, kurio atgarsiai pasiekė 
karalių. Patyręs apie karaliaus nepasitenkinimą, o gal ir įspėtas griežčiau 
laikytis įgaliojimų, Radvilas parašė karaliui ilgą pasiteisinimo 
laišką 71. Čia jis pabrėžė, kad nuo savo misijos nebūtų nukrypęs nė per 
plauką, jei būtų buvus nors mažiausia viltis, kad Ordinas galės Livoniją 
ginti. Kadangi tokios vilties nebuvo, tai jis turėjo nuo įgaliojimų dvasios 
nukrypti ir volens nolens imtis kitų priemonių 72. Jis pradėjęs dėl glau- 
desnio susivienijimo tartis su Rygos arkivyskupu, Livonijos magistru, 
riteriais, diduomene, Rygos, Cesės ir Valmieros miestų atstovais ir atra- 
dęs, kad jų sąlygos visai priimtnos (omnino esse tollerabiles), susitarė 
vykti į Vilnių ar kur kitur ir tenai baigti derėtis. Tiktai Ryga buvusi 
kiečiausia ir paskiausiai sutiko paklusti karaliui, pareikalavusi prieš tai 
garantijų rašto, kad bus apsaugota nuo imperatoriaus nemalonės 73. Tokį 


67, Bien. V 52. 

68. Ibid.: „salvo tamen super iis omnibus sacrae regiae maiestatis et amplissimi 
senatus sui circa harum rerum conclusionem exactiori sapientiorigue iudicio“ (52 p.). 

69, St, Karwowski 89. 

70. Schr. XI 228.; Bien. V 1—2; M. Liubavskij, Litovsko — Russkij Sejm 617. 

“1. Schr. XI Nr. 281, 228—236 p. 

72. Ibid. 229: „coactus sum volens nolens pro fidei et observantiae meae šakių, 
consilia mea alio dirigere, et mandatorum meorum, seriem, in alium scopum, guam 
Mts vestra voluit, nonnihil deflectare“. 

raštą, kaip matėme, Radvilas jai davė. Bet tuo raštu jis užangažavo Žy- 
gimantą Augustą išrūpinti Rygai vokiečių imperatoriaus sutikimą atleisti 
ją nuo priesaikos. Kadangi tokios Žygimanto pastangos galėjo sėkmingai 
nesibaigti ir pažeisti jo autoritetą, tai paskutinį momentą Radvilas susvy- 
ravo ir prieš pasirašydamas įdėjo aną rezervatą 74. 

Antra vertus, Radvilui rūpėjo jau iš anksto taip nuteikti karalių, kad 
jis ta rezervata pigiai nesinaudotų ir Rygos miesto lengvai iš rankų ne- 
išleistų. Todėl minatame laiške, o ypač prikergtoje pastaboje, Rad- 
vilas pabrėžtinai įrodinėja didelę Rygos rei kšmę Lietuvai. „Su Rygos 
laisve bei gerove, — rašo jis, — yra glaudžiai susijusi ir kitų sričių ge- 
rovė, jos gi praradimas grąso ir kitų žemių praradimu bei tikriausia pra- 
žūtimi; o iš čia didžiausias pavojus ir nelaimė gali išsiskleisti ir į paties 
karaliaus dominijas“ 75. Taigi, „neduok Dieve, — rašo jis toliau, — kad 
amžinas karaliaus priešas, Maskva, užvaldytų taip svarbų pačios gamtos 
ir žmogaus darbo sustiprintą prėkybinį centrą, į kurį patogiomis upėmis 
yra gabenamos įvairių rūšių prekės; Mūšos upe jos siunčiamos iš Žemai- 
tijos, o Dauguva — iš Polocko ir kitų Lietuvos ir Rusijos vietų; tais pat 
keliais jos gabenamos ir į karaliaus dominijas. Kas gi aiškiai nemato, į 
kokį didelį pavojų patektų Didžioji Lietuvos Kunigaikštystė (Magnus 
Ducatus Litwaniae), paveldimoji karaliaus tėviškė, jei Dauguvos kran- 
tuose būtų išgriautos pilys ir sustiprinimai. Štai, kodėl derybų metu jis 
visada prisimindavęs Krokuvos kašteliono, Jono iš Tarnavos, teisingus 
žodžius, kad „už Vilnių nemokėtų nė dešimties lenkiškų svarų, jei Rygos 
miestas atitektų į priešų rankas“. (Schr. IX. 235). Baigdamas jis pastebi, 
kad visa tai tam primena, kad jo darbai ir triūsas turėtų karaliaus akyse 
pateisinimą (ratio) 76. 

Kad ir teisinosi prieš karalių, bet neatsisakė ir nuo savo. Sėkmingas 
su Livonijos ordinu ir Rygos arkivyskupu derybas jis užbaigė sušauktu 
savo stovykloje (in agro cellarii) posėdžiu. Čia, tarp Lietuvos kariuo- 
menės vėliavų, susirinko Livonijos landtagas, kuriame dalyvavo magis- 


73. Ibid. 234: „Senatus populusgue Civitatis Rigensis guodam modo durior et cu- 
riosior mihi videtur, gui post aliguot tractatus ultimo loco in fidem S. R. Mtis vrae 
se contulit, idgue non prius, donec speciali dipplomate meo caverem, cum de proserip- 
tionis infamiaegue nota apud S. Rom. Imp. per hanc subiectionem incurrenda“. 

74, Vokiškame koncepte (Aulico0 — Polonica 7) ši rezervata yra įrašyta vėliau. 
Tai rodo, kad abu dokumentai, lotyniškas ir vokiškas, pirma buvo drauge paruošti, 
bet paskui, prieš pasirašant, lotyniškas originalas papildytas ir iš naujo perrašytas, 
o vokiškame pastaba įterpta tarp eilučių. Iš to aišku, kad Radvilas paskutiniu 
momentu susilpnino savo garantijų raštą. 

To, Schr. XI 229. 

76, Ibid. XI 235—236. 

tras Gotardas Ketleris, Rygos arkivyskupas Vilhelmas, Rygos, Valmie- 
ros, Cesės miestų, riterių ir diduomenės atstovai, ir nutarė Livoniją pa- 
vesti Lenkijos karaliui ir didžiajam Lietuvos kunigaikščiui Žygimantui 77. 
Tiktai Rygos atstovai reikalavo, kad prieš tai būtų gautas Vokiečių im- 
peratoriaus sutikimas atleisti nuo priesaikos. Tačiau ir jie drauge su ki- 
tais pritarė Mykolo Radvilo pasiūlymui susirinkti Vilniuje ir tenai 
drauge su Žygimantu Augustu ir Lietuvos ponais galutinai susitarti. 
Radvilas apie tai pranešė Žygimantui, kuris savo ruožtu, paliovęs pykti, 
užgyrė jo darbus, o Rygos miesto tarybai parašė raštą, pažadėdamas ga- 
rantuoti jos laisves ir kviesdamas pasitarimams į Vilnių 78. 

Užbaigęs derėtis su Livonijos atstovais, Radvilas nesiskubino namo. 
Greičiausia jis vizitavo dar lietuvių užimtas pilis ir tikrino įgulas. Tiktai 
spalių mėn. 4 d. iš Iecavos apylinkių jis rašė Ketleriui, kad jau ketina 
iškeliauti ir ragina taip pat jį skubėti į Vilnių 79. O skubėti reikia dėlto, 
kad iki spalių mėn. 13 d. būtų Vilniuje ir galėtų pasimatyti su karaliumi, 
kuris ketina išvykti į Lenkiją. Kitą dieną (X 5) Radvilas pranešė Ketle- 
riui, kad jo laišką gavo keliaudamas iš Šakarnių į Pasvalį 50, taigi, jau 
Lietuvos žemėje. Tokiu būdu Livonijoje Radvilas išbuvo apie šešias 
savaites. 


II. OPOZICINIS RYGOS ATSTOVŲ NUSISTATYMAS VILNIAUS 
DERYBŲ METU. 


Vilniaus seimas buvo šaukiamas ne vien Rygos įgijimo reikalu. Čia 
pagrindinai turėjo būti aptartas ir Livonijos ordino bei Rygos arkivys- 
kupo žemių likimas. Užtat į Vilnių rengėsi vykti net trys delegacijos, va- 
dovaujamos magistro Ketlerio, arkivyskupo Vilhelmo ir Rygos burmis- 
trų, Henriko Ullenbrocho ir Jurgio Padelio. Rygos delegacijos nariai bu- 
vo parinkti iš Rygos miesto tarybos (abu minėti burmistrai, sindikas Ste- 
ponas Schonebachas ir tarybos nariai Jonas Tombergas ir Melchioras 
Kirchofas), iš Didžiosios Gildijos (Justas Lomannas ir Bernardas von 
Dortmunde) ir iš Mažosios Gildijos (Urbonas Rosentalis ir Laurynas Me- 
kas) 81. Delegacijos jau iš anksto apsirūpino įgaliojimais ir plačiomis 
instrukcijomis 82. Ypač smulkmeniškai ir išsamiai buvo aptarta Rygos 


77. Hilzen, Livonia 110. N. Kaune, Leišu un Polu laikmets Livonija (Riga, 
1936) 22. 

78, Žygimantas Augustas Rygos magistratui. Vilnius 1561 IX 20. Aul. Pol. 
7 Orig. 

79. Schr. VIII 157—158. 

80, Ibid. 160. 

81. Mon. Livon. Antigua IV 126. 

52, Bien. V Nr. 827. 

delegatų taktika Vilniuje 53. Jau lyginant šias instrukcijas pastebimi di- 
deli skirtumai, kurie paskui Vilniaus derybų metu dar labiau padidėjo. 
Šiuo atžvilgiu labiausia išsiskyrė Rygos miesto atstovai. 


Į Vilnių jie išvyko spalių mėn. 7 d. per Jelgavą ir Bauskęs4. Saločiuo- 
se juos pasitiko didžiojo Lietuvos kunigaikščio palydovai, kurie per Pas- 
valį, Balninkus ir Paberžę spalių mėn. 15 d. atlydėjo į Vilnių. Magistras 
Ketleris ir arkivyskupas Vilhelmas su savo atstovais atvyko į Vilnių kiek 
ankstėliau. Vieni su kitais susižinoję, ėmė ruoštis audijencijai pas kara- 
lių, kuris ją paskyrė spalių mėn. 19 d.55 Tą dieną visi Livonijos atstovai 
atvyko į Vilniaus pilies rūmus, kur rado karalių, apsuptą savo dignitorių 
ir patarėjų, daugiausia Lietuvos tarybos narių, atvykusių į Vilniaus sei- 
mą86. Atvykusius magistrą Ketlerį ir arkivyskupą Vilhelmą karalius pa- 
sisodino šalimai savęs. Jų vardu Justas Clotas, buvęs Tallinno sindikas, 
pasakė sveikinamąją kalbą, užakcentuodamas sunkią Livonijos būklę ir 
išreikšdamas padėką karaliui už teikiamą pagelbąs?. Jam atsakė Lenkijos 
pakancleris, Krokuvos vyskupas Pilypas Padinewskis (Padinevius), kuris 
karaliaus vardu užjautė livoniečius ir užtikrino, jog ir toliau jis gins tą 
kraštą, kurį Vokiečių imperatorius visai užmiršoSs. Po to Mykolas Radvi- 
las abu Livonijos viešpačius pristatė karalienei Katrinai ir karaliaus se- 
serims — Katrinai ir Onaiš89, 

Kitą dieną, vykdydami Žygimanto pasiūlymą, livoniečiai iš savo 
tarpo parinko delegatus į mišrią komisiją (ausschus) deryboms vesti. 
Rygiečiai į ją paskyrė abu savo burmistrus, Ullenbrochą ir Padelį, ir 
sindiką Schonebachą. Spalių mėn. 22 d. parinktieji atstovai nuvyko į ka- 
raliaus pilį pirmo posėdžio. Čia jie rado Vilniaus vysk. Valerijoną Pro- 
tasevičių. Krokuvos vysk. Pilypą Padinewskį, Lietuvos kanclerį Mykolą 
Radvilą, jo pusbrolį Mykolą Radvilą Rudąjį, kanclerio asmens sekreto- 
rių Joną Munčinskį ir kitus karaliaus paskirtus asmenis?90. Pasitarimus 
taip pat pradėjo vysk. Padinewskis. Livonijos atstovai jį užklausė, ar jis 
turi šioms deryboms reikalingus Lenkijos ponų įgaliojimus. Šis atsakė, 


53. Bien. V Nr. 828, 61—93 p. 

34, Bien. V Nr. 869. Tai Rygos delegacijos „Relation und wiedereinbring“ iš Vil- 
niaus pasitarimų. Visas beveik šis skyrius yra šiuo dalyku paremtas, todėl puslapiai 
bus nurodomi tik prie svarbesnių faktų bei citatų ir, be to, daugiausia pačiame tekste. 

85. Sbornik materijalov i statej po istorii Pribaltijskavo kraja (Riga 1879) 
II 401. 

86, M. Liubavskij, Litovsko — Russkij Sejm 619. 

87, Bien. V. 211—214. Justo Claudijaus kalbos tekstas išlikęs ne visas. 

88. Ibid. 215. Cf. Uebersberger, Osterreich und Russland. 340—345p. 

89, Bien. V 217. V. Smolenski, Lenkų tautos istorija 116 p. 

90. Bien.. V 223—224, 

kad tokių įgaliojimų neturi. Livonijos atstovai tada pareiškė nusistebė- 
jimą, kad nežinia dėl kokių priežasčių lenkai trukdo karaliui visomis jė- 
gomis ginti Livoniją. Tokiu būdu jau pirmam posėdyje buvo pabrėžtas 
reikalavimas, daugiausia Rygos delegatų akcentuojamas, kad karalius 
ir lenkus skatintų Livoniją ginti. Be to, jie paprašė susivienijimo pro- 
jekto, kurį galėtų vieni apsvarstyti. (Bien. V 224— 225). 

Mykolo Radvilo rūpesčiu spalių 25 d. Livonijos delegatai tokį pro- 
jektą turėjo savo rankose. Šituo raštu Žygimantas Augustas siūlo Li- 
vonijai prisijungti prie jo valdomų žemių ir prisiekti jam vasalinę išti- 
kimybę, o už tai jis žada ginti ją nuo Maskvos ir kitų priešų, atgauti 
prarastas žemes ir pilis, padaryti Ketlerį vasaliniu kunigaikščiu, apsau- 
goti nuo imperatoriaus nemalonės, garantuoti religijos, privilegijų ir pa- 
pročių neliečiamybę, ir Rygos miestui užtikrinti visa tai, kas Radvilo 
yra žadėta. (Bien. V 233—236). 

Livonijos delegatams susirinkus pas ark. Vilhelmą pasitarti dėl šių 
karaliaus propozicijų, griežčiausią opoziciją laikė Rygos miesto 
atstovai. Kaip teisingai C. Mettingas pastebi,?1 burmistras Jurgis Padelis 
ir miesto sekretorius Jonas Schmidtas, karšti vokiečių patriotai, nenorėjo 
nusileisti nei dėl vienos Radvilo pažadų jotos ir aštriai gynė Rygos laisvę. 
Jie siūlė reikalauti aiškesnio ir konkretesnio karaliaus rašto, nes šis esąs 
blankus ir negriežtas. Antai, Livonijos prijungimas prie karaliaus „val- 
domų žemių“ gali reikšti prijungimą ir prie Lenkijos, ir prie Lietuvos, 
ir prie Prūsijos, ir prie Mozūrijos — nežinia, kieno tada pagelbos šauktis 
ir ko klausyti. Taip pat turi būti aiškiai pasakyta, kad bus saugoma 
Augsburgo konfesija, nes krašte yra įvairių religijų. Toliau, turi būti nu- 
rodytos priemonės ir būdai, kurių karalius mano griebtis, kad miestą 
apdraustų nuo Vokiečių imperatoriaus nemalonės (proscription), nes 
Ryga, gyvybinių prėkybos ir pragyvenimo interesų susieta su Vokiečių 
imperija, dėl imperatoriaus užsirūstinimo gali skaudžiai nukentėti. Pa- 
galiau, Rygos atstovai norėtų žinoti, koks bus Ketlerio vasalinis titulas 
ir teisės: ar Ryga priklausys jo valdžios, ar turės tiesiai paklusti kara- 
liui Žygimantui. Mat, Rygos miestas nori ir toliau palikti dabartinių sa- 
vo viešpačių valdžioje, ir bijo, kad karalius neįkurdintų čia kokios ne- 
krikščionių popiežininkų ir nevokiečių vadovybės (unchristliche papis- 
tische und Undeutsche obrigkeit). (B. V. 234—237T). Šias savo korek- 
tyvas Rygos atstovai pasiūlė raštu įteikti karaliui. Kiti Livonijos dele- 
gatai tam pritarė, tiktai nesutiko į raštą įtraukti prašymo, kad kara- 
lius Livonijos reikalu pas imperatorių padarytų kokių konkrečių inter- 
vencijų. Kai rygiečiai dėl to užsispyrė, arkv. Vilhelmas prikišo jiems 


91, Cf. C. Metting, Geschichte der Stadt Riga, 249. 

grubų savanaudiškumą ir nepaisymą viso krašto reikalų. Jis labai cha- 
rakteringai pasakė, kad „die Rigische segen alzeit uf das ihre, das nurt 
der kaufman keinen mangel leide“ (B V 241). Tais žodžiais buvo vaiz- 
džiai apibudintas Rygos pirklių nusistatymas ginti tiktai savo kišenės 
reikalus. Vis dėlto jiems pavyko kitus atstovus įtikinti ir savo pageidavi- 
mus visų Livonijos delegatų vardu įteikti Mykolui Radvilui. 

Po kelių dienų (XI 2) Rygos atstovai turėjo nemaloniai konstatuoti, 
kad karaliaus atsakyme apie jų miestą specialiai nieko nebeužsimenama, 
o tik bendrai žadama garantuoti Livonijos institucijų teisės. Dėl inter- 
vencijos pas Vokiečių imperatorių taip pat tik nurodama, kad jo tėvas, 
Žygimantas I, išlygino Prūsijos ir imperijos santykius, tai ir dabar bus 
tai padaryta su Livonija. Aiškiai tėra precizuotas karaliaus siūlymas 
Livonijai prisijungti prie Lietuvos: primo guogue tempore Livoniam. 
ad magnum hunc ducatum  incorporandam et adjungendam sibi esse 
evistimat (B. V 148). Tik po to jis pažada sumegzti ją ir su Lenkija, į 
kur ketina tuojau išvykti (B. Nr. 851). 

Šis karaliaus atsakymas buvo Mykolo Radvilo įkvėptas, nes jis visą 
laiką rūpinosi Livoniją ir Rygą gauti tiktai Lietuvai9?. Tuo tarpu 
Livonijos atstovai, kaip matėme, jau pirmajame posėdyje reikalavo ir 
sąjungos su Lenkija. Dabar Rygos atstovai visai atvirai pareiškė, kad su 
Lietuva susijungti nėra jokios naudos — wehre ganz und gar unnotigk 
(B. V 275), nes ji persilpna juos apginti. Tam būtinai reikalinga 
lenkų pagelba, kuri iki šiol neteikiama ir karaliaus nepažadama. Todėl 
karaliui buvo įteikti nauji paklausimai, į kuriuos atsakyta žinomu 1561 
metų Vilniaus sutarties projektu?3. Nenagrinėdami jo iš pagrindų, 
tepastebėsime, kad Rygai jis paliko visai neliestą seną tvarką. Jei to- 
kias sąlygas būtų siūlusi Lenkijai, tai nėra abejonės, kad derybos būtų 
sklandžiai užsibaigusios; o dabar Livonijos atstovai dar paskendo tar- 
pūsavio ginčiuose. Tai buvo pats karščiausias ir labiausiai įtemptas 
Vilniaus derybų momentas. Derybų atmosferą sunkino dar ta aplinky- 
bė, kad karalius turėjo vykti į Lenkiją ir deryboms buvo palikusios tiktai 
kelios dienos?4. Todėl įvykusiuose pasitarimuose Livonijos delegatų nuo- 
monės ir argumentai galutinai išsideferencijavo. 

Rygos atstovai pirmiausia kategoriškai pareiškė, kad Radvilas, bū- 
damas Rygoje, neužsiminė apie subiection kegen Lettawen, o tiktai we- 
gen der cron Polen, todėl pasiūlymas prisijungti prie Lietuvos jiems yra 


92, M. Liubavskij, Litovsko — Russkij Sejm, 614—615. 
93, M. Dogiel, Codex diplomaticus V, Nr. 138. Ziegenhorn, Beil. Nr. 50. Cf. Athe- 


maeum IV 96—97. 
94, Athenaeum IV (1933) 96 p. mano teigimas, kad į Vilniaus derybas Žygi- 

naujas, kurio jie nėra įgalioti svarstyti. (B. V 282). Jiems taip pat ne- 
teko girdėti, kad ir magistras su arkivyskupu būtų sutikę savo teises 
į miestą perleisti karaliui; be to, arkivyskupas į Rygą jokių dvasinių 
jurisdikcijų neturi ir todėl niekam jų perleisti negali — Rygai jis esąs 
tik pasaulinis kunigaikštis. (Ibid.) Toliau, Ryga nesutinka paklusti 
tiesiog karaliui (immediate an den konig kahmen B. V 283) bijoda- 
ma, kad paskui jo vardu nevaldytų lenkų ar lietuvių burmistrai ir pilių 
viršininkai, kurių įgulos jie negalės įsileisti, nes turi savąją (B. V. 283) 
Iš viso to jie regi, kad siūlomi susitarimai gali įtraukti miestą į nelai- 
mę ir vergiją — wurden ir hochere und grossere servitut und knechschaft 
eingefuhret und gebracht werden (B. V 284). O dėl tokios negarbingos 
priklausomybės — unruhmliche ewige dienstbargkeit — kentės ne tik jie 
patys, bet tai skaudžiai apverks ir jų vaikų vaikai. Užtat geriau pasiti- 
kėti Dievu ir laukti išganymo dabartinėje būklėje, negu sutikti su tokio- 
mis negarbingomis sąlygomis (B. V 285). 

Šiai Rygos atstovų nuomonei pritarė ir arkv. Vilhelmas, kuris pa- 
brėžė, kad ir jį Lietuvos sąlygos labai suvaržo (B. V 285) Todėl Rygos. 
arkivyskupas ir miestas nutarė prie Lietuvos nesijungti — die subiec- 
tion den Lettawen nicht thuen wolten. (B. V 287). 

Tuo tarpu Livonijos magistras Ketleris ir riterių, Cesės bei Valmie- 
ros miestų atstovai Lietuvos sąlygas buvo linkę priimti.  Pripažindami 
tam tikros racijos pirmųjų nuomonei, jie vis dėlto rado įdomių argu- 
mentų ir už prisijungimą prie Lietuvos (B. V 287—290) Svar- 
biausias jų argumentas buvo tas, kad šių derybų negalima visai analo- 
giškai pagrįsti vasaliniais Prūsijos ir Lenkijos santykiais: Prūsija dėl 
geografinės padėties buvo tiesiai prijungti prie Lenkijos, o Livonijos pa- 
dėtis reikalauja, kad ji būtų prijungta prie Lietuvos. Lietuviai, be to, 
dėl Livonijos padarė daug išlaidų, užėmė kai kuriuos miestus ir pilis. 
Jei dabar magistras nutartų kraštą atiduoti lenkams, o lietuvius išpra-- 
šyti, tai jis neturėtų jėgų to padaryti. Jei vėl lenkai panorėtų eiti livo-. 
niečiams į pagelbą, tai turėtų traukti per Lietuvą, kuri galėtų ir neleisti 
eiti per savo žemę. Be to, visi gerai žino, kad prieš dvejus metus magis- 
tras nieko Krokuvoje nepešė ir turėjo kreiptis į Lietuvą, kuri neatsisakė 
padėti. Todė! nepatartina su Lietuva lengvai išsiskirti — das es viel bes- 
ser die Lettawer nicht von den Kopf zu stossen (B. V 289). 

Tačiau ir šį kartą persvėrė opozicinė Rygos atstovų dvasia. Visos 
delegacijos vardu buvo suredaguotas karaliui prašymas (B. V Nr. 859) 
ir įteiktas Lietuvos kancleriui Radvilui ir Lenkijos pakancleriui Padi- 
newskiui. Tame savo rašte Livonijos atstovai skundėsi Žygimantui, kad 
jie, atkviesti į Vilnių pareikšti karaliui ir Lenkijai ištikmybę ir sutikimą 
prsijungti, čia išgirdo apie siūlomą jiems prieš tai uniją su Lietuva ir 

kitas sunkias sąlygas, apie kurias nebuvo Rygoje su Radvilu kalbėta“5, 
Todėl prašo karaliaus, kad jis neleistų daugiau naujais sumanymais jų 
vilioti ir gaišinti (circumduci et detineri), o imtų juos į savo ir Lenkijos 
globą ir gintų nuo priešų, kaip įpareigoja ankstyvesni pasižadėjimai ir 
jų sutikimas dabar paklusti jam, Lenkijos karalystei ir kitoms jo dimi- 
nijoms. Pabaigoje jie pareiškia vilties, kad nebus apsunkinti sunkesnė- 
mis sąlygomis, negu buvo Rygoje susitarta ir gautas tam valdinių sutiki- 
mas (B. V 192— 194), 

Po šešių savaičių įtemptų derybų (X 15-XI 24) toks Rygos atsto- 
vų inspiruotas raštas buvo didelis šuolis atgal, nes juo buvo griežčiau- 
siai pasisakoma ne tik prieš susivienijimą su Lietuva, bet ir prieš visas 
kitas tokio susivienijimo sąlygas. Prisiminę dar, kad Žygmantas žadėjo 
palikti Livonijoje, o ypač Rygoje, įprastą tvarką ir duoti plačiausią auto- 
nomiją, o Rygos atstovai tuo nesitenkino, turime padaryti išvadą, kad 
jie iš viso nenorėjo susitarti. Tačiau nesėkmingų derybų kaltę jie 
prikišo Mykolui Radvilui teigdami, kad jis vieną žadėjęs Rygoje, o kitą 
pasiūlęs Vilniuje. 

Savaime aišku, kad Mykolas Radvilas dėl to smarkiai įsižeidė. Jo 
sekretorius Jonas Munčinskis atsilankė į delegatų būstinę ir Radvilo 
vardu pareiškė nusistebėjimą, kad toks kanclerio garbę žeminąs raštas 
buvo karaliui pasiųstas. Jis turįs žinių, kad ne visi delegatai tam prita- 
rė, nes kai kurie buvo atvykę Radvilo atsiprašyti. Tada Rygos atstovai 
pastebėjo, jog vis ų buvo nutarta kreiptis į karalių, bet niekas, anaip- 
tol, nemanė kanclerio autoriteto pažeisti (B. V 295—296). Nepaisant 
to, Livonijos delegatų atstovai buvo pakviesti pas Radvilą. Šiems atvy- 
kus, jis užsipuolė, kad jam padaryta didelė negarbė, nes jis karaliaus 
ir ponų akyse apšauktas veidmainiu (hinderdencken gesetzt worden B. 
V 299), o tuo tarpu jis nieko tokio Vilniuje nesiūlė, ko nebūtų Rygoje 
minėjęs. Taip pat jie turi žinoti, kad Livonijos gynimas lietuviams apsėjo 
jau 7 statines aukso ir kad tos išlaidos96 daromos ne tam, kad jie paskui 
naudotųsi tiktai vaisiais. (B. V 299—300). 


Šis incidentas kilo ne tiktai dėl Rygos atstovų nusistatymo nesusi- 
varžyti jokiais pasižadėjimais, bet ir dėl skirtingo pirmos Radvilo 
garantijos ir pasakytų Rygoje jo kalbų interpretavimo. Savo garantijoje 
pabrėžęs, kad Ryga turės prisiekti sacrae regiae maiesiati, o kalbose 
paminėjęs, kad Žygimanto valdžia jungsianti Lenkiją, Lietuvą, Prūsiją ir 


95, Bien. V 192. 

96, M. Liubavskij, Litovsko — Russkij Sejm 645—647. Pasiremdamas Lietuvos 
Metrika įrodo, kad tos išlaidos buvo nemažos ir dėl pinigų trūkumo Žygimantas Lie- 
tuvos ponams turėjo dvarus užstatyti. 

Livoniją, Rygos atstovams davė pagrindo reikalauti Vilniuje plates- 
nės sąjungos, kurios branduoliu jie laikė Lenkiją. Tuo tarpu Radvilas 
griežtai stojo už Lietuvą ir reikalavo pi rm a prie jos prisijungti. Bet tokį 
reikalavimą Rygos atstovai, kaip matėme, palaikė n0va et gravia incom- 
moda ir kategoriškai atsisakė nuo unijos su Lietuva: sich entlich und 
vorharlich dahin erceleret in die Lettawische subiection nit zu wiligen 
(B. V 324). Tai buvo paskutinis Rygos delegacijos žodis. Kadangi Žygi- 
mantas Augustas turėjo vykti į Lomžoje šaukiamą Lenkijos seimą, tai 
teko apvilkti priesaikos formomis bent tai, kas buvo pasiekta. 

Šiam tikslui lapkričio mėn. 28 d. karalius Žygimantas vėl iškilmin- 
gai priėmė visus Livonijos delegacijos narius. Ir šį kartą jį supo gausus 
Lietuvos ponų ir patarėjų būrys, susirinkęs į Vilniaus seimą. Po atsi- 
sveikinimo kalbų Žemaičių vyskupas prisaikdino Rygos arkv. Vilhelmą, 
magistrą Ketlerį, atvykusius su juo komtūrus, riterius ir Cesės bei Val- 
mieros miestų atstovus. (B. V. 326—327)97. Rygos arkv. Vilhelmas, 
kaip žinome, iš pradžių laikėsi Rygos delegatų nusistatymo neprisiekti 
didž. Lietuvos kunigaikščiui: vėliau buvo priverstas savo nuomonę pa- 
keisti, bet prisiekė tik savo vieno, ne visos vyskupijos, vardu (M. Dogiel. 
Cod. dipl. 249—250). Prisiekė taip pat ir Žygimantas Augustas pažadė- 
damas šventai susitarimų laikytis. Tokiu būdu užsibaigė apie du mė- 
nesius užtrukusios Vilniaus derybos, kurios prijungė Lietuvai Li- 
voniją, bet Rygos miestas pasiliko ir toliau laisvas98. 

Atvykus Rygos atstovams pas Radvilą atsisveikinti, šis dar gavo 
progos tarp kitko pabrėžti, kad Ryga šiaip ar taip dabar patenka į Žy- 
gimanto rankas, nes karalius perima magistro ir arkivyskupo teises į 
miestą: vienas gauna Kuršo kunigaikštystę, o antras privalo visiškai 
išsikelti iš Rygos. Karalius taip pat gauna visą Dauguvos vagą iki jū- 
rų, turės savo įgulas aplink Rygos miestą ir miesto pilyje. Be to, 
Rygos miestas ir šiaip minta (hette... ihre narunge) iš Lietuvai pri- 
klausančių Vitebsko ir Polocko miestų. Tačiau jis Rygos nevaržys, bet 
ir neleis kam kitam čia įsėsti. Pabaigoje priminė, kad apie Naujus Metus 
vėl bus Rygoje. tad jie turi laiko pagalvoti ir galutinai apsispręsti (B. 
V 3836—340). 

Ne tiktai atsisveikinamieji Radvilo žodžiai, bet ir pats Vilniaus 
derybų finalas Rygos atstovams nebuvo malonus. Savo nusistatymą, tei- 
sybė, jie šauniai ir imponuojančiai apgynė, nė per plauką nenukrypdami 
nuo instrukcijų linijos ir nesusisaistydami jokiais jų miestą suvaržan- 
čiais pažadais, bet šio miesto būklė, prisiekus magistrui ir arkivysku- 


97, M. Liubavskij. Litovsko — Russkij Sejm 620. Athenaeum IV (1933) 96—98. 

pui, pasidarė nepavydėtina ir kėbli. Ryga nebeturės jų savo viešpačiais, 
bet nedidutėje savo teriterijoje nepripažins nė Žygimanto Augusto suvę- 
reniteto, prieš kurį Vilniuje jos atstovai taip išdidžiai atlošė savo galvą. 
Jei ši civitas Rigensis būtų atspari ir didelė, ji galėtų džiaugtis tokiu 
išsilaisvinimu, ko taip karštai siekė nuo pat savo egzistencijos pradžios. 
Bet tai yra gležnas pirklių miestas, kurio nepriklausomybę gali paversti 
niekais stiprios lietuvių įgulos, įkurdintos jį apgaubiančiose pilyse 
(Dauguvos žiočių, Rygos, Ikškilės). Kol Livonija dar nebuvo su Lietuva 
taip susirišusi, Ryga galėjo atverti savo vartus ir švedams, ir danams, 
ir net rusams, bet dabar ją tesijo silpni vasaliniai saitai su nepasiekiamu 
Vokiečių imperatorium. Jo užsirūstinimas, kurio Ryga taip bijojo, ga- 
lėjo iš tikrųjų atnešti skaudžių pasėkų, bet jo parama jos nei kiek ne- 
šildė. Teisingai tad ano meto vienas Didžiosios Gildijos metraštininkas 
pastebėjo, kad Ryga yra visų apleista, tik vienas Dievas dar yra su mu- 
mis99. Vienas tebuvo jai palikęs ir priimtinas dar kelias — per Lietuvą 
į Lenkiją. Rygos miesto šeimininkai taip buvo įsitikėję Lenkijos para- 
mos išganingumu, kad apie ją ir tegalvojo. Kadangi tas kelias ėjo per 
Lietuvą, jie negalėjo išsisukti iš Radvilo energingų rankų ir turėjo su 
juo toliau galinėtis. Tai mums rodo antras Mykolo Radvilo atsilankymas 
šioje Livonijos metropolijoje. 


IV. ANTROJI RADVILO KELIONĖ Į RYGA IR SALYGINĖ MIESTO 
PRIESAIKA, 


Vos tik pasibaigė Vilniaus derybos, Radvilas jau pradėjo intensyviai 
ruoštis antrajai kelionei į Rygą. Mat, jis turėjo karaliaus vardu per- 
imti iš Ketlerio Livonijos ordino žemes, įvesdinti jį į naują kuriamos va- 
salinės Kuršo — Žemgalijos kunigaikštystės pareigas, susitarti dėl tiesio- 
giniai Lietuvai atitenkančių Uždauguvio žemių atdministravimo, aptarti 
su riterių atstovais Livonijai garantuotų privilegijų ir laisvių įgyvendi- 
nimą, prisaikdinti dar neprisiekusius Vilniuje Rygos arkivyskupijos 
luomų atstovus, suplanuoti tolimesnį Livonijos gynimą ir, šiaip ar taip, 
susitarti su Rygos magistratu'00, Matome, kad Lietuvos kanclerio pečius 
veržė nelengva Livonijos rūpesčių našta, kuri nuo pat 1557 metų be at- 
lydos sunkėjo ir vertė įtemptai dirbti, kad krašto neišleistų iš savo rankų. 
Tad beveik įkandin namo grįžtančių Livonijos delegatų jis išsiuntė savo 


99. Monumenta Livoniae Antigua IV 127: „Nu mach ein ydder gedenken, wo Wy 
hyr stūnden vorlatten van ydder man, allen gat stont noch by uns“. 


100. Cf. Livonijos prijungimas prie Lietuvos. Athenaeum IV (1933) 98. 


70 Simas Sužiedėlis 


sekretorių Baltazarą Jezerskį, kad viską parengtų jo atvykimui!01, Nų- 
siųsti buvo taip pat atitinkami raštai Rygos miestui ir Gotardui Ketle- 
riui. Rygos miesto tarybai Radvilas rašė, kad ji, delegatams parvykus, 
laisvai ir galutinai apsispręstų ir nusikratytų scrupulum  subiectionis, 
nes priešas beveik už vartų!02. Naujų metų (1562) pradžioje iš Žygimanto 
Augusto, išvykusio į Lomžą, jis gavo jau ir reikiamus kelionei įgalioji- 
mus bei slaptas instrukcijas. Įgaliojimų rašte, pasiųstam Rygos miestui, 
Žygimantas irgi jį skatina, kad pagaliau apsispręstų: simul et semel 
de eis rebus in presentio eiusde oratoris nostri statuant103, Bet kai My- 
kolas Radvilas buvo jau visiškai kelionei pasiruošęs,104 jis gavo iš Ry- 
gos magistrato raštą, kad miestas, iki nepaaiškės Lenkijos nusistatymas, 
vistiek negalės prisišlieti prie Lietuvos (wir unsern willen dartzu nicht 
geben konnen)'05. Tai buvo įspėjimas Lietuvos kancleriui, kad ir šį kartą 
iš Rygos jis negali laukti kokių ypatingų nuolaidų. Radvilas į tai atrašė, 
kad jau beveik pakinkyti jo arkliai ir jis apie tai pasikalbės žo džiu!06, 

Antrą kartą į Rygą jis atvyko 1562 m. sausio mėn. pabaigoje, ly- 
dimas keturių šimtų raitelių!07. Generalinėje Livonijos ordino sueigoje 
(in conventu generali) buvo ilgokai ir karštai pasiginčyta dėl Vilniaus 
priimtų nutarimų. Keliose savo kalbose ir replikose Radvilas precizavo ir 
detaliai išdėstė Lietuvos nusistatymą Livonijos gynimo, lietuviškų įgulų 
įkurdinimo, religinės laisvės garantavimo, santykių su Lenkija suregulia- 
vimo ir kitais klausimais 108 Rygos arkivyskupo riteriams buvo duoti 
raštiški pasižadėjimai, kurie jiems patikrino senąjį status guo109, To- 
kiems išsiaiškinimams ir garantijoms teko sugaišti apie mėnesį laiko 
(I 30 — III 5). 

Tuo pat metu lygiagrečiai buvo sprendžiamas ir Rygos klausi- 
mas. Jei pirmą kartą būdamas Livonijoje Radvilas turėjo Žygimantui 
rašyti apie Rygos reikšmę Lietuvai, tai dabar jis buvo atsivežęs palan- 
kias ir griežtas instrukcijas. Be kitų uždavinių, Žygimantas jam pavedė 
būtinai išreikalauti Rygos miesto priesaiką — praestet guogue 
homagium ipsa civitas Rigensis, — nes jos nusigręžimas (tergiversa- 


101, Schr. VIII 235. 

102. Bien. V 344— 346. 

103, Žygimantas Augustas Rygos miestui. Lomža 1561 XII 31. Aul. Pol. 7 Orig. 

104, Listy originalne 137. 

105, Bien. V 353—354. | 

106. Mykolas Radvilas Rygos miesto tarybai. Vilnius, 1561 I 13. Aul. Pol. 7 Orig. 

107, H. I. Bėthjiihr, Jurgen Padel's und Casper Padel's Tagebūcher. (Mittheilungen 
XIII 1886) 357. 

108. Bien. V Nr. 886, 890, 891, 893. Aul. Pol 7 (1562 II ca 26). 

109. Bien. V Nr. 897. 

tio), karaliaus nuomone, paeina ne iš pačių piliečių (non ex ipsismet ci- 
vibus), bet plaukia visai iš kitų versmių (ex aliis guibusdam fontibus )110, 
Gi tų versmių reikia ieškoti arkiv. Vilhelmo aspiracijose, atsisakius 
Ketleriui nuo Rygos, pačiam pasidaryti miesto šeimininku. Mat, Vilniuje 
jis prisiekė karaliui tiktai asmeniškai, ne savo valdinių vardu,!1!! tad 
prie jų norėjo prišlieti ir Rygos gyventojus, kurie nuo priesaikos taip 
pat buvo sulaikyti. Kad taip neatsitiktų ir nesusidarytų naujų kliuvinių 
Rygai gauti, Žygimantas Augustas slaptose instrukcijose ir paveda Rad- 
vilui priversti ark. Vilhelmą atsisakyti nuo Rygos!12, 


Antroji versmė, kuri šį kartą gaivino Rygos magistrato nenuolai- 
dumą — tai Dr. Jono Kristupo laiškai. Šis gerai išsilavinęs ir gudrus 
Prūsijos Albrechto patarėjas puikiai nusimanė apie Lietuvos ir Lenki- 
jos vidaus santykius ir abiejų valstybių skirtingas aspiracijas. Žinoda- 
mas, kad dėl rusų karo yra prasidėjęs abiejų valstybių bajorijos judė- 
jimas už glaudesnės unijos sudarymą, jis ragino Rygą tuo tarpu su viena 
Lietuva nesusirišti, bet palaukti artimiausiojo Petrakavo seimo, kuris 
įvyksiąs šį pavasarį. O tai jau geras motyvas atsisakyti priimti Radvilo 
reikalavimus (zur ablehung der hern woywoden suchunge), juoba, kad 
Ketleris negali Rygos visiškai atiduoti Žygimantui, nes Ryga savo lėną 
yra gavusi iš vokiečių imperatoriaus. Be to, ji galėtų už gerus pinigus 
pamėginti įsigyti Rygos ir Dauguvos žiočių (Diinemūnde) pilis113, 

Savaime aišku, kad tokie dilginimai iš šalies ir taip opoziciniai nusi- 
teikusi Rygos magistrą darydavo dar nesukalbamesnį. Iš antros pusės 
ir Mykolas Radvilas, imdamas į savo rankas Livonijos ordino ir Rygos 
arkivyskupo žemes, nebuvo linkęs Rygos glostyti. Vasario mėn. 11 d., 
kalbėdamas ordino konvente, jis ypač smarkiai užsipuolė Rygos šeimi- 
ninkus. Čia jis pareiškė savo nusistebėjimą, kad tiktai viena Ryga, ne- 
prisiekdama karaliui, nori iš visų išsiskirti ir palikti už įstatymų ribų: 
sola civitas Rigensis exlex esse vult; jam neaišku, ko ji norinti pasiekti 
tokiu nusigręžimu ir karaliaus autoriteto niekinimu, jei iš jos nereika- 
laujama nieko daugiau kaip tik to, ką ji privalėjo ir magistrui — išti- 
kimybės priesaikos, — o visos jos teisės ir privilegijos paliekamos. Tokia 
savo taktika, anot Radvilo, Rygos ponai (domini Rigenses) tiktai trukdo 
Livoniją ginti, nes karalius, visas savo jėgas tam įtempdamas, nori gi 


110, Bien. V. 355. Slaptos Radvilui instrukcijos čia (Bien. V 354—358) atspaus- 
tos ne visos, in extenso jos yra Aul. Pol. 7 (1561 metų pabaigos), Concp. 

111. Bien. V 325. 

112, Bien. V. 354—356. 

118, J. Girgensohn, Acten zur Geschichte der Stadt Riga im Jahre 1562. (Prog- 
ramm des Stadt - Gymnasiums zu Riga). Riga 1877. 22—23 p. 

žinoti, ar jis gina savo valdinius, ar svetimus perėjūnus!!ė. Vienu žo- 
džiu, gana piktai Radvilas kritikavo Rygos magistrato rezervuotumą, jo 
išsisukinėjimą (diffugia), taktikos neišmintingumą ir kita, visai neslėp- 
damas savo neapykantos (Bien. V 385—390). 

Tokia Radvilo kalba Rygos miesto taryba pasijuto smarkiai įaud- 
rinta. Tarp jos ir Lietuvos kanclerio susidarė nenuoširdūs ir įtempti 
santykiai — kritiškiausias šių derybų momentas. Tai matydamas Ket- 
leris pasišovė abi šalis taikinti. Vasario mėn. 26 d. jis kreipėsi į Rygos 
magistratą žodžiu ir raštu, siūlydamas daugiau Radvilui nebeprieštarauti, 
nes tokiu savo elgesiu kenkianti visai Livonijai, kurią supa šiaurūs pa- 
vojai115 Taip pat ragino ją nusileisti ir ark. Vilheimas,!16 nors savo 
teisių į miestą vis dar nebuvo atsisakęs. Miesto tarybininkai šių inter- 
vencijų paklausė. Jie pasiuntė į Radvilo kalbą atsakymą, bet jis buvo 
padiktuotas labiau noro reabilituotis, negu pasiekti šiokio ar tokio susi- 
tarimo. "Tame savo rašte, antai, jie nusiskundžia, kad nuoširdūs ir ties- 
muki jų pareiškimai yra labai nepalankiai interpretuojami — tuo tarpu jie 
labai rimtai yra susirūpinę visos Livonijos gerove, mielai sutinka priimti 
pirmosios Radvilo garantijos sąlygas, bet ne nuo jų pareina, kad šiuo 
metu daug kas kitaip apverčiama, su kuo jie negali sutikti. Ypač jiems 
yra svarbus Vokiečių imperatoriaus atleidimas nuo priesaikos ir Lenkijos 
sutikimas teikti Livonijai pagelbą.  Nebūdami dėl tų sąlygų įvykdymo 
tikri, jie negali jokiu būdu pritarti subjectioni seu incorporationi Li- 
thuanae (B V 426—434).117 

Rygos miesto taryba taip rašė išvakarėse Ketlerio a k to, kuriuo jis 
atsisakė nuo savo magistriškų teisių į miestą ir atleido jį nuo priesaikos 
ir visų su ja susijusių pareigų (B. V Nr. 899). Po dviejų dienų (III. 5) 
jis iškilmingai perdavė Radvilui Livonijos ordino žemes, sudėjo į jo ran- 


1144, Bien. V 390. „Vult enim scire, pro suisne an pro alienis, civibus an peregri- 
nis, subditis an sociis in tot se discrimina conjicere, tot sumptus et infinitam' belii 
molem et infinita pericula sui et suorum adire debeat“. 

115, Ibid. V. Nr. 895. 

116. Responsum civitatis Rigensis anno 1562 Febr. Aul. Pol. 7. 

117, Vienas šio rašto lotyniškas konceptas (Aul. Pol. 7) yra išmargintas cha- 
rakteringesnių sakinių pabraukimais ir prirašytomis pastabomis, kurios yra dviejų 
skirtingų rašysenų. Tos pastabos yra perdėtai opozicinės, net stačiokiškos, kaip antai: 
stultissima argumentandi ratio; vulgus estis, ergo bellua centum capitum: non potes- 
tis hoc praestare guod promittitur; prie žodžių „„summae dexteritatis“ prirašyta „sum- 
mae malignitatis et proterviae, gui eritis causa extremi interitus et pernitiei istius 
provinciae“; vobis stertere  sane Ticet et regno Poloniae magnogue ducatui Litua- 
niae pro vobis noctes et dies ezubias agere“; ir tt. ir tt. Šios pastabos yra bendralai- 
kės ir parašytos, greičiausia, Rygos miesto magistrato kanceliarijoje, kur būta prie- 
šingo tarybos nariams nusistatymo žmonių. 

kas savo valdžios insignacijas — pilies ir miesto raktus — ir drauge su 
ark. Vilhelmu ir savo patarėjais bei riterių diduomene prisiekė didžiajam 
Lietuvos kunigaikščiui Žygimantui.118 Tokiu būdu su Livonijos ordinu 
buvo galutinai baigta, nes kaip tam tikra suverenė institucija jis daugiau 
nebeegzistavo. Visos jo suverenės teisės ir prievolės atiteko Lietuvai. 
Ketleris dabar pasidarė Kuršo ir Žemgalijos vasalinis kunigaikštis, ku- 
riam Rygos miestas daugiau nebepriklausė. Nebepriklausė jis ir ark. 
Vilhelmui, kuriam paliko tiktai kai kurie dvarai ir dvasinės jurisdikcijos. 

Po tokių esminių pasikeitimų galima buvo teigti, kad didysis Lie- 
tuvos kunigaikštis tampa Rygos viešpačiu ir magistro teisių į Rygą pa- 
veldėtoju. Mykolas Radvilas iš tikrųjų tokios nuomonės ir laikėsi, kai 
jis vienoje savo kalboje užsiminė, kad gaunančiam kurią dominiją turi 
tekti ir visi su ją susiję dalykai!!9. O dar anksčiau ši mintis vyravo 
tarp Lietuvos ponų, nes Vilniaus derybų metu buvo kalbama, kad magist- 
ru tapus didžiojo Lietuvos kunigaikščio vasalu, turės prisiekti ir 
Ryga.120 Taip pat pats Rygos magistras kreipės į Ketlerį dar prieš in- 
vestitūros aktą, kad jis, perduodams ius suum guod habuit in civitate 
et arce, nesusiaurintų miesto teisių.121 Pagaliau, ir Rygos šulo, Jurgio 
Padelio, palikę užrašai skelbia, kad Ketleris perdavė kovo mėn. 5 d. ne 
tiktai miesto ir pilies raktus, bet ir alle seine privilegien von der Stadi, 
gericht und gerechtigkeit.122 Vadinasi, ir Lietuvoje ir Livonijoje buvo 
tikima, kad Ketleris turi teisę Rygos miestą perduoti Lietuvai. 

Iš antros pusės Lietuvos teisės į Rygą galėjo būti ir ginčijamos. 
Galima buvo taip pat teigti, kad Ketleris jau nebeturėjo teisės pavesti 
kitam tai, nuo ko jis kovo mėn. 3 d. patsai atsisakė; jis galėjo tiktai pa- 
geidauti ir patarti Rygai, kad ji jungtųsi su Žygimantu, ką jis Rygos 
nuo priesaikos atleidimo universale ir pabraukia.!23 Antra, Rygos mies- 
tas nebuvo Ketlerio valdomos teritorijos dalis — jis čia buvo įsigijęs 
tiktai kai kurių superarbitrinių teisių kaip galingesnis iv autoritetingesnis 
(Bien. V 416). Rygos teisė buvo kitam jų nebepripažinti, juoba, kad 
Lietuva nebuvo Ketlerio įpėdinis, pakeitęs jį įprasta tvarka, bet visai 


118. Schirren, Archiv XI 285—287. J. Bothfihr, Jūrgens Padel's und Caspar Pa- 
del's Tagebiicher, Mitth. XIII 357: „Den 5 Martii heff de her meister Godert Keteler 
dem Radewillen alle seine privilegien von der Stadt, den slotel thor states porten. 
den slotel thom toll loden, gericht und gerechtigkeit aver gewen“. Cf, Athenaeum IV 
98 (tik tenai vietoje „vasario 5 ir 17 d.“ turi būti „kovo 5 ir 17“). 

119, Bien. V 388. 

120, Ibid. V 324. 

121, Responsum civitatis Rigensis amno 1562 Febr. Aul. Pol. 7. 

122, Mitth. XIII 357. 

125, Bien. V 436. 

naujas šeimininkas. O tokių pasikeitimų metu, kai Livonijos federacija 
skaidėsi ir nyko, vienas jos narys, Ryga, galėjo pasiskelbti visiškai ne- 
priklausoma. Tokį atvejų rygiečiai numatė jau Vilniaus seimo metu, 
nes jau tada jie galvojo, kad miestas, Ketleriui prisiekus, gaus laisvas 
rankas.!24 Rygą dabar galėjo varžyti tiktai priesaika Vokiečių impera- 
toriui, kuris dar ilgai ją laikė savo laisvu miestu (eyne keyser fryge 
stath)125, Kaip žinome, ir Jonas Kristupas įtikinėjo Rygos magistratą, 
kad Ketleris negali miesto karaliui atiduoti, nes die stadt Riga das lehen 
immediate vom Deutschen reich entpfangen 126. Taigi, kol Rygos mies- 
tas pats nesutiko su Lietuva susijungti, didžiojo Lietuvos kunigaikščio 
teisės į jį galėjo būti pagrįstai ginčijamos. 

Nenorėdamas perdaug santykių komplikuoti ir ginčo dar aštrinti, 
Mykolas Radvilas kovo mėn. 6 d. — ant rytojaus po investitūros iškil- 
mių — grąžino Ketleriui pilies ir miesto raktus ir pavedė jam laikinai 
valdyti ir tas Livonijos sritis, kurios neįėjo į jo vasalinę Kuršo kunigaikš- 
tystę.127 Tokiu būdu jis buvo paliktas senoje vietoje ir senose pareigose. 
Rygos miesto taryba, kuri laukė, kad visur įsistiprins lietuviai ir pradės 
jos pirklius spausti ir persiekioti, šitoki Radvilo žygį sutiko palankiai. 
Neturime žinių apie jos po 1562 III 6 pasitarimą su Radvilu žodžių, 
tačiau iš pasilikusių dokumentų aiškėja, kad ji sutiko Žygimantui Au- 
gustui sąlyginai prisiekti, o Radvilas padarė dar kai kurių žymių nuo- 
laidų. 

Paskutinis jo paaiškinimas dėl Rygos magistrato guaestiones aliguot 
scrupolosas yra jau visiškai atvėsusio ūpo (B. V 437—442). Kaip anoje 
ordino konvente pasakytoje kalboje jis puolė „Rygos ponus“ su tikru 
neapykantos ir nusivilimo įkarščiu, taip čia Rygos tarybininkų pageida- 
vimus svarsto ramiai ir palankiai, be jokių priekaištingų ir užgaulių 
žodžių. Jis įtikinančiai paaiškina, kad nuo eventualios Vokiečių impe- 
ratoriaus nemalonės (proscriptione) Žygimantas Augustas galės ginti 
represijomis prieš jo pirklius, o jei reikės, pavartoti ir jėgą. Jis taip pat 
raminančiai paaiškino, kad karas su Maskva yra ne vienos Lietuvos, 
bet ir Lenkijos reikalas ir kad dėl to artimiausiame abiejų šalių seime 
bus rimtai susitarta. Pagaliau, jis užtikrino Rygą, kad karaliui mirus, 
o unijai neįvykus, ji galės pasirinkti Lietuvą, Lenkiją ar Prūsiją.128 

Kai Rygos miesto taryba sutiko su šiomis jo propozicijomis, Radvilas 


124, Bien. V 335. 

215, Mon. Liv. Ant. IV 207. Cf. Metting, Gesch. d. St. Riga 255. 
126, Girgensohn, Acten 23. 

127. C. Metting, Gesch. d. St. Riga 252. 

128, Bien. V 441. 

pasirašė antrą garantijų raštą (cautio Radzimwillica posterior germa- 
nica).129 Už Rygos miesto priesaiką karaliui Žygimantui jis pasižadėjo 
visų pirma tvirtai saugoti visa tai, kas buvo pirmąja garantija paža- 
dėta; antra, patikrinti ne tiktai visas tas teises, ir priveligijas, kuriomis 
iki šiol laisvai naudojosi, bet ir tas, kurios priklausė magistrui ir arki- 
vyskupui; trečia, Lietuvos ir Lenkijos unijai neįvykus ir abiems ša- 
lims išsirinkus atskirus valdovus, palikti Rygos miestui laisvę pasirinkti 
vieną arba antrą, arba prisišlieti prie kitų krikščioniškų valdovų.130 

Gavus į rankas tokį Radvilo raštą, kuriuo Ryga ne tik nieko nenu- 
stoja, bet dar daug laimi, miesto taryba kovo mėn. 17 d. prisiekė 
karaliui Žygimantui ištikimybę!3i. Tačiau į priesaikos formulę buvo 
įrašyta, kad prisiekia tik su sąlyga, jog Radvilo garantijos bus patvirtin- 
tos bendro Lietuvos ir Lenkijos seimo Petrakave: in conventu Petro- 
coviensi per consensum omnium ordinum regni Poloniae magni ducatus 
Lithuaniae et ceterarum conjunctarum ditionum circa unionem ratificata 
approbata et praestita fuerinti32. Vadinasi, Rygos miesto priesaika buvo 
tik sąlyginė. 

Prisiminę, kaip smarkiai iki šiol Radvilas spaudė Rygos magistratą, 
ir pasklaistę antrąją jo garantiją, nustembame žymiu jo reikalavimų 
atoslūgiu. Didžiausios reikšmės, be abejo, čia turėjo tas faktas, kad 
Livonija pagaliau buvo Lietuvos rankose ir kad jos kariuomenė ėmė 
stiprintis visose žymesnėse pilyse. Net tokia strateginiu atžvilgiu svarbi 
Dauguvos žiočių (Diūneminde) pilis, į kurią taikėsi įsisprausti Rygos 
pirkliai, su visu įrengimu buvo iš Ketlerio atpirkta.!33 Lietuvių ran- 
kose, kaip anksčiau matėme, buvo ir prėkybos keliai aukštutine Dauguva, 
ji valdė taip pat Žemaičius, Polocką ir Vitebską — didžiausio Rygos pelno 
versmes. Taigi, Ryga buvo iš visų šonų apjuosta ir galima buvo ją eko- 
nominiai paspausti, ką vėliau Jonas Katkevičius, būdamas Livonijos val- 
dytojui, ir darė!134. Dėl to Radvilas galėjo pasitenkinti sąlygine priesaika 
ir į garantijų raštą įrašyti, kad Ryga, Lietuvos ir Lenkijos unijai neįvy- 
kus, turės laisvas rankas pasirinkti sau valdovą, nes matė, kad iš Lie- 


129, Ibid. Nr. 903. Originalas yra Rygos miesto archyve. 

130, Ibid. 451. 

131, J. Būthjihr, Jūrgen Padel's und Casper Padel's Tagebūcher. Mitth. XIII 357: 
„Den 17 Mertii zvischen 11 und 12 hebben de heren und gemeine Sigismundo Augusto 
koninck in Polen vpt radthuse gehuldiget und gesworen“. Cf. Sbornik materialov i 
statej po istorii Pribaltijskavo kraja III 158. C. Metting, Gesch. d. St. Riga 252. Mon. 
Liv. Antią. IX 128. 

132, Bien. V. 452—453. M. Dogiel, Codex diplomaticus 256.  Ziegenhorn, Beil 
Nr. 59. 

133, Latvijas valsts archivs. Kurz. herc. fonds 114 

134, Aul. Pol. 8. Visas pluoštas dokumentų apie Katkevičiaus veiklą Livonijoj. 

tuvos rankų jai nebus jau lengva išsprūsti. Tuo tarpu ir sąlyginė prie- 
saika Ryga varžė. Ji, pavyzdžiui, skyrė ją nuo Vokiečių imperatoriaus, 
nes buvo pasižadėjusi su nieku kitu nesusidėti.!35 Tad nuo šiol Rygos 
miestui rūpėjo jau ne tiek imperatoriaus užsirūstinimas, kiek Lietuvos 
ir Lenkijos globa. Tokiu būdu Mykolo Radvilo santykiai su Ryga įėjo 
į naują fazę: rūpinimąsi įvykdyti priesaikos formulėje pažymėtą sąlygą. 


V. RYGOS PETICIJOS LENKIJOS SEIMUI IR PASKUTINIAI PASI- 
TARIMAI SU RADVILU. 


Jei derėdamasis su Livonijos delegacija Vilniuje ir paskui su Rygos 
magistratu jų pačių mieste Mykolas Radvilas pasižymėjo nepailstamu 
aktyvumu ir energija, tai dabar dėl išsirūpinimo Lenkijos pritarimo jo 
duotoms garantijoms, kaip skelbė priesaikos klauzulė, jis buvo gana atvėsęs 
ir abejingas. Jis nebenorėjo dėl Livonijos skubinti pasitarimų su len- 
kais, iki aplamai nebuvo išryškėjusios naujos Lietuvos-Lenkijos unijos 
formos. Tuo tarpu Rygos magistratas Lenkijos įtraukimu į Livonijos 
gynimą buvo nepaprastai susirūpinęs: jis siuntinėjo savo atstovus iš vieno 
seimo į kitą, apeliavo į Žygimantą Augustą ir Radvilą, nerimo dėl nuo- 
latinio dėlsimo, skundėsi priesaikos pažymėtos sąlygos nevykdymu ir t.t. 
Šitos Rygos miesto pastangos ypač buvo intensyvios paskutiniais My- 
kolo Radvilo gyvenimo metais. 

Pirmą kartą Livonijos klausimas buvo pažadėta svarstyti 1561 me- 
tais Lomžos seime. Tačiau Livonijos reikalai čia nebuvo judinti, nes 
permažą buvo susirinkusių Lenkijos ponų.!36 "Tada šis klausimas buvo 
nukeltas į kitą, Petrakavo seimą, šaukiamą 1561 metų pavasarį. Ry- 
gos miestas į šį seimą, kaip kitados į Vilnių, jau iš anksto išsiuntė gana 
gausią delegaciją, kuriai vadovavo burmistras Henrikas Ullenbrochas. 
Iš Rygos jie išvyko 1562 m. balandžio mėn. 1 d. Pasiekę Mūšos upę 
sutiko Žygimanto pasiuntinį su adresuotu Rygai laišku, kuriuo pra- 
šoma į Petrakavą nevykti, nes seimas numatytu laiku neįvyks ir, be to, 
buvo nutarta Rygos reikalų jame nesvarstyti, nes, anot Radvilo, nėra 
tam tinkamas laikas.137 Vis dėlto Rygos delegatai nutarė vykti į Vilnių 
ir pasimatyti su Radvilu. Paberžėje prie jų prisidėjo dar iš Karaliau- 
čiaus begrįžtąs miesto sindikas Steponas Schonebachas, kuris Jono Kris- 
tupo vardu nepatarė die priveligia von der kon. mt. confirmiren und unter 
ihrer mt. daumenpitzer versiegeln Zu Tassen“138, Tatai reiškia, kad ant- 


135, Bien. V. 453. 

136, Girgensohn, Acten 13 ir 22. 
137, Mon. Liv. Antą. IV 129. 
135, Girgensohn, Acten, 6. 

roji Radvilo garantija neturi būti karaliaus, o Lenkijos seimo pa- 
tvirtinta. 

Atvykę į Vilnių (IV 18), Rygos delegatai paprašė Radvilo sekreto- 
rių Joną Munčinskį parūpinti jiems pas Lietuvos kanclerį audijenciją. 
Kadangi Radvilas tuo metu sirguliavo ir dar kitų svečių turėjo, tai audi- 
jencijos jie turėjo laukti iki gegužės mėn. 1 d. Tuo tarpu juos pasiekė 
iš Rygos nemaloni žinia, kad tenai tarp karaliaus karių ir miesto gyven- 
tojų įvyko susirėmimų (tumult); prašoma dėl to padaryti pas Radvilą 
intervenciją.139 

Audijencijos dieną (V 1) nuvykę į Radvilo rūmus Lukiškiuose, de- 
legatai rado jį sėdintį lovoje. Palinkėję sveikatos ir pranešę, kad buvo 
bevykstą į Petrakavo seimą, prašė painformuoti apie kitą seimą ir su- 
drausti Rygos pilies įgulą./40 Radvilas jiems paaiškino, kad jų reikalai 
bus svarstomi kitame seime, ir dėl to jau yra susitarta su karaliumi ir 
lenkų ponais. O dabar jiems patarė užeiti pas karalių ir pirmą kartą 
po priesaikos akto (nach geleisteder eidsplicht) jį pasveikinti. Drauge 
jie galės įteikti karaliui ir savo pageidavimus bei atsiprašymo raštą, kad 
prieš jo valią atkeliavo į Vilnių. 141! Tačiau Rygos pasiuntiniai skirtus 
karaliui raštus paliko pas jį, nes privengė, kad karalius jų atsilankymo 
nepalaikytų pasidavimo žestu. 

Po trijų dienų (V 4) Jonas Munčinskis grąžino jų paliktą raštą ir 
pareiškė, kad karalius jau teiraujasi apie rygiečių atvykimą, todėl jo 
neaplankyti būtų lygu duoti pagrindo nereikalingiems įtarimams; drauge 
jis dovanojo delegatams 2 sidarbrines taures, kurias jie, kaip ištikimi 
karaliaus valdiniai (unterthanen), turį jam įteikti.l42 Pasiuntiniai su- 
tiko vykti pas karalių, bet dovanas įteikti atsisakė. Tačiau Radvilui dar 
paspaudus, turėjo paimti ir dovanas. Tokiu būdu Rygos delegatai pateko 
į gana kėblią situaciją: prieš savo norą ir įgaliojimus jie turėjo karaliui 
nusilenkti ir padėkoti už Rygoje duotas Radvilo garantijas. Tai buvo 
gudri Mykolo Radvilo išdaiga, iškrėsta visada atsargiems Rygos miesto 
diplomatams. 

Iš tikrųjų, ši audiencija pas karalių labai priminė praėjusių metų 
Livonijos atstovų priesaikos iškilmes. Rygos delegatai čia rado tuos 
pačius Žemaičių ir Krokuvos vyskupus, Mykolą Radvilą, Eustachijų Va- 
lavičių ir kitus didžiuosius ponus. Rygos burm. Ullenbrochas įteikdamas 
dovanas pasakė kalbą, bet ji neužsiliko. Gi vysk. Padinewskis karaliaus 


139, Ibid. 9—10. 
140, Ibid. 11—12. 
141, Ibid. 12— 13. 
142, Ibid. 14, 

vardu pareiškė džiaugsmo dėl jų atsidavimo, pažadėjo ir toliau juos 
ginti ir laikyti krašte kariuomenę, o į jų raštus atsakyti vėliau!43 Apie 
būsimą seimą, kas Rygos delegatams labiausiai rūpėjo, nebuvo užsiminta 
nė žodžio. 

Kitą dieną (V 14) Radvilo siųstas Stanislavas Kmita. pakvietė dele- 
gatus pas kanclerį į namus, kur jis maloniai juos vaišino drauge su žmona 
ir vaikais. Tai buvo drauge ir atsisveikinimo vizitas, nes paskui jiems 
buvo pranešta, kad Radvilas jų daugiau priimti negali ir linki jiems 
laimingos kelionės 144. Aplamai, su Rygos delegatais šį sykį buvo skai- 
tomasi tik tiek, kiek to reikalvo minimaliniai ano meto diplomatinės kur- 
tuazijos papročiai. 

Nepasiekus šiai delegacijai savo tikslo, Rygos magistratas neatsi- 
sakė nuo tolimesnių žygių ir savo delegatus siuntinėjo į kiekvieną kitą 
seimą,145 nors iki pat Liublino unijos Livonijos reikalai nebuvo svars- 
tyti. Bet tatai davė progos Rygos delegatams susitikti su Lenkijos po- 
nais, nusiskųsti jiems savo vargais, apeliuoti į juos su savo skundais prieš 
Lietuvą, patiekti naujų reikalavimų, kurie kaskart vis didėjo. Iš antros 
pusės Ryga niekaip negalėjo išsisukti iš Mykolo Radvilo rankų ir tos 
įtakos, kurios jis turėjo karaliui ir atsakingiems lenkų ponams.146 To- 
dėl ir šių seiminių derybų metu be Radvilo tarpininkavimo Rygos 
miestas negalėjo ištikti. 

Pirmą kartą Rygos delegatai atsidūrė Lenkijos seime 1562 m. xu- 
denį. Tai buvo vadinamas ekzekucinis Petrakavo seimas, užtrukęs 
nuo 1562 XI iki 1563 III.147 Jis buvo daugiausia susirūpinęs dvarų reduk- 
cija ir inkompatibilijomis, todėl Livonijos reikalai buvo jam visai iš ke- 
lio.148 Tačiau Žygimantas Augustas vis dėlto kvietė Rygos atstovus 
pranešdamas, kad čia drauge su lietuviais bus tariamasi ir dėl Livonijos 
gynimo.149 Rygos miestas tada delegavo į Petrakavą Henrichą Ullen- 
brochą, Steponą Schonebachą, Henrichą Rigemanną, Bernardą von Dort- 
munde ir Urboną Rosentalį.150 Tačiau bendruose posėdžiuose jų reikalai, 
lietuviams neatvykus, nebuvo svarstyti ir šį kartą. 


143, Girgensohn, Acten, 19. 

144, Op. cit. 21. 

145, Kurze Uebersicht der ūlteren Geschichte der St. Riga. (Mon. Liv. Ant, IV) 
CXIV p. 

146. K. Bartoszewic2, Radzwillowie 19. J. Puryckis, Die Glaubenspaliung in. 
Litauen, 19. 

147, Volumina legum IĮ 12 ff. 

148, Op. cit. 18. 

149, Girgensohn, Acten 36. 

150, Aulico — Polonica 8. 

Petrakavo seimo metu Rygos atstovai tegavo progos pakalbėti su 
Lenkijos kancleriu, o Žygimantui Augustui įteikti savo plačius reikla- 
vimus.151 Svarbiausias iš jų buvo tas, kad Lenkija turi patvirtinti visas 
su Radvilu padarytas sutartis ir įsipareigoti Livoniją ginti kaip 
savo žemę. Kiti jų reikalavimai, pareikšti raštu ar žodžiu, daugiausia 
jau gina pirklių interesus. Taip antai, jie reikalavo užtikrinti Rygai 
religijos laisvę, ginti miestą nuo eventualios imperatoriaus nemalonės, 
atleisti jį nuo visų mokesčių ir duoklių, leisti nevaržomai šeimininkauti 
visoje Dauguvos tekmėje ir jos žiotyse, garantuoti Rygos pirkliams vi- 
sišką prėkybos laisvę ir prekių pristatymą iš viso krašto, parduoti Rygai 
arba nugriauti Dauguvos žiočių pilį ir k. Velesnių metų instrukcijos daz 
mini, kad Petrakavo seimo metu buvo reikalauta duoti Rygai monopolinę 
teisę prėkiauti visoje Livonijoje ir Kuržemėje; aprobuoti teisę leisti įsta- 
tymus, kaldinti pinigus ir turėti savo saiko ir svorio matus; išvyti iš Li- 
vonijos ir Rygos žy dus ir pripažinti Rygos miesto tarybai aukščiausio 
teismo jurisdikcijas (allgemeine Gerichtsbarkeit) 152, 


Daugumas šių reikalavimų Rygą daro dar laisvesnį miestą, negu jis 
buvo Kalavininkų ordino laikais. Jei Lietuva ir Lenkija Rygai tokias 
teises suteiktų, tai jos tik įsipareigotų ginti tokį miestą, kurio negalėtų 
nė pirštu pajudinti. Bet tai buvo Rygos miesto maximumo progroma, 
kurios pilnai įgyvendinti nebuvo įmanoma, bet šiuo laiku konkrečiai ją 
pabrėžti buvo gyvas reikalas. Mat, Rygai jau teko susidurti su naujomis. 
Livonijos karo jėgomis — lietuvių įgulomis, kurios sueidavo į konfliktą 
su pirkliais. Vieną tokį pavyzdį turėjome antrųjų Vilniaus pasitarimų 
metu, kai Rygos miestas skundėsi dėl sukelto Rygoje lietuvių karių 
triukšmo. Dabar Rygos atstovai kėlė balsą dėl Dauguvos žiočių (Diine- 
miindes) įgulos pirkliams daromų nuoskaudų.153 Žodžiu sakant, Rygos 
pirkliai turėjo pagrindo būkštauti dėl lietuvių kareivių išsišokimų, rekvi- 
zicijų ir aplamai jų lasvės varžymo.514 Antra vertus, Petrakavo seimo 
metu rusai atėmė iš lietuvių Polocką (1563), su kuriuo Ryga inten- 
syviai prėkiavo!55. Kad konpensuotų čia senkančias pelno versmes, ji 
turi gauti laisvesnes rankas bent plačioje savo aplinkoje. Pagaliau, 


161, Aulico — Polonica 8: 1563 III 24 (Rygos atstovų reikalavimų konceptai ir 
instrukcijos) ir 1563. II. 28 (Klefeldto reliacija). 

162, Aulico — Polonica 9 (Rygos reikalavimai Petrakave, pakartoti 1579 m.). 

153, Rygos atstovų reikalavimų ir instrukcijų konceptai. 1563 III 24. Aul. Pol. 8. 

154, Livonijos atstovų peticija Lenkijos pakancleriui. 1563 III 31, Aul. Pol. 8. 
Concep. 

155, Lietuvos ponų pranešimas Rygai. Vilnius, 1563 II 23. Aul. Pol. 8 Orig. C£. 
Uebersberger, Osterreich und Russland 358. 


80 Simas Sužiedėlis 


baimė netekti tradicinių prėkybinių laisvių vertė Rygos vairininkus teikti 
Žygimantui maksimalinius savo pageidavimus. 

Tačiau šie Rygos miesto pageidavimai į bendrą seimo posėdį nebuvų 
įnešti 156 Karalius nesiteikė į juos net raštu atsakyti. Jis Rygai pra- 
nešė, kad jos delegatams davė atsakymą žodžiu.l57 O delegatai nu6 
savęs rašė, kad Žygimantas tepažadėjo drauge su Lietuvos atstovais Li- 
vonijos reikalus svarstyti kitame seime, nusiųsti į imperatorių savo pa- 
siuntinį ir dėl navigacijos trukdymo Dauguvos vaga susižinoti su Rygos 
ir Dauguvos žočių pilies įgulomis.155 Visa kita praleista negirdomis. 
Tai buvo daroma sąmoningai, nes dar prieš Petrakavo seimui praside- 
dant karalius pažadėjo Radvilui paspausti Rygos atstovus, kad jie būtų 
ištikimi — (7etineretur in fide).159 "Mat, vos prasidėjus Petrakavo sei- 
mui, pasimirė Rygos arkivyskupas Vilhelmas ir jo vieta turėjo tekti ko- 
adjutoriui Kristupui, Meklenburgo kunigaikščiui, kuris buvo priešingas 
Livonijos prijungimui prie Lietuvos ar Lenkijos ir gyveno Vokietijoje. 
Tiktai sužinojęs, kad arkivyskupas nepagydomai serga, jis ėmė rūpintis, 
kad gautų jo sostą. Tuo reikalu jis nesikreipė į Lietuvą, bet nusukc 
pas švedus, o drauge su savimi tenai nuviliojo ir Rygos miesto at- 
stovus.160 Žygimantas Augustas, tai sužinojęs, prašė Radvilo, kad jis 
pro authoritate sua primintų rygiečiams jų priesaiką ir persergėtų, kad 
jie svetimų pasiuntinių nepriiminėtų ir patys į svetimas šalis nevaži- 
nėtų.161 Be to, Žygimantas rašė ir Rygai, kad Kristupo ji negali į miestą 
įsileisti, nes jis neprisiekė ir dar viešai derasi su priešu.'02? Tą patį Ry- 
gai pakartojo ir Lietuvos ponų taryba, kuri pasiuntė į laidotuves savo ir 
karaliaus atstovus ir apmokėjo laidotuvių išlaidas ir dalį skolų.163 Kris- 
tupas, nieko nepešęs, išvyko į Vokietiją grąsydamas Rygai imperatoriaus 
nemalone.!164 Šis Rygos įsivėlimas į derybas su švedais smarkiai apga- 
dino karaliaus palankumą miestui ir jis, kaip matėmė, paklausė Radvilc 
spausdamas ją, ut retineretur in fide.165 Praktiškai tai pasireiškė tuo, 


156, Volumina legum II 18 ff. 

157, Žygimanto raštas Rygai. Petrakavas, 1563 III 31. Aul. Pol. 8. Orig. 

155, Rygos atstovų pranešimas Rygai. Petrakavas, 1563 VI 1. Aul. Pol. 8. Conj. 

159, Listy originalne 188, 

160, Listy originalne 177. 

161, Tbid. 165. 

162, Litterae regnis Poloniae de non admittendo Duce Christophoro. Piotroeoviae 
1563 II 7. Aul. Pol. 8. Orig. 

163, Senatores Ducatus Lithuaniae Rigae. Vilnae 1563 II 15 ir 1563 VII 16 Aul. 
Polon. 8. Orig. 

164, Rygos miesto tarybos raštas savo pasiuntiniams. Ryga (1563 III 12. AuLl 
Polonica 8. Orig. 

165, Listy originalne 188. 

kad nei Rygos nei Dauguvos žiočių pilių įgulos nebuvo sumažintos ir per 
daug nevaržomos, kad Rygos pirkliai jaustų fizinės jėgos argumentus. 

Po Petrakavo seimo, nieko apčiuopiamo Rygai nedavusio, prie gyvos 
Radvilo galvos Livonijos delegatai buvo dar pakviesti į Varšuvos 
(1564 III 5 — IV 11)irį Parčiavos (1564 VII 12 — VIII 20) seimus, 
bet ir čia į juos mažai kreipta dėmesio 166. Karalius Livonijos atstovus 
apvildavo dėl to, kad šie priešliubliniai seimai daugiausia buvo 
suinteresuoti Lietuvos Lenkijos unija 167. Teisingai tad Lenkijos ponai 
kartą pastebėjo, kad Livonijos klausimas negali būti galutinai išspręstas, 
iki nebus sutvarkyti Lenkijos vidaus rūpesčiai 16. Tokią padėtį gerai 
įvertino ir Mykolas Radvilas, kuris, pavyzdžiui, nevyko į Petrakavą atsi- 
kalbinėdamas, kad nori būti laisvas nuo tų rūpesčių — chęc byč wolen ab 
istis curis169. Bet kad ir kaip jis norėjo dabar Rygos rūpesčiais nusikra- 
tyti, būdamas Lietuvos kancleriu negalėjo to padaryti. Paskutiniais savo 
gyvenimo metais jis turėjo tramdyti smarkų Rygos pirklių susikirtimą su 
Dauguvos žiočių pilies įgula. 

Ši pilis (Diinemiinde) stovėjo prie Dauguvos žiočių, dešinia- 
jame jos krante, ir galėjo kontroliuoti Dauguvos kelią į jūrą 170. Dėl to 
dažnai kildavo kruvini konfliktai tarp Ordino ir miesto. Vilniaus derybų 
metu (1561) Rygos m. atstovai buvo suinteresuoti, kad tos pilies raktai 
paliktų pas Ketlerį arba tektų jiems. Bet tokio svarbaus strateginio punk- 
to Mykolas Radvilas negalėjo niekam užleisti. Perimdamas iš Ketlerio 
Livoniją, jis išsiderėjo už 15.000 talerių Dauguvos žiočių pilį su visu įren- 
'“ gimu bei ginklais !7!, ir tuojau čia įkurdino stiprią savo įgulą, kuri ne- 
trukus ir susikirto su Rygos miesto šeimininkais. 

Jau Petrakavo seimo metu Rygos atstovai skundėsi Žygimantui, 
kad šioje tvirtovėje ir jos apylinkėse telkiasi plėšikai ir žmogžudžiai — 
latrones, homicidi et publicae pacis vielotones, impostoresgue,— kurie 
atima nelaimės ištiktiems laivus 172. O kiek anksčiau, kalbėdami su Len- 
kijos kancleriu, Rygos delegatai reikalavo, kad Dauguvos žiočių ir Rygos 
pilys būtų sunaikintos arba už 30.000 talerių parduotos Rygos miestui 175. 


166, Volumina legum II 24 ff. Lit. Russ. Sejm 664, 677. 

167, M. Liubavskij, Lit. — Russ. Sejm 658—677. 

168, Statum Regni Poloniae ad regem Oratio 1562. Aul. Polon. 8. Concp. 

169, Listy originalne 197. 

To paties buvo reikalaujama ir Varšuvos seimo metu 174. Tačiau tokie jų 
reikalavimai būdavo atmetami. Tik kai Rygos miesto taryba pasiskundė 
karaliui, kad minėtos pilies viršininkas sulaikė du Tallinno pirklių laivus 
ir miestui jų neatiduoda 175, karalius tada pakeitė jį kitu, Jonu Lėvanu. 
Bet ir šis Rygos miestui greitai nusikalto: pastatęs prie kranto sutvirti- 
nimus (Schanze) 176, ėmė kliudyti laivų navigaciją ir neklausyti kara- 
liaus įspėjimų 177. Tokiu opiu reikalu Rygos magistratas 1565 metų kovo 
mėn. išleido į Vilnių savo sekretorių Joną Tastijų, į kurio instrukcijas 
įrašė, kad jis reikalautų sudrausti Dauguvos žiočių pilies įgulą, nes kitaip 
miestas bus priverstas pavartoti jėgą 178. Mykolas Radvilas pažadėjo 
viską sutvarkyti ir raštu pranešti miesto šeimininkams 179. Po kelių die- 
nų jis tikrai parašė Rygos magistratui, kad Dauguvos žiočių pilies pre- 
fektui jau įsakyta laivų navigacijos netrukdyti; taip pat bus susitarta ir 
su Kuržemės kunigaikščiu Ketleriu, kad ir jis nevaržytų Rygos pirklių 180, 


Šis Mykolo Radvilo raštas Rygos miesto istoriniame archyve yra 
paskutinis. Paskutinis, tur būt, buvo ir jo pasitarimas su Jonu Tas- 
tijum Rygos miesto reikalais. Viename Žygimanto laiške Radvilui skai- 
tome, kad kiek anksčiau Rygos miesto taryba jį kvietė dar kartą at- 
vykti į Rygą ir pasitarti dėl kai kurių pilių ir kaimų pardavimo, bet dėl 
nesveikatos jis atsisakė atvykti. Žygimantas pripažįsta, kad jau ne ta jo 
sveikata, kad jis galėtų važinėti į Rygą, tačiau prašo jo išderėti žymesnę 
sumą, jei ji norėtų pirkti pilis ir artimus miestui kaimus, bet Dauguvos 
žiočių ir kitų Rygą apgaubiančių pilių neparduoti 181. Ar Radvilas šiuo 
reikalų dar tarėsi su Ryga, neteko rasti žinių. Tur būt, liga ji paguldė į 
lovą, iš kurios jis jau nebekėlė ir 1565 m. gegužės mėn. 28 d. išsiskyrė 
su šiuo pasauliu. 


Tuo tarpu Rygos miesto taryba, gindama savo teises ir „„Deutschc 
oberigkeit“, ir toliau rašinėjo peticijas, skundėsi Radvilo įpėdiniams, siun- 
tinėjo atstovus į seimus, ginčijosi su smarkiu Livonijos administratorium 


174, Instrukcija Rygos pasiuntiniams vykstantiems į Varšuvos seimą. 1564 II 3. 
Aul. Pol. 8. 

175. Rygos taryba Žygimantui. 1564. V. 20. Aul. Pol. 8 Conp. 

176, Instrukcija Jonui Tastijui vykstančiam pas Radvilą. 1565 III ca 19. 

177. Ryga skundėsi Lietuvos vicekancleriui Eustachijui Valavičiu, kad Lėvanas 
nepripažįsta karaliaus rašto. Jis pasakęs: „dicite mihi, guo sigillo litterae fuerunt 
obsignatae, Polonico an Lithuanico; si polonico, non possum obtemperare, si Lithus- 
nico obtemperabo“. 1565 m. IV mėn. Aul. Pol. 8. Concp. 

178. Rygos miesto instr. J. Tastijui. 1565 III ca 19. Ten pat. Orig. 

179. J. Tastijaus pranešimas Rygos miestui. Vilnius, 1565. IV. 1. Ibid. Orig. 

180, Mykolo Radvilo raštas Rygai. Vilnius 1565 IV 4 Ibid. Orig. 

181. Listų originalne 271—-278. 

Jonu Katkevičium 182, Visą tą laiką, iki pat Stepono Batoro laikų, ji lai- 
kė save laisvu jokiomis priesaikomis nesuvaržytu miestu, nes sąlyginės 
priesaikos klauzulė nebuvo įvykdyta 183. Taigi, nepaisydami kitų miesto 
gyventojų, ypač latvių, interesų, vokiečių pirkliai su tokiu pat atkaklumuų 
ir net išdidumu kovojo ir toliau už „suverenę Rygą ir vokišką tvarką“, 
kaip dabar Dancigas ir Klaipėda, iki smarkus vengras, Steponas Bato- 
ras, nesiklausdamas, ar Rygos magistratas to nori ar nenori, atjojo ir 
užėmė miestą (1582 m.) 184, 


182. Rygos miesto archyvas (Aulico — Polonica 8 ir 9) tuo klausimu turi įdo- 
mios neskelbtos medžiagos. 

183, C. Metting. Gesch. d. St. Riga 252—253. 

184, A. Spekke. Kėnina Stefana ienūkšana Riga un cinas par Domas Baznicu. 
(žurn. ,Dauguva“ 1932 Nr. 2—3). V. Novodvorskij. Borba za Livoniju meždu Moskvoju 
i Rečju Pospolitoju 1570— 1582. Diss. S. Peterburg 1904. 


ATITAISYMAS 


Antrame puslapy vietoje „Mykolo 
Radvilos“ turi būti Mykolo Radvilo. 


